novine za kuiturna i društvena pitanja 


JOSIP _PUPACIC 
1928-1971. 


Rođen u selu Slimenu na obroncima omiške Dinare i 
visokog Biokova pao je u letu pogođen apsurdnom 
smrću moderne tehničke civilizacije. Josip Pupačić 
pjesnik tragike i svjetlosti zemaljske poginuo je u 
avionskoj katastrofi na tlu glagoljaškog Krka, vraća- 
jući se iz Londona sa svojom ženom Benkom i male- 
nom petogodišnjom kćerkom Rašeljkom. Svi troje 
otac, majka i kći našli su smrt u plamenu benzina i 
u plamenu roditeljske ljubavi. Otac i majka tražili su 
u Londonu lijeka svojoi bolesnoj Rašeliki. | našli su 
konačni izlaz iz ljudske patnje u apsurdnoj smrti kao 
i ioš 75 njihovih suputnika. Okrutna je simbolika te 
smrti 


Koh je prekinula život pjesnika Pupačića koji je u 
hrvatsku kniiževnost ušao 1955. nadahnutim knjigama 
niesama KIŠE PJEVAJU NA JABLANIMA i MLADIĆI 
i od tada njegova poeziia raste prema svome apo- 
geiu 

Josip Pupačić svestrana je stvaralačka ličnost: pjesnik, 
sveučilišni nastavnik i kulturni radnik. Njegovo dieio 
nadahnuto je humanizmom i zanosnom ljubavlju pre- 
ma domovini hrvatskoj, njenoj kulturi i njenoj buduć 
nosti. Stvarao je u trzajima, u grču i u vatri nadah- 
nuća. Istupao je na javnim tribinama, na kongresima, 
u Društvu književnika, u Matici hrvatskoj, u kniižev 
nim časopisima i za sveučilišnom katedrom, uvijek 
otvoren i uvjeren u riječ koju izgovara. Stvarao je u 
grču života, u dinamici ulica i u miru radnog stola. 


lako pritiješnjen teškoćama i brigama, bio je uvijek 
vedar, agilan, srdačan, uvijek u pokretu i nadasve 
pošten Svi problemi vremena bili su i njegovi proble- 
mi, u sve ie zadirao, svemu je nastojao doskočiti, 
zalagao se nesebično. Obiavio je pet zbirki pjesama, 
(a šesta će uskoro izaći), pisao je članke, kritike. po- 
lemike, studije. U isto vrijeme radio je pri katedri za 
stariju hrvatsku književnost i s ljubavlju je ponirao u 
djela starih naših pjesnika, tražeći u njima nacional 
ne, ljudske i pjesničke vrijednosti. 


Josip Pupačić dao je hrvatskoj kulturi trzaj i poticaj 
svoga zanosa i pečat svoga talenta izraslog iz tvrdog 
kamena Dalmatinske zagore i revolucionarnih nemiro 
u našem društvu. 


Gubitak koji ie njegovom tragičnom smrću nastao, 
nesaglediv ie 


DRUSTVO KNJIŽEVNIKA HRVATSKE 
FILOZOFSKI FAKULTET SVEUČILIŠTA 
U ZAGREBU 
MATICA HRVATSKA 


INSINUACIJA 


Izjava Izvršnog odbora 


Demokratizacija našeg života. sve bujniji nazvoj 
samoupravljačkih odnosa. pravilna spoznaja o 
jedinstvu i važnosti klasnoga i nacionalnoga, 
strah od predstojećih ustavnih promjena, sve 
to uzubuđuje poražene oslaike birokratskih, 
antisamoupravljačkih snaga, pristalice staroga i 
zabrinute čuvare nasilnog jedinstva u kojem se 
briše svaka individualnost. od pojedinačne do 
nacionalne, u kojem nema povjerenja prema 
širokim narodnim slojevima, u kojem se kao 
neizbježan prikazuje sukob između kulturnih 
radnika i političkih zbivanja. 

Svjedoci smo neobične ali na žalost česte pojave 
da se i najstarija kulturna institucija hrvatskog 
naroda, uz čije je djelovanje vezan bogati razvi- 
tak hrvatske kulture, koja je uvijek pokazivala 
stvarnu želju da se uključi u socijalističku iz- 
gradnju suverene Hrvalske u nezavisnoj i samo- 
upravnoj Jugoslaviji, da se i Matica hrvatska 
obaspe uvredama i insinuacijama. Na sve to ne bi 
se bilo vrijedno ni osvrtati, kad optužbe ne bi 
dolazile i od istaknutih članova naših uglednih 
političkih foruma, pa je teško lučiti radi li se o 
stavu tih foruma ili se tek pojedinci služe svo- 
jim položajima da neprovjereno siju nepovje- 
renje prema Matici hrvaiskoj. Upravo zbog toga, 
zbog ugleda institucija čiji članovi pokazuju 
takvo nerazumijevanje prema javnom i svakome 
otvorenom djelovanju Matice hrvatske, Izvršni 
odbor smatra da je njegova dužnost i prema 
hrvatskom narodu i prema Matici hrvatskoj da 
najenergičnije prosvjeduje protiv same pomisli 
kako bi ta visoka institucija mogla služiti u bilo 
kakve osim u nacionalne, kulturne svrhe. Stoga 
Izvršni odbor Matice hrvatske i ovom prilikom 
naglašava da je sav njegov rad usmjeren prema 
širenju i obogaćivanju hrvatske kulture, ali u 
isto vrijeme. izjavljuje da je nikakve insinuacije 


neće omesti u razvijanju njezine djelatnosti ko- 
ja je sva u skladu s najpozitivnijim nastojanji- 
ma našeg političkog razvoja i najnaprednijim 

snagama SKH. Upravo zato izjavljujemo da je 
Matica hrvatska, 
energično za što brže provođenje ustavnih pro- 


u ovom času našeg života, 


mjena, za bratstvo i ravnopravnost svih naroda 
i narodnosti socijalističke, federativne, samo- 
upravne i nesvrstane Jugoslavije, za doživotno 
predsjedništvo druga Tita, za suverenost i dr- 
žavnost jugoslavenskih socijalističkih republika 
i pokrajina, za načelo da radnička klasa svih 
naših naroda samoupravno odlučuje o vlastitom 
višku rada, za radikalnu izmjenu neodrživog 
deviznog režima, za paritetno a ne majoritetno 
odlučivanje, ukratko za sve ono čemu nezadrživo 
kreće naš razvitak i za što se bore najnaprednije 
snage svih naših naroda. U tom su svjetlu mo- 
žda razumljivija nastojanja da se upravo u Ma- 
tici hrvatskoj pronalaze nepostojeća žarišta anti- 
socijalističke djelatnosti. Sve što Matica hrvat- 
ska radi javno je izrečeno i javno objavljeno. 
Stoga bi kritičke napomene na njezin rad i dje- 
lovanje njezinih ogranaka valjalo temeljiti na 
stvarnim činjenicama a ne na domišljanjima i 
poludorečenim sumnjama koje se doduše ne da- 
du dokazati ali ih je teško pobijati kad se prošire 
posredstvom najmasovnijih sredstava komuni- 
kacija, i kad ta sredstva ne pokazuju volje da 
točno prenesu ono što se na Maticu odnosi. 

Nastavljajući svoj bogati rad, stojeći nepokoleb- 
ljivo na načelima samoupravnog socijalizma, 
bratstva i ravnopravnosti svih naroda i narod- 
nosti Jugoslavije, državnosti hrvatskog naroda i 
s njim zajedno Srba i ostalih nacionalnosti u 
socijalističkoj Hrvatskoj, Matica hrvatska odbi- 
ja sve pokušaje da se krivo prikaže njezin rad, 
svjesna da se on ne može obezvrijediti ocjena- 
ma izraslim iz potrebe časovite političke taktike 
koja nema ništa zajedničko sa stvarnim težnja- 
ma i raspoloženjem svih naroda i narodnosti 
Jugoslavije u ovom času njihove povijesti. 


U Zagrebu, 24. svibnja 1971. 

Slučaj Podravska Slatina 


Kome 
koriste 
ispadi? 


Druže uredniče, 


Pročitao sam u Vašem cijenjenom 
listu napise o događajima u Pod- 
ravskoj Slatini prilikom prolaska 
kolone — automobila na osnivačku 
skupštinu Matice hrvatske u Viro- 
vitici. Dopustite da iznesem svoje 
mišljenje o tome. Rijetko pišem i 
javno se izjašnjavam: ovaj puta na 
to su me ponukale izjave Pere Cara 
i pevzioniranog —general-pukovnika 
Antolovića (Hrvata), mojih bivših 
ratnih drugova iz borbi baš u Sla- 
voniji. S njihovim se izjavama ne 
slažem i smatram ih duboko  štet- 
nim, jer su pale baš u vrijeme ka- 
da se u Hrvatskoj, pod _rukovod- 
stvom našeg SKH, borimo za ustav- 
ne, suštinske i progresivne promje- 
ne naše zajednice, koja time sa- 
mo jača. Iza te politike stoji cijela 
boračka organizacija Hrvatske, 
osim pojedinaca koji su protiv, ali 
se ne usuđe javno izjasniti. Spome- 
nuti drugovi su bili veoma hrabri 
i za svoje su izjave pobrali pljesak 
— ali od koga? Od centralista i uni- 
tarista, koji se bore za stare, pre- 
živjele, eksploatatorske odnose, štet- 
ne za našu radničku klasu, za rav- 
nopravnost naroda i narodnosti, 
štetne i razbijačke za našu zajedni- 
cu Jugoslaviju. Žalosno je da se 
danas riječima naših zaslužnih dru- 
gova prvoboraca mogu napajati ne- 
prijatelji socijalizma i našeg samo- 
upravljačkog društva kojima,  po- 
red ostalog, smeta sve što je hrvai- 
sko i u vezi sa Socijalističkom Re- 
publikom Hrvatskom. 


Drugove Cara i Antolovića bi ipak 
moralo zabrinuti što nisu dobili 
pljesak i odobravanje naroda, u- 
ključujući tu i boračku organizaci- 
ju. Pojedini općinski komiteti SK u 
Slavoniji su odmah ispravno reagi- 
rali, a Općinski komitet SK Našice 
je dao tom ispadu pravilnu ocjenu: 


provokacija i politička obmana. 


Istup ove dvojice drugova ostat će 
samo ružna epizoda u povijesti naše 
otvorene i principjelne borbe na li- 
niji našeg SK; ta epizoda neće zau- 
staviti napredak i društveni preo- 
bražaj, ali će štete i zabune kod ne- 
kih naših poštenih, a neupućenih, 
boraca biti, jer spomenuti drugovi 
nisu beznačajne ličnosti. Meni je 
bilo veoma teško što se u Izvješta- 
ju OK SK Našice Izvršnom komite- 
tu CK SKH spominju neki rezervni 
generali i pukovnici u vezi s tim 
slučajem. I drug Tito je u svom 
nedavnom govoru spominjao gene- 
rale i pukovnike, koji se po kava- 

društvena 

pisma Citatelja 


nama bave negativnim  Kritizer- 
stvom. Budući da sam i ja general 
i prvoborac, pa i organizator ustan- 
ka, želim se ograditi od neodgovor- 
nih izjava spomenutih drugova, jer 
ima nas još dosta generala i pu- 
kovnika koji drugačije misle i gle- 
daju na današnju našu stvarnost. 
Konačno, kao borac i Hrvat ja sam 
se, i u višenacionalnoj Slavoniji, bo- 
rio zajedno s drugovima Srbima, i 
borcima drugih nacionalnosti za na- 
še zajedničke ciljeve. Te smo cilje- 
ve, na žalost, samo djelomično ostva- 
rili, iako smo ostvarili ono glavno. 
tj. pobjedu nad okupatorom i do- 
maćim izdajicama i učvrstili brat- 
stvo i jedinstvo naših naroda. Sa 
tih, i samo tih pozicija, mi se danas 
borimo za sve još neostvarene cilje- 
ve koje smo postavili kada smo, pod 
rukovodstvom naše Partije, išli u 
borbu. Glavni od tih ciljeva su is- 
tinska ravnopravnost i samostalnost 
svih naših naroda i narodnosti, te 
jačanje državnosti republika u okvi- 
ru naše bratske zajednice Jugosla- 
vije koja, zacrtanim ustavnim pro- 
mjenama, mora zadobiti demokrat- 
skije obilježje. Moramo, nadalje, 
jače osigurati ulogu radničke klase 
u upravljanju, te zaštititi naše rad- 
ne ljude da njihov višak rada, što ga 
ostvaruju, uzima i dijeli, bez njiho- 
vog sudjelovanja i volje, birokracija 
koja time stvara centre financijske 
moći a osiromašuje privredu. Mo- 
ramo se boriti protiv svih negativ- 
nosti koje su se nagomilale u našem 
društvu. Moramo biti svjesni da 
banke, vanjskotrgovinska poduzeća 
i reeksporteri, kakve danas imamo, 
ne predstavljaju socijalistički  ele- 
meni, već element lihvarstva i eks- 
ploatacije naših radnih ljudi. Mi, 
komunisti, nismo se borili za takve 
odnose, već je naša borba, napro- 
tiv, bila uvijek usmjerena protiv fi- 
nancijskog kapitala i svih vrsta bo- 
gaćenja na račun naših radnih lju- 
di i naroda. Nosioci toga negativnog 
sistema danas se uporno bore pro- 
tiv progresivnih društvenih promje- 
na, do kojih mora doći. Oni su iza 
svih ovakvih i sličnih ispada i eks- 
cesa, jer osjećaju da im je u ovoj 
zemlji »odzvonilo«. Može se, dakle, 
jasno ocijeniti kome koriste ovakvi 
ispadi i ekscesi. Drugovi borci iz 
Slavonije, a posebno oni iz Podrav- 
ske Slatine, mogli su na svom pri- 
mjeru, i primjeru svog ustaničkog 
kraja, vidjeti i osjetiti sve negativ- 
nosti sadašnjeg sistema, bez obzira 
na ogromne uspjehe koje smo, u 
cjelini, postigli. Slavonija, ta naša 
nekad najnaprednija pokrajina u 
Hrvatskoj, danas je u teškom sta- 
nju, i na putu da se spusti na nivo 
nerazvijene pokrajine. Veliki broj 
mladih ljudi (Hrvata i Srba) odlazi 
sve više iz zemlje u pečalbu, ostav- 
ljajući prazne domove s nezbrinu- 
tom djecom i starcima. Drugovi bor- 
ci, na te pojave moramo: zajednički 
usmjeriti svoje političko djelovanje. 
Kolona sa zastavama i nacional- 
nim grbovima u tome vam zaista 
ništa ne smeta; ona samo pokazuje 
da su spomenute negativnosti pro- 
budile dugo zatomljivanu i priguši- 
vanu nacionalnu svijest Hrvata. So- 
cijalistička Hrvatska je domovina 

Hrvata i Srba i Svih drugih nacio- 
nalnosti koje u njoj žive, pa su im 


interesi isti. Međutim, ti izljevi 
nacionalnog osjećaja, ti grbovi i 
zastave, predstavljaju jako malo, 


ako se ne riješi materijalno i go- 
spodarsko pitanje Hrvaiske, što je 
u interesu i Hrvata i Srba podjed- 
nako. 

Matica je hrvatska u povijesti odi- 
grala veliku ulogu u Hrvatskoj i 
veoma nam je potrebna baš danas 
(naravno, dok je na liniji CK SKH, 
a jasno je vidljivo da ona to jest). 
Vjerojatno to važi i za Maticu srp- 
sku. O tome je dosta govorio drug 
Šibl, i s njegovim se izlaganjem u 
potpunosti slažem. Ako u Maticama 
nešto ne valja, a sigurno je da i to- 
ga imade, riješimo to sami i istje- 
rajmo sve što je negativno na či- 
stac! Konačno, i u našem CK, i So- 
cijalističkom Savezu, i drugim 
strukturama, imade negativnih lju- 
di koje je već davno trebalo uklo- 
niti. Nijedna naša, pa i najpozitiv- 
nija organizacija, nije potpuno imu- 
na od takvih pojava. U svakom slu- 
čaju, neodgovorno je i nedopustivo 
kolonu mirnih ljudi, u kojoj je bilo 
članova SK i bivših boraca, nazvati 
nečijom petom kolonom! Čijom pe- 
tom kolonom? To je štetna obmana 
i provokacija! To je bio veliki pro- 
mašaj koji se nama ne bi smio desiti, 
jer moramo  prednjačiti u pozitiv- 
nom smislu, davati primjer mlađi- 
ma i opravđati sve ono za što smo 
se borili. Za mene su ovakvi i slični 
ispadi, kojih je, na žalost, sve više, 
udarac našem bratstvu i jedinstvu, 
udarac politici koju vodi naš SK. 
Mi smo uvijek i svuda dužni slušati 
glas i raspoloženje našega naroda i 
vjerno mu služiti. To bi spomenuti 
drugovi morali imati u vidu, te kri- 
tički ocijeniti svoj postupak, jer su 
u biti pošteni, i, vjerujem, rodoljub- 
ni ljudi; to su, uostalom, i u ratu 
dokazali. Vjerujem da će ovaj nji- 
hov krivi potez za njih biti korisna 
pouka, jer ne mogu vjerovati da su 
daltonisti i politički slijepi. Moje 
je mišljenje da su bili zavedeni od 
nekih naših profesionalnih »propo- 
vjednika« koji stalno, neargumenti- 
rano, napadaju Maticu hrvatsku, ili 
po direktivi ili iz mržnje prema toj 
našoj kulturnoj ustanovi. Oni misle 
da su samo oni pozvani da vode po- 
litiku, bez obzira na rezultate koje 
su tom politikom do sada postigli, 
i bez obzira što o njima narod mi- 
sli. 

Ali oni su na zalasku, i njih će 
prerasti nove, mlade revolucionar- 


ne snage koje neumitno nastupaju. 
Povijesna Deseta sjednica SKH da- 

la nam je putokaz za rješenja dru- 
štvenih, nacionalnih, gospodarskih 
i političkih pitanja koja do danas 
nismo uspjeli riješiti. Deseta sjed- 
nica, za nas borce, novi je suvre- 
meni prilog marksističko-lenjinistič- 
kom rješavanju društvenih pitanja 
i odnosa u jednoj  višenacionalnoj 
zajednici. Prije ili kasnije, taj pri- 
log mora biti usvojen kao nešto 
novo u politici međunarodnog rađ- 
ničkog pokreta, na što možemo biti 
ponosni. 

Na kraju, htio bih još spomenuti 
kuda nas vode ti naoko naivni is- 
padi, kojih je u posljednje vrijeme 
sve više, a ima ih i vrlo teških. Na 
sjednici saveznog SUBNOR-a Jugo- 
slavije penzionirani general Nikola 
Vidović tvrdi da je Matica hrvatska 
»leglo ustaša«, a Matica srpska »le- 
glo četnika«, te da borci — Korđuna 
žale što su predali oružje. Vidović, 
kojemu je ova zajednica dala sve: 
čin generala, naziv narodnog heroja 
— poziva, kako izgleda, borce Kor- 
duna na ustanak — a protiv koga? 
Zar se i borci iz drugih naših kra- 
jeva nisu zajednički borili s Kordu- 
našima? Ovdje, u ovoj zemlji, to je 
poziv na bratoubilački rat. Mislim 
da Vidović nema pravo govoriti u 
ime boraca Korđuna, koji su u ratu 
dali veliki obol i iz redova kojih je 
iznikao legendarni heroj Veco Ho- 
ljevac. Smatram da to, izvorno, ni- 
su misli Vidovića. Iza njega stoje 
poznate ličnosti i huškači poštenog 


* srpskog naroda iz tog ustaničkog 


kraja. To je nastavak — kampanje. 
pisanje letaka i pamfleta nekolicine 
bijednih samozvanih vođa, s kojima 
srpski narod nema veze. Čitao sam 
njihov letak koji aludira na te da su 
Hrvati klali Srbe, da se raspada Ju- 
goslavija, da se sivara NDH, da tre- 
ba čuvati oružje i čim šuma ozeleni 
treba u šumu! Oni traže autonomiju 
Korduna, Banije, Like i Sjeverne 
Dalmacije itd. Oni pišu pamflete 
protiv druga Šibla, a sve tobože u 
ime Srba iz Hrvatske. 

U pismu jednom našem uglednom 
znanstvenom radniku oni prijete 
hrvatskom narodu. Našeg predsjed- 
nika SK nazivaju »hrvatskom kra- 
ljicom«, Miku Tripala — ustaškim 
bojnikom, te pišu razne gadosti. Na- 
rod Korduna i borci nemaju s nji- 
ma veze, jer su te razbijači naše 
bratske zajednice Jugoslavije, koji 
atakiraju i narušavaju našu najve- 
ću tekovinu: bratstvo i jedinstvo. 
Nacionalisti i šovinisti u njihovim 


su redovima. 
VLADO MUTAK 


General-potpukovnik 


Novine izlaze svakog petka. 
Tisak: »Vjesnik«, novinsko-izdava- 
čko i štamparsko poduzeće, Za- 
greb, Lj. Gerovac 1. 

Pretplata: Godišnja: 104,00 d; po- 
lugodišnja: 52,00 d. 


Za inozemstvo dvostruko. 


Dinarske doznake uplatiti u korist 
računa: Kreditna banka Zagreb, 
301-8-2185, Zagreb, Matica hrvat- 
ska (ZA HRVATSKI TJEDNIK). 
Devizne doznake uplatiti u korist 
računa: Kreditna banka Zagreb. 
301-620/1001-32000-523, Zagreb, 
Matica hrvatska (ZA HRVATSKI 
TJEDNIK). 


Cijena _ oglasa: cijela stranica 
5000 d, polovina stranice 2500 d, 
četvrtina 1250 d, 1 cm? 25 d. 


Poštarina plaćena u gotovu. 


NACIONALNO 
KAZALISTE 
IZMEĐU 
UTOPIJE | 
DESTRUKCIJ 


(1) | 


Društvena gibanja i lomovi utječu na kazališnu 
umjetnost više negoli na bilo koje ino područje 
stvaralaštva. Sve revolucije i svi prevrati petljali su i 
prtljali po kazalištima dok su im vlastiti programi bili 
nejasnih kontura i nečitka ishođa. Još »nelektorirane« i 
»neredigirane« parole tražile su pečat glumčevih 
glasnica i podij scene s kojeg se vječnost svagda činila 
lako dohvatnom. I samo kazalište gotovo ljubavnički se 
predavalo vrtlozima zbilje i uvijek u nadi da je to 
začetak neke budućnosti koja počinje tamo gdje su se 
sve ranije drame završavale. I kao uvijek, poslije svih 
obasjanja, kazalište se vraćalo svojoj vječnoj gomili 
izdajnika i osvetnika, ljubavnika i podlaca, sumnjala i 
iskorijenjenika. Pred Fortinbrasom se sterala pustinja 
strašnija od Hamletove sumnje i on nikada nije uspio 
dorasti do lika dostojna ljudske drame. 

U prvim danima poraća, dok se sloboda izvikivala 
punim plućima a društvo prelazilo iz polufeuđalne 
strukture u utopijsku, naše kazalište stavilo se u 
službu (ili je bilo stavljeno) ove oceanske plime 
optimizma koja ga je i preplavila. Iako moja sjećanja 
ne sežu u to vrijeme zamišljam ga kao naknadno 
regrutiranog umirovljenika kojemu uniforma ne pri- 
staje i koji je komičan u upravo bezumnim napadima 
uslužnosti, i tragičan u ispovijedima neke Svoje 
krivnje koje nije ni bilo. U engleskim šinjelima i 
glasovitim kožnim kaputima išlo se Pasternakovim 
»zračnim kološijacima« ravno u budućnost. O nacionai- 
nom kazalištu, naravno, jedva đa je bilo i govora u toj 
epilepsiji internacionalizma u koji su mali narodi 
vjerovali i koji je velikim narodima služio. OCOsuđeno 
na vjeru, ili drugim riječima. lišeno mogućnosti hereze 
(kazalište se ne može raditi tajno kao knjiga, na 
primjer) naše kazalište našlo se u mišolovci utopije iz 
koje je jedino moglo siktati na prošiost jer zbiljskog 
prostora te utopije nije ni bilo. U gledalištu su. po 
nekoj parađoksalnoj logici, sjedili protagonisti nove 
drame, dok su po sceni švrljali fantomi strani i zbilji i 
kazalištu. Teatri su postali muzejima novih parola, a 
drama se zbivala na neomeđenu prostoru svijeta po 
svemu nalik na neke već viđene drame, i to u boljim 
režijama. Stavljeno u službu budućnosti naše kazalište 
je ostalo bez sadašnjosti, i ovu vremensku vragoliju ne 
bijaše mcguće razriješiti ni dijalekličkim materija- 
lizmom ni Einsteinovom teorijim relativiteta. Razrije- 
šio ju je stari maher — život. 

Herojska gesta te »zbilje« jest raskid sa staljinizmom i 
Staljinom, izmicanje iz logorsko-lagerske pastorale i 
otvaranje prostora za egzistenciju individuuma, što bi 
na Planu dramaturgije značilo stvaranje one stanice iz 
koje će se razviti život drame ili drama života. Čovjek 
je opet zadobio prostor, značenje i pravo na svoju 
subinu. No, kako društvom, kao i fizičkim tijelom, 
vladaju i zakoni mehanike, to je s jedne strane 
energija ranijeg usmjerenja postajala silom inercije, a 
s druge, zalet u drugom smjeru (govorimo o kazalištu, 
naravno) bijaše silovit kao i onaj prvi. Počela je 
DESTRUKCIJA. Gubili smo energiju destruirajući 
nešto što ionako nije bilo naše. i usvajali smo nešto 
drugo što također nije bilo naše, a najgore je to što ga 
nismo usvajali na SVOJ NAČIN. (Kad velim NAŠE 
onda ne mislim da »u stvarima umjetnosti« NAŠE ili 
NJIHOVO djeluju kao jedini čimbenici, ali kao biini, 
svakako). I kao što smo prije bili bezlično internacio- 
nalni tako smo u tim trenucima bili  bezlično 
kozmopolitski, ako naravski znademo da jedan od ovih 
pojmova pripada istoku, a drugi Zapadu. Aktualni 
svjetski repertoar prodro je na naše scene stihijski, 
realiziran najčešće u scenskim strukturama koje su 
bile ili eklektičke ili školnički bestrasne, bivajuć tako 
našoj publici više informacijom, negoli autentičnim 
scenskim ostvarenjem koje bi imalo pravo na pridjev 
nacionalnosti. Poneki izuzeci nisu mogli zatomiti 
naširoko primjenjivano pravilo. A one spomenute sile 
inercije također su uplele svoje prste: tako je jedna 
utjecajna dama, koju nećemo naći u indeksu kazališnih 
mislilaca, zapriječila izvođenje kapitalnog djela _ mo- 
derne dramaturgije Čekajući Godota koje se 
pojavilo s đdesetogodišnjim  zakašnjeniem. Niti je, 
dakle, svjetski repertoar predstavljen sustavno, niti je 
stvaran novi domaći (mislim relevantan), niti je 
obnavljan stari u svjetlu mođernih kazališnih spoznaja. 
Čovjek koji je stekao (političko) pravo »patnje« počeo 
je to upravo mazohistički koristiti. tako da je našim 
stvaralaštvom ovladao neki čudni komformizam »pat- 
nje« na način tada već klasicizirane »patnje« Spengle- 
rova zapadnjaka. A da i ne govorimo o našim 
gorštacima koji su priželjkivali rilkeanska smrt od 
uboda ružina trna. 

Naš teatar, dakle, nije hrvatski ni u razdoblju 
UTOPIJE ni u razdoblju DESTRUKCIJE: njegovo 
konstituiranje započinje posljednjih godina 6 čemu će 
posebno biti riječi. 


Veselko Tenžera 


ZNAGAJAN 
DATUM 


Napokon se pojavio i 
HRVATSKI GOSPODARSKI 
GLASNIK 


Dugo očekivana i željena hrvatska gospodarska revija 
konačno je pred nama. U hrvatskoj gospodarskoj 
povijesti 24. svibanj 1971. ostat će zabilježen kao datum 
kada je hrvatsko gospodarstvo konačno došlo _ do 
sredstva kojim će moći izražavati svoje ideje i 
interese, a bez kojega ne može biti djelotvornog 
vođenja vlastite gospodarske politike i politike razvoja. 
Hrvatska gospodarska revija rađala se dugo i teško. 
Nije se radilo samo o nedostatku sredstava. Program- 
ska osnova Hrvatskog gospodarskog glasnika izražena 
je precizno u uvodniku — »Zašto izlazimo«, a 
potvrđena je već i sadržajem prvog broja. Znanost, 
znanstveno tehnička revolucija, kibernetika, samo- 
upravni socijalizam i dohodovna tržišna erivreda u 
Jugoslaviji kao složenoj mnogonacionalnoj zajednici, 
»Edje se republike na sadašnjoj etapi razvoja socijaliz- 
ma konstituiraju kao nacionalne državne zajednice, sa 


svojim nacionalnim — gospođarstvima«, temeljne su 
odrednice od kojih polazi Hrvatski  gospođarski 
glasnik. 


Uredništvo je shvatilo značaj i potrebu postojanja 
hrvatske gospodarske revije, utvrđujući da Hrvatska 
dijelom i zbog toga nije bila u mogućnosti da bude 
nazočna u gospodarskom i političkom životu zemlje. 
Hrvatska je, ustvrduje uredništvo, »dovedena u 
situaciju da putem gospodarskih glasila iz drugih 
republika bude obaviještena o složenim gospodarskim 
pitanjima. Nije potrebno posebno dokazivati svu 
štetnost takve situacije s ozbirom na činjenicu da se 
mnoga glasila u informiranju rukovode Posebnim 
interesima i katkada na jednostran i neobjektivan 
način upoznaju javnost o gospodarskoj situaciji 
općenito i u SR Hrvatskoj posebno.« I nastavlja: 
»Nepostojanje gospodarske revije dovodi u inferiornu 
poziciju hrvatske ekonomiste i privrednike da dadu 
Svoj znanstveno-stručni doprinos i da mnoga gospodar- 
ska pitanja budu drugačije postavljena i obrađena. Sve 
to nanosi velike štete hrvatskom  gospođarstvu i 
doprinosi njegovoj izolaciji«. Uredništvo iznosi i svoje 
poglede o buđućem sadržaju Glasnika, za koji nije 
slučajno da će u samoj osnovi polaziti od poirebe 
odražavanja dostignuća ekonomske znanosti u Hrvat- 
skoj, Jugoslaviji i u svijetu. Uz počmike i dijaloge 
posebna bi se pozornost — kaže se u uvodniku — 
posvetila poduzećima, a preko tzv. portreta tjedna 
upoznavala bi se javnost s uglednim hrvatskim 
privrednicima. 

Uredništvo se obvezuje da će se, uz vitalna pitanja 
daljnjeg razvoja Hrvatske (đeviznog režima i vanjsko- 
-trgovinskog sustava, raspodjele, bankovno-kreditno- 
-monetarnog sustava), posebno baviti aktualnim pita- 
njima ekonomske emigracije, pomorske orijentacije, 
prometnog povezivanja Hrvatske i njenog gospođar- 
skog homogeniziranja. Valja zabilježiti i zadatak 
uredništva prema kojem »osobni rad s osobnim 
sredstvima rada zaslužuje iznimnu pažnju«. 

Hrvatski gospodarski glasnik bit će otvoreno glasilo 
koje svoju svrhu vidi u  pridonošenju gospodarskoj 
homogenizaciji Hrvatske. polazeći od stava da svako 
područje u SR Hrvatskoj mora imati svoju razvojnu 
šansu kojom se mora osigurati prevlađavanje ostataka 
regionalizma. 

Prvi broj Hrvatskog gospodarskog glasnika vrijedi 
pročitati od prve do posljednje stranice. Nema priloga 
koji ne zavređuje pozornost, čak i onda kada se čini da 
se radi o dovoljno poznatim temama. Ipak, ako treba 
nešto isticati, onda najradije priloge Josipa Roglića: 
Povijesni trenutak Hrvatske; Srdana Srdara: Pomorska 
Privređa i pomorska politika; Marka Veselice: Hrvat- 
ska gospodarska strategija; Zvonimira Baletića: Aman- 
dmani šansa za sve; Jakova Sirotkovića: Ekonomska 
politika u 1971.; Pere Jurkovića: Kako do samostalne 
republičke ekonomske politike i Mladena Staničića: 
Devize na tržište. Ovakvim nabrajanjem, na žalost. 
ipak smo nepravedni prema ostalim autorima prvog 
broja Hrvatskog gospodarskog glasnika. 

Glavni i odgovorni urednik Hrvatskog gospodarskog 
glasnika jest naš istaknuti  ekonomix dr Vlađimir 
Veselica, a list notpisuju još i zamjenik glavnog i 
odgovornog urednika dr Vlatko Mileta i tajnik 
uredništva Ante Glibota. 


Pridružuju se i sveučilištarci 
s GOSPODARSKOM MISLI 


Osim Hrvatskog gospodarskog glasnika dobili smo 
istodobno i još jedan gospodarski časopis — »GOSPO- 


DARSKA MISAO«. To je glasilo  sveučilištaraca 
Fakulteta ekonomskih nauka. 

Prema najavi uredništva današnji povijesni trenutak 
nalaže da u »Gospodarskoj misli« dode do izražaja 


nesputana riječ o vitalnim gospodarskim problemima. 
»Umjesto tihe psovke i nemoćnog škrgutanja zubima. 
treba odlučno istupiti pred sve i postaviti jasna pitanja 
i zahtjeve onima koji su dužni da ih rješavaju. — 
Politička snaga studenata je velika i mudar političar 
znao ju je uvijek respektirati. Usmjerena pravom 


cilju, ona _ predstavlja  nepotkupljiv čimbenik na 
Političkom. gospodarskom, kulturnom i znanstvenom 
polju.« 

Već prvi broj sadrži više vrijednih i zanimljivih 


priloga. a u njemu sudjeluju Vladimir Stipetić, Ivan 
Vrančić. Želimir Kršulović, Marko Veselica. Jakov 
Odžak. Josip Kovač. Pero _Krišmanić. Mijo Jukić i 
Mirko Lukač. 

I »Gospodarskoj misli« iskrene želje za uspješan rad! 


Hrvoje Šošić 


. 


omentari 3 


Nakon rasprave 
o nastavi povijesti 


U pitanju ODAKLE ĐOLAZIMO, GDJE SMO I — 
KAMO IDEMO? — krije se odsudno značenje što pa 
POVIJEST ima nun čovjekovu životu, nadvladavajući 
besmisao puke prošlosti. To »odakle« bilo je u nastavi 
hrvatske povijesti u osnovnome i srednjem školstvu 
takvo, da se spram hrvatskoga odnosilo gotovo kao 
Spram svakog inog nacionalnog, državnopravnog i 
kulturnog entiteta na kugli zemaljskoj. U tome su se 
složili svi sudionici rasprave što ju je 10. svibnja 
priredila ŠKOLSKA KNJIGA o »mjestu i ulozi 
nastave povijesti«. Od šezdesetak pozvanih povjesniča- 
ra i javnih i kulturnih radnika odazvao se veći dio, pa 
kad sad promotrimo brzopisno izvješće, sastanak se 
doimlje živošću i širinom prijedloga i mišljenja. No, 
pokazalo se isto tako, da je mnogo lakše složiti se šio 
je to donedavna bilo (odnosno što još uvijek jest), no o 
tom što sve valja učiniti da se stanje izmijeni. 
Ponajprije — o onome u čemu je postojala gotovo 
jednoglasnost; pokušavam sažeti: 

— posve je razumljivo da se pitanje POLOŽAJA 
nastave povijesti toliko »usijalo« proteklih desetljeća, 
da je izbilo gotovo u prvi plani razgovora o školskome 
sustavu; »unitarizam«, kao bitno protu-hrvatska ideo- 
logija briše, krivoivori i pretače činjenicu irinaest-sto- 
ljetnog entiteta koji se, a najvećem broju proteklih 
godina, opirao nasrtajima na puki bioleški i đuhovni 
opstanak. No valja naglasiti da je ta ideologija i sama 
krivoivorina, i te upravo ideja koje su IZ HRVATSKE 
potekle: stoga je ona kobnija po identitet hrvatskoga 
nego drugih naroda. Posljedice su, uostalom, pred 


nama. 
— pokušaj iskorjenjivanja suvremena naraštaja iz 
onoga što doista jest njegova povjesnica — u najširem 


rasponu gospodarskih, političkih i kulturnih vrednota 
— doživio je neuspjeh. No, to ne znači da je riješeno 
pitanje: A KAKO SADA? 

U tome su smiSlu dvojbe s ove rasprave bile 
okrenutost k sadašnjici i sutrašnjici, a ne samo — pa, 
inače. našem starom i dobrom običaju — »kritiziranje 
prošloga«. 

Dvoumljenja, rekoh, jer KAKO učiniti da nastava 
povijesti bude takvom kakva nam je potrebna, kakva 
je s manje ili više sličnosti u sviju drugih naroda na 
svijetu — to je najvažniji zadatak koji valja riješiti. 
Neosporno je da će trebati valjano zasukati rukave: u 
što je moguće širem i kvalificiranijem krugu zaintere- 
siranih, i spram metodologije nastave, programa i 
udžbenika. Što želimo i što ne želimo — i kakve se 
zamke kriju kad pokušavamo  konkretizirati opća 
načela. to su dvoumljenja koja je ovaj sasatnak jasno 


Iskazao. 


Zadaća nastave povijesti da bude kroatocentričnom 
ponajmanje dopušta da se proturječi povijesnoj istini 
zbog pukog romantičarenja; mjerila naše kritičnosti 
moraju biti temeljem za onu kritičnost bez koje 
razvitka i boljiika nema — stoga se nacionalno u 
univerzalnome ne može razmatrati po shemi tv-emisije 
(Jučer, danas, sutra). ljudska misao, pa dakako 
prvenstveno ona _ u Hrvata, nužno mora biti tako 
predočena da bude sposobnom (bar pokušati) stati na 
put tehnokratskome konceptu suvremena svijeta (to u 
našoj »verziji« izgleda tako da predmet »tehnički 
odgoj« ima jednu trećinu sati više od povijesti). 
neodgodiv zahtjev za promženom KONCEPCIJE hrvat- 
ske povijesti u nastavi ne može se svesti na puko 
proširenje SATI: takozvana »opća povijest« za nas je 
dakako pretpostavkom da NEGDJE u uljudenome 
svijetu postojimo, zapreka je mitologizaciji, no u isto 
vrijeme i kriterij: obilježavanje corpusa hrvatske 
Povjesnice u njegovu postojećem okviru opet je 
pretnostavkom da se u zajedništvu europskoga zapada 
odgovara našem stvarnom udjelu u toj duhovnoj 
zajednici. stvarnom SADRŽAJU tog corpusa, okvira 
koji, dakako, pogotovu u obraćanju k mladeži, ne može 
biti puka historija znanih i neznanih nredaka, sheme i 
kilometri brojki i dinastija, dosada puke prošlosti, već 
PREDLOŽAK za samostalan razvitak svijesti u 
svakoga od nas. svijesti lišene programatske ideologi- 
zacije. Ta svijest. dakako. pretpostavlja kao Svoj 
unutarnii uvjet ne samo smisao nego i obvezu na 
kritičnost: snram slučajnih ili neslučajnih  'pogrešnih 
poteza'. spram onoga što je u hrvatskoj povijesti bilo 
nazađno. natražnjačko. i to nazadno ne spram postavki 
bilo koje puke ideologije, nego NAZADNO SPRAM 
POVIJESNOG. 

To što je dvoibi bilo i šte će ih zasizurno biti. ia 
otkritost k problematici, pruža uvjerenje da umjesto 
jedne nevaljale sheme nećemo dobiti drugu. isto tako 
nevaljalu. Na sreću, nije bilo onih kojima je »sve 
jasno« i za koje »nroblema nemz2«a. jer da ih je bilo, 
valjalo bi se uplašiti takva stajališta više no svega 
onoga što smo do sada imali. 

Rasprava je zapravo tek započela: valja vjerovati u te 
da se neće u nedogled protegnuti. 


Srečko Lipovčan 

politika i društvo 


FEDERALIZIRATI 
| KRIVIČNO 
ZAKONODAVSTVO 


PRILOG RASPRAVI O USTAVNIM AMANDMANIMA 


Jedan od temeljnih uvjeta državnosti i suverenosti 
određene zajednice, odnosno naroda, jest pravo na 
pravnu regulaciju ne samo nekih sporednih oblasti 
međuljudskih odnosa, već i krivičnoPravnih odnosa. 
Jugoslavija je dosad bila tek po nazivu federativna, a 
de facto unitaristički organizirana država. Želimo li 
izgraditi istinski jugoslavenski  federalizam, nije, 
dakle, svejedno na koji će se način izvršiti raspodjela 
zakonodavne kompetencije u oblasti krivičnog prava. 
Povod je ovome napisu tekst tečke 12. Prijedloga 
ustavnog amandmana XXIX, što glasi: 


»Federacija preko saveznih organa _i organizacija 
nređuje osnovne institute krivične odgovornosti i 
kaznenih sankcija i mjera i utvrđuje krivična djela 
protiv narođa i države, protiv osnova društvenog i 


političkog uređenja, protiv oružanih snaga i protiv 
čovječnosti 1 međunarodnog prava, kao i krivična djela 
i privredne prijestupe kojima se narušava jedinstvo 
tržišta ili povreduju savezni propisi; uređuje uPravni i 
sudski postupak«. 


ISKUSTVA DRUGIH 


Samo neupućeni građanin može pomisliti kako, eto, 
Federacija zadržava veoma malo u zakonodavnoj 
bempetenciji u području krivičnog prava. Ali, prije 
nego li izvršimo analizu točke 12. Prijedloga ustavnog 
amandmana XXIX, izložimo kako je raspodijeljena 
zakonodavna  nađležnostu oblasti materijalnog i 
procesnog krivičnog prava u nekim suvremenim 
žederalnim državama: »Ta se podjela pojavljuje u 
različitim proporcijama. Moguće je da Prevaga bude 
na krivičnom zakonodavstvu federacije, a zakonođav- 
stvo federalnih jedinica da se ograničava na uski 
prostor dopunskog zakonodavstva. To je slučaj upravo 
m našoj zemlji. Druga je mogućnost da se feđeracija 
ograniči na utvrdivanje općih načela i samo nekih 


grupa krivičnih djela, a federalne jedinice da donose: 


cjelovite svoje krivične zakonike u skladu s općim 
načelima iz federalnog zakonodavstva. To je slučaj u 
SSSR. Treća je mogućnost da postoji samostalno 
federalno krivično zakonodavstvo sa svojim sustavom 
krivičnih djela i posebnom sudskom organizacijom te 
samostalno krivično zakonodavstvo federalnih jedinica 
sa svojim sudskim organizacijama. To je slučaj u SAD, 
&dje u krivičnom zakonodavstvu pojedinih federalnih 
jedinica postoje čak takve razlike da u nekima ne 
postoji smrtna kazna, dok u većini njih postoji«. 1) 
Glede krivičnog procesnog prava u SSSR-u još 1924. 
godine donesen je općesavezni zakon (»Osnove sudskog 
zestuPpka SSSR i saveznih republika«) koji je propisao 
samo opća načela; ta su načela, zatim, unesena u 
gakonike o krivičnom postupku što su ih donijele 
savezne republike.) Takova raspodjela zakonodavne 
nadležnosti u oblasti krivičnog postupka i danas je u 
SSSR-u na snazi, pa sve savezne republike imaju svoje 
zakonike o krivičnom postupku. 


UNITARIZACIJA KRIVIČNOG 
POSTUPKA 


Pri razmatranju točke 12. Prijedloga ustavnog aman- 
dmana XXIX valja, nadalje, usporediti točku 3. 
Prijedloga ustavnog amandmana XX, što glasi: 


»Republika je država zasnovana na suverenosti naroda 
i na vlasti i samoupravljanju radničke klase i svih 
radnih ljudi i socijalističke samoupravne zajednice 
rađnih ljudi, građana i ravnopravnih naroda i 
narodnosti«. To je temeljno ustavno načelo kojem bi 
morala biti subordinirana_ sva ostala rješenja u 
Prijedlogu ustavnih amandmana. POSTAVLJA SE, 
MEĐUTIM, PITANJE: NIJE LI PROTIVNO NAČELU 
SUVERENOSTI NAROĐA I SAMOUPRAVLJANJA 
RADNIČKE KLASE I RADNIH LJUDI, AKO TA 


RADNIČKA KLASA I RADNI LJUDI U SVOJO1 
DRŽAVI NEMAJU PRAVO DA DONOSE ZRETEZAN 
DIO PROPISA IZ PODRUČJA KRIVIČNOG PRAVA 
— BUDUĆI DA JE TO PRAVO U TOČKI 12. 
PRIJEDLOGA USTAVNOG AMANDMANA XXIX 
DANO U ZAKONODAVNU KOMPETENCIJU FEDE- 
RACIJE. Postavlja se, nadalje, pitanje: ima li: u 
usPoredbi s dosadašnjim stanjem, bitnih promjena u 
području normiranja krivičnog prava? 


Krivični postupak, tj. skup radnji što ih 
državni organi i neke druge osobe sustavno vrše da bi 
postigli svrhu krivičnog postupka. naime, da bi 
utvrdili: je li krivično djelo počinjeto. ako jest tko ga 
je počinio, treba li na počinitelja. u smisiu propisa 
materijalnog krivičnog prava, primijeniti kaznu (ili 
koju drugu mjeru) i, ako treba, koju kaznu (odnosno 
drugu mjeru) kvalitativno i kvantitativno valja 
primijeniti — krivični postupak. dakle, ostaje u 
zakonodavnoj nadležnosti Feđeracije. Neprihvatljivo 
je, držim, što je krivični sudski postupak u isključivoj 
nadležnosti Federacije. Osim političkih i teoretskih 
razloga, koji su prethodno navedeni, postoje i sasvim 
praktični razlozi protiv unitarizacije krivičnog sudskog 
postupka. Zbog nedorečenosti, nejasnosti i kontradik- 
tornosti pojedinih normi Zakonika _ o krivičnom 
postupku, ne samo vrhovni, već i okružni sudovi 
donose, posređstvom sudske prakse. pravna mišljenja, 
koja uistinu za niže sudove postaju izvor krivičnog 
prava; to in ultima linea, vodi pravnoj nesigurnosti 
građana, pogotovo kad u istom pitanju sudovi ne samo 
različitih republika, već i unutar jedne republike. 
donose različita pravna stajališta. U takvim slučajevi- 
ma republički bi zakonodavac znatno brže i efikasnije 
reagirao, nego federalni zakonodavac. 

Zaključimo o krivičnom postupku: iako bi ustavnim 
amandmanima federalne jedinice u SFRJ valjalo 
konstituirati kao države — u normiranju krivičnog 
postupka one nemaju nikakvog ovlaštenja (dok, radi 
usporedbe. federalne jedinice u SSSR-u imaju znatnu 
nadležnost u normiranju krivičnog postupka — iako 
aistinu nemaju položaj država). 


U OPRECI SA SUVERENITETOM 
REPUBLIKA 


Ni u području materijainog krivičnog 
prava u osnovi se ne mijenja mnogo (osim što je 
dio inkriminacija iz posebnog dijela Krivičnog zakoni- 
ka izuzet iz savezne nadležnosti). Federacija bi, naime. 


i nadalje određivala ne samo osnovne institute 


krivičnog prava, već bi određivala i sustav kaznenih 
sankcija i mjera sigurnosti. Sa stajališta da su 
republike suverene zajednice, može se prihvatiti da 
Federacija utvrđuje krivična djela protiv naroda i 
države, protiv osnova društvenog i političkog uređenja, 
protiv oružanih snaga i protiv čovječnosti i međuna- 
rodnog prava, ALI NIJE PRIHVATLJIVO da Federaci- 
ja utvrđuje i kazne za ta krivična djela; podsjetit ću, s 
time u vezi. da je Jugoslavija  poipisnica više 
međunarodnih konvencija (između ostalih, recimo, 
Konvencija o krivičnim djelima i nekim drugim 
aktima izvršenim u zrakoPlovima) u kojima su 
predviđena krivična djela, ali ne i kazne za ta djela: 
kažnjavanje je prepušteno državama ugovornicama. 
Smatram stoga. da valja izmijeniti točku 12. Prijedloga 
ustavnog amandmana XXIX — tako da glasi: 
»Federacija preko saveznih organa i organizacija 
utvrđuje krivična djela protiv naroda i države, protiv 
osnova  drušivenog i političkog uređenja, protiv 
oružanih snaga i protiv čovječnosti i međunarodnog 
prava, kao i krivična djela i privredne prijestupe 
kojima se narušava jedinstvo tržišta ili povre»duju 
savezni propisi«. 

U protivnom krivični će zakonik biti neke vrste hi- 
briđa u kojem bi se zadržali u osnovi nadnacionalni 
elementi. 


Ivica Kramarić 


1) dr. Bogdan Zlatarić: Krivično pravo, Zgb. 
1970. 

2) Strogović: Krivični sudski posiupak, Bgd 
1948. 

SMISAO 
HRVATSKOG 
PREPORODA 
DALMACIJE 


Austrija je u Dalmaciji, po odlasku Francuza, sustavno 
podupirala tuđi, prekomorski element, odnosno njego- 
vu kulturu, tako da hrvatski-puk nije mogao lako doći 
do svijesti o samobitnosti svoga nacionalnog bića. 
Silom državne vlasti onemogućavano je sjedinjenje s 
ostalim hrvatskim pokrajinama, kako ne bi ujedinjen 
narod postao utjecajniji činilac u državi. Režim je i na 
taj način sprečavao prirodno pravo jednog od 
najstarijih europskih naroda na svoj potpuni suvereni- 
tet. Kad je šezdesetih godina prošlog stoljeća započeo 
Preporod, Tomasseo je 1861. pisao kako je više veza 
bilo između Dalmatinaca i Poljaka, nego između 
Dalmatinaca i Hrvata. Stanje je zaista bilo ozbilino 
kad je on mogao tako propovijedati na tlu na kojem se 
stvorila hrvatska državnost. Dalmatinski sabor, u kojem 
puk zbog izbornog sustava nije imao svoje pravo 
predstavništvo, iste je godine, s 29 autonomaških 
glasova protiv 13 drugih, odbio prijedlog da se biraju 


.povjerenici za pregovore s Hrvatskim saborom. 


Bajamonti, koji je znao samo za »Slavo-Dalmaie«, bio 
je osobno primjerno neporočan, a u povijesti Splita s 
njime počinje gospodarski preporod. Ipak, njegovo 
autonomaštvo kao i podupiranje stranog, talijanskog 
elementa, znači između ostalog nastojanje da se 
izmijeni etnički sastav grada, tako da Bajamonti, 
gledan u povijesnoj perspektivi, oličava prvenstveno 
znak protuhrvatstva. Ni jedan narod, pa ni hrvatski, 
nikome. bez obzira na moguće plemenite pobude ili 
posebne zasluge, ne može oprostiti pokušaje. koii u 
konačnici rastvaraju njegov nacionalni identitet. Tali- 
janski element, od dolaska Hrvata, nije mogao nikada 
uspjeti na obalama južne Hrvatske upravo zato što je 
pučanstvo bilo samo hrvatsko. 

Tijekom ovog Preporoda, zbog različitog gledanja na 
Bosnu, došlo je do odvajanja Srba od Hrvata u doije 
zajedničkom pokretu. tako da su se prvaci Srba u 
Dalmaciji izjasnili protiv sjedinjenja Dalmacije s 
ostalom Hrvatskom. Treba naglasiti golemo značenje 
činjenice, da su do tada svi stanovnici Hrvatske. u 
borbi s turskim i drugim nasrtajima, doživljavali 
Hrvatsku kao svoju domovinu, u kojoj im je 
zajednička gospodarska i kulturna sudbina. 


Pouke za budućnost 


Neki pojedinci u Katoličkoj crkvi, kao Ivo Prodan, 
vodili su borbu poistovječujući katolicizam s hrvat- 
stvom. Neopravdano je bilo njihovo pozivanje na 
Starčevića, koji je načelno bio za potpunu depolitizaci- 
ju Crkve. dobro razlikujući hrvatsko rodoljublje od 
crkvenog miješanja u stranačke razmirice i vlast. Ipak, 
treba odati priznanje svim našim javnim djelatnicima 
koji su započeli Preporod u veoma teškim političkim, 
gospodarskim i kulturnim uvjetima. Zahvaljujući 
njihovom trudu (prvenstveno onih koji nisu bili 
materijalno ovisni od vlasti), hrvatska misao počinje 
prevladavati, tako da već 1882. u Splitu na šest 
vijećnika autonomaša imamo trideset vijećnika Hrvala. 
Njihov napor bio je otežan i njihovim uvjerenjem. da 
su svi južni Slaveni jedan narod. što je u puku 
oležavalo ubrzano vraćanje pravom hrvatskom narod- 
nom osjećaju. Upravo zbog toga vjerovanja i umjetno 
stvaranih osjećaja pokrajinske pripadnosti, mnogi su 
pripadnici hrvatskog naroda svoje hrvatsivo. sve do 
Radićeva nastupa između dva rata, doživljavali kao 
stranačku pripadnost. Nakon Radića, pojedinci koji su 
radi ostvarenja svojih unitarističkih zamisli o jednom 
narodu u jednoj državi predlagali izuzimanje Dalmacije 
iz ostale Hrvatske (Smodlaka) ili njezin poseban 
položaj u okviru Hrvatske. danas znače samo uspome- 
nu na jednu nepovratnu prošlost. Ponekad, pojedinci 
su i iz idealizma u svom pojmu jugoslavenstva 
shvaćali tisućučetiristogodišnji individualitet hrvatskog 
naroda kao plemensku posebnost. 

Spomen na hrvatski Preporod u Dalmaciji ne bi smjeli 
obilježavati samo slavljenjem pobjede, već i upozore- 
njem na zablude — zbog pouka za budućnost. U 
sadašnjem hrvatskom političkom trenutku treba se 
iskreno založiti u borbi za istinsko samoupravljanje i 
socijalizam, bez prikrivenog politikanstva i romanti- 
čnog nrvatovanja 


ivan Mužić 


Ako je historija učiteljica života i ako je istina da 
se ni jedan narod ne želi odreći svoje povijesti, i to 
povijesti kao pouke koja nas obavezuje, onda je 
naša dužnost objektivno, znanstveno i marksistički 
istraživati zašto se autonomašivo, koje je u 
pojedinim vremenskim razdobljima ivrdilo da su 
naši interesi istovjetni s interesima Beča ili Pešte ili 
Rima, zašto se, dakle, autonomaštvo poslije I 
svjetskog rata pretvorilo u unitarističku tvornicu 
propagandnog jugoslavenstva koje se može formuli- 
rati riječima:  Jugosloveni svi i svuda, zapravo 
poznatom Vukovom  maksimom, samo u ovoj 
varijanti sa skrivenim subjektom, maksimom koja 
je čitavom jednom narodu pokušala nerealno 
podilaziti, što je imalo i svoje poznate povijesne 
posljedice. Ako smo se uvjerili da je unitaristička 
ideologija, koju je zastupalo autonomaštvo, donijela 
mnogo štete svim narodima Jugoslavije, onda će to 
svakako kao iskustvo prošlosti dobro doći čak i 
onoj malobrojnoj manjini mladih, kad se jednom 
ekrenu od pomodarsko-minornih opstrukcija, beat i 
pop-manira, »putovanja« pod utjecajem kemijskih 
kockica, jer će i oni tada shvatiti da je mreža 
unitarističkog autonomaštva i za njih dugo bila 
razapeta u krilu njihove domovine, čekajući da u 
nju uliete kao muhe bez glave. Ali je tijekom 
vremena ta mreža postala mrtvi rukavac, koji će, 
možda, i u njihovoj muževnoj dobi smrdjeti 
zaboravljenom baruštinom. 


Polustoljetne 
metamorfoz: 


Danas, kada slavimo tristotu godišnjicu pogibije 
Zrinskoga i Frankopana, stotu godišnjicu rakovičke 
bune i stotu godišnjicu rođenja Stjepana Radića 
kao simbole u povijesnim pokušajima jednog 
naroda da se ponovno uspravi i suvereno odredi; 
kada racionalno, iz distance vremena, analiziramo 
mnoge pozitivističke zablude hrvatske državnosti, 
koje su tijekom stoljeća vezivale Hrvatsku uz 
tuđinske feudalističke i imperijalističke saveze i 
kombinacije, što su trebale biti spoj interesa u 
kojima, kad se ništa drugo nije moglo dati, moralo 
se dati ono jedino — što se nikad i nikome ne smije 
dati — kako bi se to isto poslije moljakalo od onoga 
kome je poklonjeno, da to u reduciranom obliku 
vrati onome koji mu je to poklonio; danas u 
samoupravnom socijalizmu, koji ne ukida prošlost, 
nego se ostvaruje u rezultatima što ih je ona 
omogućila, potrebno je objasniti »transcedentalnu« 
transformaciju autonomaštva poslije I svjetskog 
rata, pa od tada polustoljetnim tijekom pratiti 
njegovu ambivalentnu metamorfozu, njegov fleksi- 
bilni rast u integralno jugoslavenstvo, kasniju 
evoluciju i hipnotiziranje idejom  unitarističkog 
jugoslavenstva, idejom koja je mlađe naraštaje 
zbunjivala svojim »socijalističkim« sastojcima. 


Bez osjećaja 
domovine 


Likvidatorski odnos prema nacionalnomu autono- 
maštvo pokazuje paradigmatičkim obračunom s 
hrvatskim pitanjem, i to kroz posljednjih pola 
stoljeća uvijek po obrascu unitarističke koncepcije. 
Pred kraj svoga života i Frano Supilo uočio je 
opasnost od novog oblika autonomaštva, jer on ga 
je dobro raspoznavao, budući da je od ranije imao 
bogato iskustvo s njim. Supilo je potkraj XIX 
stoljeća izravno pridonio porazu autonomaštva u 
Dubrovniku, a značajno je pridonio suzbijanju 
njegovih recidiva i svojom Riječkom rezolucijom, 
koja je stvorila  hrvatsko-srpsku koaliciju na 
početku XX stoljeća. Svojom politikom koalicija je 
uspješno suzbijala autonomaštvo, ali kad ju je 
Supilo prestao voditi, ona je postala neotpornija; 
nakon zagrebačkog veleizdajničkog procesa 1909. 
trebalo je, posredno, i autonomaštvo u južnoj 
Hrvatskoj ponovno aktivirati u službu režimu. 

»Dalmacija želi da bude pripojena Srbiji, to je njen 
ideal, to traže njeni interesi i to je davna želja 
srpsko-hrvatskog naroda« — tako je glasio Pašićev 
telegram 1914, i autonomaštvo, koje nikad nije 
imalo osjećaj domovine kao odnosa prema zavičaju 
i svijetu, iz razumljivih razloga zaboravlja Pašiću to 
što je godinu dana nakon takvog telegrama tu istu 
Dalmaciju kao žuntu prodavao tuđinu (i autonoma- 
ška povijest puna je prodaja zavičaja), priznaje 
Hrvatsku poraženom stranom, stavlja se u službu 
režimu, nađa se nagradi, i traži od regenta 
Aleksandra da se prema trojednici odnosi kao 


pobjednik, što znači da Hrvatska iz kakvog-takvog 
obilježja nacionalnog i državnopravnog kontinuiteta 


politika i društvo 5 


Tomislav Slavica 


KRIVNJ 
AUTONO- 


MASTV 
JUČER 


DANAS 


U Velikoj Bari 
autonomaštva 
karikaturalno 
se odrazuju 
trenuci 

naše povijesti 


mora doći pod okupaciju koju autonomaštvo pod 
maskom  »slavjanstva« naziva  osloboditeljskom. 
Svoj dio krivice za zločin pred svojim narodom 
autonomaštvo je pravdalo vanjskim opasnostima i 
potrebom da budemo jedni. 


Likvidatorski 
spram nacionalnog 
pitanja 


Kao što su se Srbi osamdesetak godina ranije 
negativno odredili prema ilirizmu kao južnoslaven- 
skoj unitarističkoj varijanti koju su ponudili 
Hrvati, tako se i Hrvati ubrzo poslije 1918. 
negativno određuju spram ideje jugoslavenstva, jer 
se ta ideja poslije I svjeiskog rata u pravilu 
unitaristički kompromitirala kao sluškinja veliko- 
srpske hegemonije, čak kao iredenta koja je išla na 
narod, na jezik kao primarno oruđe narodnog 
opstanka, na kulturu. polazeći od pogrešne i 
neznanstvene pretpostavke o jednom narodu. Stva- 
rajući unitarizaciji kopču do južne Hrvatske, 
autonomaštvo je prigrlilo tezu Pavla Popovića o 
staroj hrvatskoj književnosti kao srpskoj, zagovara - 
jući, u početku, ekavicu i fonetsku transkripciju. 
Novo autonomaštvo uvijek je pokušavalo oboriti 
opravdanost postavljanja na dnevni red nacional- 
nog pitanja, pokušavajući to pitanje presjeći 
centralističkim mačem. a time se pokazivao nekonci- 
lijatni likvidatorski stav. Međutim, povijest ih je 
demantirala: pokazala je da je narodima unutar 
Jugoslavije stalo ne samo do svoga imena nego i do 
stvarne slobode, do slobode s materijalnom podlo- 
gom. I tako, kao što to uvijek biva kod onih koji se 
inspiriraju na tuđinskom izvoru: autonomaško 
djelovanje bilo je tuđinsko. 


Hrvatska državnost 
i suverenitet 

u službi 
zastrašivanja 


Trajni indeks svih varijanti autonomaštva, i onog u 
austro-ugarskoj, i onog u monarhističkoj Jugoslavi- 
ji, i ovog u socijalističkoj Jugoslaviji, uvijek je, bez 
razlike, bio pitanje hrvatske državnosti. Prilikom 
svakoga takvog testiranja autonomaštvo se pokazi- 
valo kao poslušni podanik velikih voluntarista u 
njihovoj provinciji. Nezapamćena emigracija hrvat- 
ski h seljaka i radnika nije ih zabrinjavala, napro- 
tiv, trljali su ruke. Srbima u Hrvatskoj nastojali su 

prikazati hrvatsku državnost kao monstruozno 
strašilo koje im želi oduzeti domovinu, uvjeravajući 
ih ozbiljno da će oni, Srbi, poživjeti u Dalmaciji 
dok je moćne dinastije Karađorđevića, potpuno 
tako odbacujući  stoljetno zajedničko  bivstvo- 
vanje i zajedničku sudbinu. Unitarističko autono- 
maštvo čak je i Hrvate strašilo hrvatskim centra- 
lizmom i diktaturom koju bi mu donijela hrvatska 
državnost: recidiva takvog mišljenja čuje _ se _i 
danas. Ipak, kao uvijek u doba naglašenog unita- 
rizma, javljala se marodna samosvijest, jasno 
negirajući staru autonomašku tezu da narod nije 
punoljetan ni zreo za suverenitet. 


Dvostruka igra 
s teorijom 
ograničenog 
suvereniteta 


Dok je unitarističko autonomaštvo čeznuio za 
svojom »pokrajinskom autonomijom«, dotle je, po 
onoj: pređimo s parola na riječi (na žalost, ne u 
umjetnosti, nego u politici), glasno osuđivalo teoriju 
ograničenog suvereniteta u inozemnim varijanta- 
ma, i svojim djelovanjem podržavalo teoriju ogra- 
ničenog suvereniteta u domaćim varijantama, sma- 
trajući hrvatsko gospodarsko, političko i kulturno 
konstituiranje povijesno nemogućim, razbijačkim po 
Jugoslaviju. Ali onaj koji nije protiv ograničenog 
suvereniteta u domaćoj varijanti, taj ne može biti 
protiv toga ni u inozemnoj varijanti. Tako, 
zagledajući se u Veliku Baru autonomaštva, u njoj 
se mogu vidjeti izvrnutosti, karikature, iskrivljeni 
detalji pojedinih važnih trenutaka, pa i ovaj 
današnji trenutak. Manipulirajući formulama sofi- 
stičkih silogizama u obliku klasične dogme za ili 
protiv, što pretpostavlja nepovjerenje ili otklanja 
istinu. unitarističko autonomaštvo odmah je bivalo 
superiorno, nadnacionalno: nudilo je formalnu 
slobodu u poznatim ornatima, s poznatim klišejima: 
otklanjalo stvarnu slobodu, slobodu s materijalnim 
bogatstvima. 


Snažna i složna 
Jugoslavija 
suverenih naroda 


Ako socijalizam pored klasne dijalektike ne bi 
jednako vodio računa i o nacionalnoj dijalektici, 
onda to ne bi bio ne samo samoupravni, nego 
nikakvi socijalizam, onda takvo društvo ne bi imalo 
budućnosti. Snaga je nacionalnoga jednostavna, ali 
pod korom jednostavnosti magnetizam je silne 
snage. velike ideje, izuzeine stvaralačke potencije: 
pod time je sam narod. On ne negira tuđe, nego 
poštuje. Povijest ga je naučila, i hrvatski narod zna 
koje su to i kakve su frankovačko-ustaške separati- 
stičke težnje: takve tendencije uzaludno su ga 
pokušavale zavesti, nikad nisu uživale njegovu 
podršku, nego sa upravo tom istom narodu nanijele 
najviše zla. Baš zbog svoje izoliranosti, frankovština 
i ustaštvo postali su tuđinski instrumenti, pa su se 
zločinom pokušali nametnuti narodu. Ali on ih je 
nadvladao. pa i zbog toga ne treba sumnjati u 
socijalističke. demokratske, humane i samoupravne 
težnje hrvatskoga naroda, ne treba sumnjati i u 
uzroke i u posljedice »nacionalne euforije« u 
trenutku u kojemu taj narod pravedno rješava 
svoje pitanje u socijalističkoj Jugoslaviji. Narodna 
duša se raduje slobodi poput ptice što je izletjela iz 
mraka i ugledala svjetlo, sunce. Zbog toga taj narod 
ovaj trenutak možda i pomalo naivno smatra 
povijesnom prekretnicom, ostvarenim stoljetnim 
snom, sintezom vjekovnih težnji; zbog toga se ne 
treba pribojavati da će tu radost iskoristiti »klasno 
i socijalistički neđefinirani pojedinci«, koji baš u 


takvim stanjima naroda krijumčare u nj svoje 
provokacije. 
Suverenitet, državnost i sloboda obvezuju svaki 


narod da bude na visini dostojnoj svoje suverenosti. 
Hrvatski narod zna da je to ostvario u socijalisti- 
čkoj, samoupravnoj Jugoslaviji. Narod koji je dao 
Tita, narod koji je u svojoj nedavnoj prošlosti, 
zajedno sa svojom Partijom, obračunao sa svime što 
mu je, podilazeći mu lažno, objektivno škođilo, 
taj narod će znati i danas obračunati sa svima 
onima koji bi ga htjeli, autonomaškom ili unitaristi- 
čkom ili šovinističkom manirom. žednog preko vode 
prevesti. Danas već svatko zna: nema snažne 
Jugoslavije bez zadovoljne Hrvatske, Srbije i 
ima slobodnih, 
njihovih država bez složne 


drugih suverenih republika. niti 
suverenih naroda i 
Jugoslavije. 


gospodarstvo 


DRUGO 
PISMO 
VELIMIRA 
RAJKOVICA 


Poštovani druže uredniče! 

Žao mi je što još jednom moram 
Vaše novine i čitatelje opterećivati 
sa odgovorom drugu H. Sošiču, no 
budući da su u njegovom ponovnom 
istupu sadržane nove dezinformacije 
i neistine o djelatnosti Republičkog 
zavoda za planiranje smatramo Vas 
obaveznim da u skladu sa Zakonom 
o štampi objavite slijedeći tekst. 

1. Smatram da smo Vaše čitatelje 
dovoljno uvjerili o dezinformaci- 
jama oko djelatnosti Zavoda, koje je 
proizvoljno lansizao drug Šošić u 
članku: »Istina e hrvatskom gospo- 
darstvu«. Prelazeći preko naših ar- 
sumenata koji su dokazali da drug 
Šošić neodgovorno dijeli lekcije na- 
šoj instituciji, drug Sošić u novom 
nastupu nerazumljive himbe pod- 
nipoštava stručnu vrijednost Zavoda 
i dezinformira javnost o svojoj 
društvenoj i stručnoj djelatnosti. 
Republički zavod za planiranje sma- 
tra da stručni vidokrug i djelokrug 
rada ne omogućava drugu Sošiću 


davanje ocjene stručnosti i djelo- 
tvornosti rada Zavoda. 
Ocjene koje Republički zavod za 


planiranje dobiva od stručnih insti- 
iucija i organa i kompetentnih strsi- 
čnjaka u svakom slučaju drugačije 
su od onih koje mu daje drug Šošić. 

U raspravi na Ekonomskom savjetu 
Izvršnog vijeća Sabora SR Hrvatske 
e »Nacrtu Društvenog plana razvoja 
SR Hrvatske za razdoblje 197i— 
1975.  godine«, raniji predsjednik 
Ekonomskog savjeta i profesor na 
Ekonomskom fakultetu u Zagrebu 
izjavio je: »Po mom sudu ovo je 
najbolji materijal kojeg smo ikada u 
proteklih 20 godina imali o društve- 
nom planu razvoja, i taj plan sadrži 
ne samo populacionu politiku nego i 
mnoge druge stvari koje ga čine 
vrednijim od bilo kojeg dosada«. 

Ovo naravno ne iznosimo kao 
samohvalu niti  —samozadovoljstvo, 
jer smo svjesni naših stručnih 
slabosti i potreba stručnog unapre- 
đenja u novim uvjetima (od 44 
akademski obrazovnih stručnjaka 
18-torica ih u ovom trenutku po- 
haeđa postdiplomske studije različitih 
smjerova ekonomske znanosti i pla- 
niranja). No o tome ne moramo 
polagati račun drugu Šošiću niti on 
ima stručno, društveno i političko 
pravo da proizvoljno. ocjenjuje dje- 
latnost Zavoda. 

2. Drug Šošić izbjegava priznanje 
činjenice da je kao član komisije za 
raspodjelu i proširenu reprodukciju 
pri Zavodu ostao svojom krivnjom 
neaktivan i neinformiran o radu 
Zavoda. Nije točno njegovo naga- 
danje da je nakon konstituiranja i 
prve sjednice održane 4. II 1970. 
godine Komisija kojoj je on bio član 
obustavila rad. Komisija je održala 


Generalni direktor 
Republičkog zavoda 
za planiranje SRH 
odbacuje prigovore 
Hrvoja Šošića 


još dvije sjednice 19. II 1970. godine 
ill. III 1970. godine. 

U zapisniku III. sjednice Komisije 
održane 11. II 1970. godine medu 
dvojicom članova Komisije koji su 
opravdali izostanak stoji i ime Šošic 
dr Hrvoje. Svi zapisnici sjednica 
Komisije dostavljeni su svim člano- 
vima Komisije pa i drugu Šošiću. 

3. Okupljanje velikog broja stru- 
čnjaka izvan Zavoda u radu na 
srednjoročnom planu pa i njegov 
izbor u komisiju drug Sošić pripisao 
je mom dolasku u Zavod. Medutim 
u to vrijeme ja nisam bio direktor 
Zavoda nego sam kao stručnjak 
izvan Zavoda bio također član jedne 
komisije Zavoda. Očigledno slaba je 
informiranost druga Šošića o radu 
Zavoda, ali zato velika sloboda u 
dijeljenju proizvoljnih ocjena. Na- 
damo se da ćemo u okviru predvi- 
đene aktivnosti stručnjaka na defi- 
niranju konačnog prijedloga sred- 
njoročnog plana naše republike do- 
biti značajniji pozitivan stručni do- 
prinos druga Šošića. 

4. Drug Šošić je okrivio Zavod zbog 
toga što je dok još nisu bili poznati 
rezultati popisa u Nacrtu plana iznio 
ocjenu da se broj radnika iz naše 
republike na radu u inozemstvu 
kreće izmedu 350.000 i 450.000 i daje 
vjerojatno realnija gornja granica 
ocjene. Opet moramo podsjetiti dru- 
ga Šošića da je Zavod za planiranje 
u svojim ranijim materijalima »Neki 
pogledi na demografska kretanja i 
populacionu politiku u SR Hrvat- 
skoj« strana 32, iznio ocjenu Službi 
za zapošljavanje da se u inozemsivu 
nalazi 250 hiljada radnika, sa na- 
pomenom da postoje i druge veće 
ocjene. U međuvremenu je znatan 
broj naših znanstvenih radnika iz- 
nosio vlastite više ocjene u raznim 
skupovima, sa zahtjevom da te 
ocjene respektira Zavod. Mogli bi- 
smo navesti pregršt takvih ocjena i 
zahtjeva. Činjenica je da su više 
ocjene bile pod dojmom historijskih 
i drugih okolnosti da _ je hrvatski 
narod najbrojniji u emigriranju i da 
tu značajku ne mijenjaju niti pri- 
vremeni rezultati popisa stanovni- 
štva. Težina ovog problema nije 
bitno umanjena rezultatima popisa. 


Najzad, Zavod za planiranje nije 
nadležan stručni organ za popise i 
ocjene ove vrste. Sve to predviđa 
drug Šošić i himbeno okrivljuje 
Zavod za planiranje. 

5. U prvom smo se istupu zapitali 
što uopće drug Šošić zna ili neće da 
zna o radu naše institucije, a ovoga 
puta u konačnici ove polemike 
ustvrdujemo: drug Šošić gotovo ni- 
šta ne zna o djelatnosti i djelokrugu 
rada Zavoda niti ništa neće da zna. 

ISTINA 


O HRVATSKOM 


U članku »Istina o hrvatskom gospo- 
đarstvu« (Hrvatski ijednik, br. 2) bio 
sam precizan; »Republički zavod za 
planiranje u Zagrebu ne izvještava našu 
vladu i Izvršno vijeće Sabora Hrvatske 
o stvarnom stanju privrede Hrvatske, 
niti predlaže prave mjere koje bi mogle 
voditi ozdravljenju i preporodu hrvat- 
skoga gospodarstva.« 

Umjesto objašnjenja zašto ne izvještava 
Izvršno vijeće da je razvitak hrvatskog 
gospodarstva blokiran već tri godine, i 
koliki se iznos novca troši kao dohodak, 
a riječ je o supstanciji Privrede, i koje 
su to mjere kojima će se, i kada, 
zaustaviti blokada Hrvatske u području 
proširene reprodukcije i zaustaviti pre- 
lijevanje supstancije privrede, Rajković 
piše: »Republički zavod za planiranje 
smatra da stručni vidokrug i djelokrug 
rada ne omogućava drugu Šošiću dava- 
nje ocjene stručnosti i djelotvornosti 
rada Zavoda« If na drugom mjestu: 
»Nadamo se da ćemo u okviru predvi- 
dene aktivnosti stručnjaka na definira- 
nju konačnog prijedloga srednjoročnog 
plana naše Republike dobiti značajniji 
pozitivan stručni doprinos druga Šoši- 
ća.« 

Tu je na djelu metoda da se, umjesto 
argumenata. diskvalificira protivnik. No, 
iema je Suviše ozbiljna da bismo 
polemiku sveli na razinu na koju je 
pokušava svesti drug Rajković. Stvarno 
je riječ o slijedećim pitanjima, proble- 
mima i rješenjima do kojih treba doći: 
1) Hrvatskom gospodarstvu nedostajalo 
je na kraju 1970. g. 32 mlrd. st. din. za 
isplatu dugova bankama i reeksporteri- 
ma. Iznos je još veći ako se uračunaju i 
nepokriveni gubici. Ovo se ponavlja već 
treću godinu, s time što će stanje 
ubuduće biti još teže ne poduzmu li se 
radikalne — mjere. —Samoupravljači u 
Hrvatskoj već treću godinu ne odlučuju 
ni o jednom dinaru za proširenu 
reprodukciju, nego o tome odlučuje 
financijski kapital. 

2) Od ponovnog procjenjivanja osnovnih 
sredstava prošlo _ je pet godina. U 
iskazanom dohctku sve je veći iznos 
prelivene supstancije privrede; to znači 
da se za dugove uzima sve više 
sredstava jednostavne reprodukcije, a 
privreda i samoupravljači sudjeluju u 
još manjem dijelu novostvorene vrijed- 
nosti i viška vrijednosti no što to 
iskazuju bilance. U kojem je dokumentu 
Zavod obradio ovaj problem i tražio od 
Izvršnog vijeća Hrvatske poduzimanje 
odgovarajućih mjera?  Prelijevanje je 
toliko da drastično smanjuje djelotvor- 
nost privrede koja se pokazuje u 


bilancama. 

3) U Nacrtu društvenog plana razvoja 
SR Hrvatske za razdoblje 1971—1975. ne 
operira se temeljnom kategorijom naše- 
ga gospodarskog sistema: dohotkom, kao 


GOSPODARSTVU 


(HI) 


osnovnim  pokazateljem. I to u SR 
Hrvatskoj! 

4) Osnovni elementi Nacrta plana koji- 
ma operira Zavod razlikuju se od 
ustavnih i zakonskih kategorija i onih 
elemenata koji se Prate u praksi i mogu 
naći u bilancama privrede i analizama 
SDE, što onemogućava kontrolu izvrše- 
nja plana i uklapanja privredne baze u 
plan. Na ovaj se način sakrivaju 
disproporcije plana. Temeljne kategorije 
i pokazatelji djelotvornosti jesu dohodak 
i izdvajanje sredstava iz dohotka za 
poslovni fonđ. a ne izvedene kategorije 
kojima se služi Zavod, kao što su 
društveni proizvod, brutto investicije, 
amortizacija i fondovi. Sve ove iri 
kategorije, koje su za Zavod osnovne, 
stari su mehanizam kojim se sakriva 
pred radničkom klasom Hrvatske i Jugo- 
slavije kako ne raste njezin udio u višku 
vrijednosti, kao što je obećano. Zbog 
stalnog rasta organskog sastava sredsta- 
va (tj. sve veće vrijednosti uloženih 
osnovnih  sredsiava) moraju naporedo 
rasti i društveni proizvod, i brutto 
investicije, te — zajedno — amortizacija 
i fondovi. A istodobno na odgovarajući 
način ne raste višak rada koji ostaje 
radničkoj klasi za reprodukciju! Mini- 
mum što imamo pravo znati jest: koliko 
se planira viška vrijednosti i novostvo- 
rene vrijednosti, ali bez prenesene 
vrijednosti. Izdvajanje amortizacije iz 
društvenog proizvoda i brutto investicija 
neophodno je i za procjenu realnosti 
planova zapošljavanja. Svaki radnik zna- 
de da se zamjenom dotrajalog stroja ne 
otvara novo radno mjesto. 

5) U Nacrtu plana, iz mase »Amortiza- 
cije i fondova«, trebali bismo konačno 
izdvojiti rezervni fond (obvezni) i 
predložiti da se ta izdvajanja ubuduće 
vrše na račun udjela svih korisnika u 
razdiobi. 

6) Medu dugovima ogromni su i devizni 
dugovi. Poduzeće u SR Hrvatskoj, da bi 
platila dug, moraju kupovati devize po 
cijeni od 20 do 23 dinara za 1 USA $. 
Znade li Zavod kakva je devizna bilanca 
poduzeća SRH i kakav utjecaj ta 
devizna bilanca mora imati na mogući 
razvoj privrede SRIH? 

7) Iz Nacrta plana ne vidi se precizno 
kakva će biti politika uvoza i izvoza SR 
Hrvatske. Znade li Zavod u kojem 
opsegu tu politiku realno vođe »Genex« 
i ostali reeksporteri, koja sve poduzeća 
drže u šahu, i koliko ostvarenje plana 
razvoja SRH ovisi upravo o politici 
uvoza i izvoza reeksportera? 

Pohvali uglednog neimenovanog druga, 
na kojega se pozivate, stoje nasuprot 
javno iznesene kritike nekih osnovnih 
pozieija  Nacrila. Tako, primjerice, u 
memorandumu Privredne komore SRH 
od 20. travnja 1971. piše: »Utvrđujemo da 
do ovog časa nisu razrađeni niti Pro- 
grami, niti mjere koje bi povećale 


Dopuna Hrvoja 
Šošića u povodu 
drugog pisma 
Velimira Rajkovića 


zaposlenost. odnosno smanjile odlazak 
na rad u inozemstvo. Predlažemo da se 
hitno _ odredi institucija koja će ta 
ućiniti.« »Glas Slavonije« (od Il. svibnja 
19%1) piše pak: »U Nacrtu plana izosia- 
vljen je niz vrlo značajnih objekata za 
Osijek i Slavoniju, a ono što je u plan 
uneseno nije adekvatno tretirano«, a 12. 
Svibnja isti list donosi napis pod naslo- 
vom — »Dragutin Haramija: Opravdane 
kritičke primjedbe u Slavoniji«. 

8) Nacrt društvenog plana razvoja SR 
Hrvatske za razdoblje 1971 — 1975. 
godine nije konzistentan, nema  jedin- 
stvenog koncepia, tako da i ono što je u 
njemu pozitivno i sivarno novo i željeno 
(kao što je npr. rečenica prema kojoj u 
bitna područja daljnjeg razvitka SR 
Hrvatske ulazi »prcizvodnja osnovnih 
metala, i to željeza i čelika. aluminija i 
bakra, zasnovana na uvoznim sirovina- 
ma, a locirana na morskoj obali«) nije 
na odgovarajući način razrađeno, a nisu 
predložene ni mjere za ostvarenje 
planiranoga. 

9) Nacrt plana ne nudi konzistentan 
koncept prestrukturiranja i iransformi- 
ranja onih privrednih područja i grana 
za razvoj kojih više nema uvjeta, kao 
što ne nudi ni mjere za razvitak 
propulzivnih privrednih grana. Sasvim 
su — nezsdovoljavajuća . objašnjenja, i 
Zapravo ne posioji konzistentna koncep- 
Cija ubrzanog razvitka elektronske i 
automobilske industrije, brodogradnje i 
kemijske industrije, a da se i ne govori o 
razvoju pomorske i zračne flote. Sve što 
se u planu nalazi s tim u vezi natuknice 
su. Nema materijalne i financijske 
bilance, a ni bilance uvoza-izvoza veza- 
ne za prvu, drugu, treću ili desetu 
moguću varijantu prestrukturiranja u 
budućem planskom razdoblju. 

10) Nacrt plana nije usklađen s privred- 
nim komorama, tako da je za privrednu 
komoru Osijek, npr., neprihvatljiva sto- 
pa rasta industrije Slavonije od 8,9 jer 
bi — prema prethodnim planovima te 
Komore — trebala iznositi 15! 

11) Najveći nedostatak plana, koji će se 
i najteže otkloniti, jest u tome što je to 
plan Zavoda za privredno planiranje, a 
ne i plan privrede Hrvatske. To je stari 
stil rada, kako Zavoda u Hrvatskoj, tako 
i ostalih zavoda (ne znamo da li se taj 
stil u drugim republikama sada izmije- 
nio). 

U Nacrtu plana, na str. 51, govori se a 
planovima pojedinih djelatnosti koji 
nisu prihvaćeni jer »dostižu 48". više od 
objektivno mogućih investicija« i da zbog 
toga »takve ambiciozne programe razvoja 
nije moguće ostvariti u predstojećem 
razdoblju«. Ne znamo da li se u tim 
planovima koje je Zavod odbio nalaze i 
takvi kao što su brodogradnja. »Oriolik«, 
»Podravka«, »Saponia«, »Agrokombinat« 
i njima Slični, koji u proteklih 5 ili 15 
godina stalno »iznenaduju« planere vlas- 


titim »ambicioznim« planovima i njiho- 
vim ostvarenjima. Zašto u Nacrtu plana. 
npr., nema riječi o planovima »Đure 
Dakovića« iz Slavonskog Broda, prema 
kojima bi se ukupni prihod toga kombi- 
nala mogao povećati u slijedećih 5 
godina od sadašnjih 64 milijarde st. din. 
na 120 mlrd. din. prema jednoj projekci- 
ji, a ne 250 mlrd. st. din. po drugoj? 
Takvi programi mogli bi vratiti kako 
radnike tako i inženjere, kojima bi 
osigurali odgovarajući posao i zaradu. 
Jer, kao što reče direktor »Đure Đako- 
vića« Ratko Svilar_ (na Znanstvenom 
saboru Slavonije), oni ne mozgu zvati 
natrag inženjere »da tresu šljive«. Zna- 
de li Zavod za plan koliko je ostvarenje 
ovih ideja zavisno o špekulaciji reck- 
sporiera, veletrgovaca i bankarskih či- 
novnika, o čijim kombinacijama ovisi 
ujedno _ i plasman proizvoda  »Đure 
Đakovića« na strana tržišta? Sve su io 
hitna pitanja razvoja hrvatskog gospo- 
darsiva, za rješenje kojih Zavod ne 
predlaže odgovarajuće mjere. 


12) U Nacrtu plana vidi se da je 
godišnja stopa rasta društvenog proizvo- 
da Hrvatske planirana s 8,1 a ostvarena 
u razdoblju 1966—1970., sa svega 6,1; to 
znači da je pian podbačen za 24/4, Nema 
obrazloženja zašio je došlo do podbačaja 
plana, iz kojega bi se jasno vidjelo u 
kojim je područjima i poduzećima plan 
podbačen i zašto. Ustavno je pravo i 
normalan _inieres svakog  gradanina- 
-samoupravljača da o tome bude 
obaviješten. Takve analize nema. i zato 
je i novi plan 1oš. 


13) Za razdoblje od 1966. do 1970. 
planirana je, u privatnom sektoru, stopa 
rasta društvenog proizvoda 4,6 a ostva- 
rena je sa 7,1. Ovekva pogrešna projek- 
cija nije bila dovoljna pouka, pa Zavod 
za plan kod privatnog sektora u razdo- 
blju  1971—1975. nudi sada prosječnu 
stopu rasta 3,6. Misli li se zaustaviti, 
umjesto ubrzati, dosadasnji razvoj priv- 
rednog sektora? To bi trebalo reći, ali 
istodobno imati na umu i posljedice: 
daljnje smanjenje zaposlenosii i moguć- 
nosti povratka naših ljudi iz inozemstva. 
14) Stopa rasta društvenog proizvoda na 
području poljoprivrede, za razdoblje 
1966—1970. planirana je sa 6,6 a ostvare- 
na sa 3,6. Ovakvo ozbiljno zaostajanje 
uzrok je mnogih naših teškoća. Za 
slijedećih 5 godina Zavod nudi stopu 3,8. 
To otprilike znači da bi za privredu bilo 
izgubljeno 5 godina. Po sudu znanstve- 
nika, poljoprivrednih stručnjaka, ova 
stopa rasta za Slavoniju znači nedo- 
pustivo zaostajanje i nastavak daljnjeg 
raubovanja i osiromašenja.  Nacrtom 
plana Zavod _nuđi Slavoniji u 1975. 
godini manju zaposlenest nego u 1965. 
godini. Ovaj Nacrt plana za Slavoniju je 
gori od svih dosadašnjih. 

15) U Nacrtu plana i u posebnoj knjizi 
koja nosi naziv »Dokumentacija« nema 
konzistentne materijalne bilance, a po- 
gotovu nema osnovne materijalne bilan- 
ce za različiti tempo rasta i različite 
varijante prestrukturiranja. 

16) Plan nema financijske bilance. Ni 
dosadašnji! naši planovi nisu imali 
financijske bilance. To i jest razlog što 
se traži nov način planiranja. Dugo je 
vremena trebalo dok se dokazalo da 
postoji i da se može izraditi izvan- 
budžeiska bilanca federacije. Sada mo- 
ramo iražiti i boriti se za financijsku 
bilancu  Hrvaiske, Ne vjerujemo da 
ćemo jednako đugo morati dokazivati da 
je treba izraditi. Plan koji ne sadrži 
financijsku bilancu nije nlan i takav 
plan Sabora SRH više nikada ne bi smio 
prihvatiti. 

17) Umjesto financijske bilance i mate- 
rijalne bilance, kao prilog Nacrtu vlana 
dana je plava knjiga — »Dokumenitaci- 
ja«. koja sadrži 179 tablica. U toj 
dokumentaciji doslovce su napabirčeni 
najrazličitiji podaci bez odredenog kri- 
terija s različitim obuhvatom, pa stoga 
Su i nekomparabilni. No to ne znači da 
nisu i zanimljivi. Nego, zašto su po 
godinama dani podaci za vodoprivredu, 
a ne i druge oblasti? Kako to da, npr. 
za stambenu izgradnju i komunalne 
djelatnosti postoji velik broj podataka 
od 1969. do 1975. a da za ostala 
privredna područja i privredu SRH u 
cjelini nisu navedeni? 


Tablice 58—63. zgodan su primjer kako 
bi se na sličan način trebala razraditi 
rekapitualcija Nacrta plana i za sva 
ostala područja i grane. Prema tome, 
Zavod može naći i u svom vlastitom 
materijalu osnovnu ideju kako je treba- 
lo razraditi plan. Plan ne zadovoljava 
jer ne sadrži pristup kakav je potrebit 
dohodovnom samoupravnom  gospodar- 
stvu SR Hrvatske. 


18) Nacrt plana nije usklađen ni u 
osnovnim elemrntima s planovima po- 
duzeća. (Tako Nacrt plana predvida za 
1975. proizvodnju pneumatika od 29.000 
komada, dok samo Kombinat Borovo za 
tu godinu planira proizvodnju pneuma- 
tika od 45.000 komada. Razlika je 
prekrupna, zar ne?) 


19) Pri izradi Nacrta plana Zavod nije 
polazio od potrebe da preuzme ulogu 
inicijatora neophodnih  prestrukturira- 
nja. Tako, npr., nije sagledao da neza- 
dovoljavajući rast poljoprivređe proizla- 
Zi i iz neadekvatne strukture umjetnih 
gnojiva. U dokumeniaciji navođe se 
samo dvije vrste gnojiva, a u drugim se 
zemljama proizvodi deset do dvadeset 
puta više vrsta nego kod nas, Posljed- 
njih godina ovo nije mali problem — 
zbog iscrpljenosti zemljišta i nedostatka 
sredstava. Stoga bi Zavod irebao predlo- 
žiti odgovarajuće mjere, jer je riječ o 
velikim mogućnostima sniženja premija 
za umjetno gnojivo (u Tvornici umiet- 
nih gnojiva u Pančevu prosječni osobni 
dohodak iznosi 227.000 st. din. mjesečno). 
20) Deklarativnost plana, njegova ne- 
konzistentnost i pomanjkanje jedinsive- 
nog koncepta plana, kao i nepostojanje 
materijalne _ i financijske fundiranosti 
planskih koncepcija, najbolje se viđi u 
dijelovima u kojima se razrađuju pro- 
blemi pomorske i zračne ilote. Nacrt 
plana deklarira da je potrebno mijenjati 
strukturu investicija u korist formiranja 
zračne flote u SR Hrvatskoj, ali ostaje 
na programu PAN-ADRIJE (dva miazna 
aviona od 1975!). Ne treba ni spominjati 
da nam takav plan razvoja zračne flote 
nije prihvatljiv, a tako ni ideja da bi se 
kroz 5 godina trgovačka flota povećala 
Za svega I milijun BRT i tako dostigla 
oko 2 milijuna BRT u 1975. godini. 
Neprihvatljivost takvog razvoja romor- 
ske flote ilustrira primjer Norveške, 
koja već danas ima deset Puta veću 
trgovačku mornarnicu no što bi je 
Hrvatska po planu trebala imati 1975. 
No, i za takav neprihvatljiv rast u planu 
Se kaže da »uz takvu konstrukciju 
financiranja investicija, koja je u osnovi 
uvjetovana ograničenošću domaće 
akumulacije, ne može se u razdoblju do 
1975. realizirati koncepcije većih nabav- 
ki brodova u domaćim brodogradilišti- 
ma, što je inače jedan od osnovnih 
cilieva_ dugoročne koncepcije razvitka 
pomorske privrede«. 


21) Plan je nedorečen i neusklađen, m 
njemu nisu naznačene lokacije za nova 
poduzeća, a ni radne organizacije koje 
bi trebale biti nosioci novih proizvodnji 
ti riječki privrednici izrekli su nim 
primjedbi na Nacrt plana — »Naročito 
se mnogo primjedaba čulo na neuskla- 
denost razvoja pojedinih grana, npr. 
luke i saobraćaja, privrede uopće i 
energetike«, »Večernji list«, 21. svibnja 
1971). 

22) Medu sredstvima i mjerama eko- 
nomske politike područje znanosti ne 
obrađuje se posebno, već se sasvim 
neadekvatno uključuje u poglavlje 
»Obrazovanje i znanstveno-istraživački 
rad«. 

Deklarativno se nabraja što će se sve 
financirati iz povećanog republičkog 
fonda za znanstveni rad, ali nema 
financijske bilance iz koje bi se (kad bi 
še izradila) vidjelo da ne postoje ni 
najminimalnija sredstva neophodna za 
rješavanje najurgentnijih problema. 
Sredstva, prema postojećim propisima — 
kako zbog prethodnih obveza tako £ 
zbog velikih potreba — sasvim su 
nedovoljna za onakav razvitak znanosti 
kakav je  neoPhodđan Hrvatskoj. Tu 
istinu treba reći  gospodarstvenicima 
Hrvatske i zajedno s njima naći rješe- 
nja za potrebna izdvajanja. Povećana 
izdvajanja su neophodna i ne može se 
od njih odustati samo radi toga da se ne 
bi opteretilo privredu. 

23) U planu nema mjera za rješenje 
problema stare industrije i starih pogo- 
na u Hrvatskoj, koji su dali najveći obol 
u dosadašnjem razvitku Hrvatske | 
SFRJ. U tim inđustrijama i pogonima 
oprema se, unatoč svim dosadašnjim 
revalorizacijama, amortizira po stopama 
10—15 puta manjima od onih koje bi 
osigurale mogućnosti zamjene tih sred- 
stava, što znači da bi, nc poduzmu li se 
radikalne mjere. pod sadašnjim uvjeli- 
ma. za to bilo potrebno 200 do 300 
godina! Tom opremom često rukuju 
Stari i najkvalitetniji kadrovi, pa je 
pitanje zamjene tih strojeva i socižšalno 1 
humano pitanje. a da se ne govori o tome 
kako ekonomska racionalnost zahtijeva 
njihovu najhitniju zamjenu. 

14) U izradi Nacrta plana pošlo se 
deduktivnim, a ne induktivnim putem. 
Plan koji u samoupravnoj dohodovnoj 
privredi ne polazi od samoupravljača i 
dohotka, od radnih organizacija kao 
osnovnih nosilaca društvene reprodukci- 
je. ne može nuditi mjere koje bi konačno 
izvele privredu Hrvatske s mrtve točke 
i osigurale _ njen preporod na samo- 
upravnoj i dohodovnoj osnovi. Deđukiiv- 
ni pristup u izradi naših planova 
primjenjuje se više od 25 godina, Ako 
deduktivnim putem razrađeni savezni 
planovi nisu dosad dali zadovoljavajuća 
rješenja, danas, u uvjetima  samou- 
pravnog dohodovnog privređivanja, 
takvi su planovi sasvim neprimjereni. 
U knjizi »Za čiste račune« dao sam 30 
prijedloga koji bi vođili mogućim rje- 
šenjima u sferi financiranja društvene 
reprodukcije u samoupravnoj dohodovnoj 
privredi. Ti su prijedlozi proizašli iz 
prethodne dokumentirane razrade te- 
meljnih problema financiranja društve- 
ne reprodukcije u nas. 

U ovom članku naznačio sam tek dio 
argumenata u prilog osnovnoj tezi da je 
razvitak hrvatskoga gospodarstva blo- 
kiran i da Zavod za privredno planira- 
nje u Zagrebu ne nudi odgovarajuće 
mjere za deblokadu, a da je do blokade 
došlo zato šio su sameupravljačima 
oduzeta njihova Prava u procesu dru- 
štvene — reprodukcije, koju kontrolira 
financijski kapital (banke i reeksporte- 
ri), A što to znači, iskazao je dr V. 
Bakarić riječima: »Tko vlada prošire- 
nom reprodukcijom, vlada drušivom.« 
Razvoj je blokiran, i nema odgovaraju- 
ćeg razvoja ako se krediti daju uz 
cijenu od 50% (Ivo Perišin, guverner 
Narodne banke Jugoslavije) i ako dužni- 
Ci moraju kupovati devize i po 23 dinara 
za 1 USA $, a prodavati bankama i 
reeksporterima za 12,50 dinara. 

To su otvorena pitanja — hrvatskoga 
gospodarstva na koja Nacrt plana razvo- 
ja SR Hrvatske, na žalost, ne nudi 
odgovore. 


Hrvoje Šošić 

Gotovo istodobno kad je zamijenila 
izravno plaćanje usluga, poštanska je 
marka postala i nešto drugo, nešto 
posve izvanredno u odnosu na njenu 
osnovnu namjenu. Ta »potvrda« o 
uplati poštanske = pristojbe pored 
oznake vrijednosti nosi i ime države 
koja je izdaje i koja za nju jamči. 
Iznimno, »majka« prve poštanske 
marke, Velika Britanija, ne donosi na 
svojim izdanjima naziv zemlje, nego 
počevši s likom kraljice Viktorije na 
prvoj marki svijeta, poznatom crnom 
peniju, ona i danas označuje svoje 
marke samo likom suverena. Taj 
tradicionalni i snažni simbol upozora- 
va kupca (i očevica) na Britaniju i 
njen imperij, što mnogim zemljama 
služi kao primjer, pa se onda na 
sličan način prikazuju domu i svijetu. 
Takav, početan način, ubrzo, a osobito 
nakon drugog svjetskog rata, postaje 
sustavnim i masovnim sredstvom pro- 
pagande života i uređenja gotovo 
svake države. 


I propagandno- 
-političko sredstvo 


Pojava skupljanja maraka, tj. filateli- 
ja, povećava potrošnju maraka u zem- 
lji i u svijetu i izvan tekuće potrošnje 
za poštanske pristojbe. Na taj način 
gospodarski rečeno, mnoga država 
ima računa da uskladi svoju izdava- 
čku politiku poštanskih maraka i & 
filatelističkom potražnjom i potro- 
šnjom, ne odstupajući od svojih idej- 
nih i političkih programa jer joj, 
pored tekućeg potrošača, domaći i 
inozemni filatelist plaća i preplaćuje 
njenu vlastitu informaciju i propa- 
gandu. 


S takvim pretpostavkama o važnosti i 
mogućnostima = političke, — kulturne, 
prosvjetne, gospodarske i, dakako, 
besplatne propagande valjalo bi se 
zapitati kako je to kod nas uređeno i 
kako sve te čimbenike i mogućnosti 
ostvaruje uprava Zajednice jugosla- 
.venskih pošta, telegrafa i telefona 
(ZIPTT) u ime SFR Jugoslavije, 
odnosno u ime naroda i republika 
koje je sačinjavaju. 


Marke pred 
ujedinjenje 1918. 


Još u začetku zajedničke države 
Južnih Slavena »pokrajine« Države 
SHS-a izdaju svoje marke bilježeći i 
na taj način svoju povijest, tadašnja 
zbivanja i težnje. 

Tako Hrvaiska 18. studenoga 1918. 
godine stavlja u promet dotadašnje 
mađarske marke s pretiskom »Hrvat- 
ska SHS«, a već 29. prosinca iste 
godine izdaje svoje originalne pri- 
godne marke slaveći i na taj način 29. 
listopada 1918, dan kada Hrvatski 
sabor  proglašuje nezavisnost kida- 
njem svih državnopravnih veza Kra- 
ljevine Hrvatske, Dalmacije i Slavo- 
nije s Austrijom i Ugarskom te 
najavljuje pristup u novu državu 
Južnih Slavena. Te marke s likom 
roba što kida lance nose zajednički 
grb triju povijesnih hrvatskih pokra- 
Jina i naslov »Hrvatska SHS«, koji 
govori i o posebnom, nacionalnom 
suverenitetu u zajedničkoj državi. 
Bosna i Hercegovina također izdaje 

HRVATSKE 
POSTANSKE 
MARKE 


Nezadovoljavajuća 
izdavačko 
politiku JPTT 


1918. godine tzv. pokrajinske marke s 
pretiskom »Država SHS — Bosna i 
Hercegovina« na preostalim austrij- 
skim markama. Taj se pretisak već 
1919. mijenja u naslov Kraljevstvo 
SHS, odnosno Kraljevstvo Srba, Hr- 


vata i Slovenaca. 


I Slovenija tiska svoje originalne 
marke s naslovom Država SHS, od- 
nosno Kraljevstvo SHS, a koje se 
zbog nedovoljnih količina maraka 
drugih pokrajina upotrebljavaju u 
cijeloj Državi SHS osim u Srbiji, 
Crnoj Gori i tada još nepriznatoj 
Makedoniji. Tamo su važile marke 
kraljevine Srbije, koje bismo u tada- 
šnjem smislu Države SHS također 
mogli nazvati pokrajinskim markama. 


Unitarne marke 
monarhističke 
Jugoslavije 


Dakako, sve te marke s manifestaci- 
jom pokrajinskih, danas bismo rekli 
nacionalnih ili republičkih suvereni- 
teta, ubrzo nestaju skupa s njihovim 
stvarnim suverenitetom, a zamjenjuju 
ih marke _ nove, unitarne države, 
Kraljevine Jugoslavije. Ipak, kraljev- 
ske marke još do 1929. godine bar 
svojim naslovom  »Kraljevina Srba, 
Hrvata i Slovenaca« govore o trojed- 
noj kraljevini, a otad te marke nose 
uglavnom samo naslov »Jugoslavija«. 
Marke kraljevske Jugoslavije poka- 
zuju, a takav je tada bio i poredak, 
pretežno likove članova dinastije, uz 
nešto drugih prigodnih maraka koje 
su veoma oskudno ili jednostrano 
prikazivale život jedne mnogonacio- 
nalne države. No, ta država i nije 
imala drugih namjera nego da bude 
unitarna, pa se takvom uglavnom i 
prikazivala. Ali, bez obzira na to, 
uspoređujući izdavačku politiku ta- 
danje poštanske uprave s našom 

današnjom, i bez obzira na to što je 
tadanju poštansku upravu navelo da 
tiska marke hrvatskoga kralja Tomi- 
slava, braće Radića i sl, mogli bismo 
se već sada upitati: koji su to motivi 
današnje poštanske uprave da jedno- 
stavno izbjegava tiskati slična izdanja 
otpada: od 1965. godine pa do dana 
današnjega ispred imena »Jugosla- 
vija« stoje ipak tri slova, ali PTT! I 
dalje: pojava četiriju jezika jugosla- 
venskih naroda na nekim markama 
1945. godine ostala je samo pojava. 
Tako reći, tek nakon dvadeset godina 
ponovno se na nekim markama ja- 
vljaju jezici naših naroda, a u među- 
vremenu se prakticiralo i išlo k 
unitarnom rješenju: srpski jezik lati- 
nicom. Iako se u novije vrijeme 
pokazuje razumijevanje za ravno- 
pravnost pisama i jezika naših naroda 
(koji se, usput rečeno, javljaju pre- 
težno na rubnom, odnosno otpadnom 
papiru maraka, što je opet samo 
»papirna« ravnopravnost), uprava ju- 
hrvatskih ili drugih nacionalnih veli- 
kana i važnih povijesnih obljetnica? 
tice FNR sa kraticom SFR! Ili drži da 
svijet već zna tko smo i kako smo, pa 
što da na tako malen papirić dodaje 
još ta tri slova kvareći »likovno 
rješenje«. No ta pretpostavka ubrzo 
goslavenskih pošta nema ili neće da 
ima bilo kakvog razumijevanja za 
nacionalni sadržaj maraka te rješenja 
o sadržaju maraka i izdavačkoj poli- 
tici donosi gotovo samostalno. 

Dakako, pitanje je i postupka stva- 
ranja programa i plana izdavanja 
maraka, ali valja se i zapitati: kakav 
je to postupak i program? Direkcija 
Zajednice JPTT uvijek »konzultira« 
društveno-političke, znanstvene i sl. 
organizacije i na temelju takvih kon- 
zultacija stvara  godišnjii program 
izdavanja maraka. Ali mnogi prije- 
dlozi kao da obavezno »zakašnjavaju« 
ili plan biva »prenapregnut«. Tako su 
»zakasnili« ili će »zakasniti« mnogi 
prijedlozi — npr. iz Hrvatske — Hr- 
vatsko kazalište, Sinjska alka, Zagre- 
bački velesajam, Urota Zrinsko-Fran- 
kopanska, Rakovička buna, S. Radić, 
A. Starčević, itd, ali nikako nije 
mogla zakasniti, recimo, marka Josipa 
Smodlake! Bilo bi jako zanimljivo 
doznati koja je to hrvatska ustanova 
predložila izdavanje te marke, kao da 
hrvatski narod nije imao stotinu 
drugih značajnih spomendana 1969. 
godine!? 


Špekulacije 
s filatelistima 


Da bismo upotpunili problem idejnog 
i političkog sadržaja izdavanja jugo- 
slavenskih poštanskih maraka, mo- 
ramo se osvrnuti i na gospodarski i 
etički aspekt naše izdavačke politike. 
Poznato je da danas marka za poštan- 
ske uprave i filateliste (dakako, i 
trgovce) ima katkad i znatnu novčanu 


Od 1945. naovamo 
— čudna 
»pclitika« PTT 


Prve marke nove Jugoslavije donose 
puni naslov države: »Demokratska 
Federativna Jugoslavija«, koji nedvo- 
smisleno upozorava čitatelja na fede- 


rativno i demokratsko uređenje. Lik 
Josipa Broza, partizanski motivi, mar- 
ke za ustavotvornu skupštinu, a pogo- 
Pojavom novoga ustava već 1946. 
godine naše marke dobivaju novi 
naslov: »FNR Jugoslavija«, koji se 
tiska izmjenično sa samostalnim ime- 
nom >»Jugoslavija«, dok se najnoviji 
naslov (od godine 1963): »SFR Jugo- 
pokazuju da nastupa novo doba koje 
budi nade u bolji život i ravnoprav- 
nost na markama i u stvarnosti. 
tovu dva pisma, latinica i ćirilica, te 
četiri jezika: srpski, hrvatski, sloven- 
ski i makedonski, na nekim markama, 
slavija«, uopće ne pojavljuje na mar- 
kama. Kao da se ništa nije dogodilo: 
naša poštanska uprava ne smatra 
potrebnim da taj događaj ili promjenu 
bar formalno obilježi zamjenom kra- 
vrijednost: zbog malih naklada ili 
sličnih razloga neke su marke skuplje 
od cijene koja im je naznačena na 
naličju. Raspravljajući jednom o tomu 
stoljetnom problemu naša je poštan- 
ska uprava dala nagodbenjačku izja- 
vu: ostvarit će takav izdavački pro- 
gram maraka koji će zadovoljiti i 
trgovinu (osobito Upravu ZJPTT) i 
filateliste. Dakle, PTT će zarađivati, a 
i filatelisti će dobiti dovoljno maraka 
za svoje potrebe. Na žalost. špekula- 
cijska izdavačka politika koja traje 
već više od dva desetljeća, samo je 
postala lukavijom, ali zato bezočni- 
jom. Mnoge naše marke ne mogu se 


dobiti na poštama ni prvih dana 
nakon izlaska, a tek organizirani 
filatelisti dobiju po koji niz preko 


svojih društava. To podsjeća pomalo 
na poratne točkice i doznake, samo s 
tom razlikom što većinu tih maraka 
ubrzo možemo dobiti iz inozemstva ili 
iz drugih nepoznatih izvora, katkad 
po cijenama ispod oznake vrijednosti 
koju marka nosi. Dakle, naša marka, 
koja bi morala imati značajnu poli- 
tičku, kulturnu, prosvjetnu, gospodar- 
sku i filatelističku zadaću i propa- 
gandnu vrijednost, ne dolazi do onoga 
kome je načelno namijenjena, nego 
postaje predmetom špekulacije, začet- 
nik koje jest sama Uprava Zajednice 
jugoslavenskih PTT poduzeća. 


Prijedlog: 

i marke 

u nadležnost 
republika! 


Prijedlog: i marke u nadležnost 
Prema svemu, iako ukratko i nesu- 
stavno rečenomu, moralo bi se teme- 
ljito ispitati i reorganizirati idejnu, 
trgovačku, filatelističku i etičku o- 
snovu izdavačke politike poštanskih 
maraka u Jugoslaviji. Prilika je baš 
za to u ovo vrijeme rasprava o 
predloženim ustavnim amandmanima, 
pa se valja potruditi i postići i takva 
rješenja koja će među ostalim omo- 
gućiti jasnu i nedvosmislenu manife- 
staciju života i suvereniteta pojedinih 
republika i naroda i na markama 
socijalističke Jugoslavije. 


Valja istodobno  pripomenuti kako 
Velika Britanija, iako unitarna drža- 
va, izdaje za svojih šest pokrajina 
posebne marke, što govori da i u 


- našim predamandmanskim prilikama 


ne postoje ustavne ili koje tehničke 
prepreke izdavanju posebnih repu- 
bličkih i nacionalnih maraka. 


ZVALE 


UMIRANJE 
UZ NAJLJEPSI 
ZELAZAK SUNCA 


I ZABORAV MATICE... 


Otočko sutra 

— u planovima blizu, 
u oživotvorenju 
predaleko 


Nedavno je naša društvena javnost upoznata s pora- 
žavajućom konstatacijom o depopulaciji otočja zadar- 
skog arhipelaga, te da je ono postalo sinonimom 
zaostalosti, nerazvijenosti i siromaštva u Hrvatskoj. 
Konstatacija se nije svela na sitnoračundžijska nakla- 
panja, nacionalni plač ili prolijevanje krokodilskih 
suza nad lokal-patriotizmom, već je to predstavljanje 
najobičnije istine našoj javnosti, bez ikakvog uljepaš- 
vanja i umanjivanja teškoća u kojima su se, ne svojom 
krivnjom, našli naši otoci. To dosta rječito potvrđuju i 
najsuhoparniji podaci: prije drugog svjetskog rata na 
otočju zadarskog arhipelaga bilo je oko 27.000 žitelja, a 
1961. godine svega 20.372, dok danas, s obzirom na sve 
intenzivniju depopulaciju, ima svega oko 17.000 sta- 
novnika. Godišnji dohođak po glavi stanovnika na 
ovim otocima iznosi 1.100 dinara. U privredi, školstvu, 
zdravstvu i ostalim djelatnostima na otocima zadarske 
općine zaposleno je svega nešto više od tisuću ljudi. ili 
tek 5.5 posto stanovništva. 


Otoci 
— zeleni brodovi 
bez mornara 


Uzroci nagloj depopulaciji otočkog stanovništva, koja 
prijeti da nam otoci ostanu zeleni brodovi bez morna- 
ra, leže u nedostaiku uvjeta za privređivanje, pa su 
zato potrebne hitne mjere da se ti uvjeti poprave. A to 
neće biti moguće riješiti samo zahvatima zadarske 
općine, koja se, dođuše, nalazi među razvijenim komu- 
nama u Hrvatskoj, ali je po svom gospođarskom 
potencijalu bliža onim drugima — nerazvijenima. Da- 
kle, utvrđenu bolest morat će liječiti cijela Hrvatska, 
Mali zemljišni posjedi, rasparcelirani i nepogodni za 
suvremeno obrađivanje, nestašica vode i druga nerije- 
šena pitanja infrastrukture još više pogoršavaju polo- 
žaj otočana. Takoder, sve je manje i profesionalnih 
ribara, jer se ribarstvo u privatnom sektoru pokazalo 
nedostatnim za podmirivanje životnih potreba otočana. 
Trenutno, što u društvenom, što u privatnom sektoru, 
uz otoke zadarskog arhipelaga ribari svega petstotinjak 
ribara. 

Sve ovo rječito govori da su otočani primorani svoj 
kruh tražiti na kopnu, a oni to najčešće čine iseljava- 
njem u inozemstvo, i to prvenstveno u prekomorske 
zemlje. -Tragično je šio uglavnom iseljavaju mladi 
ljudi, zdravi i sposobni za rad, a u posljednje vrijeme 
i stručno osposobljeni, pa je već sada na otocima 
rijetkost sresti mladog čovjeka između 20 i 25 godina 
života. Bilježenje sklapanja braka i rođenja djece na 
otocima postaje već rijetka godišnja svečanost. ako 
uopće u nekim otočkim mjestima takvih svečanosti i 
ima. 

Mnogi su sve do sada olako prelazili preko činjenice 
iseljavanja otočana u inozemstvo, opravdavajući to 
iseljavanjem viška poljoprivrednog stanovništva nasta- 
log naglom industrijalizacijom kod nas, ne znajući da 
inđustrijalizacija nije zahvatila i otoke. pa takve 
tvrdnje valja odbaciti kao štetne i neistinite. 


Od djelomične 

prema potpunoj 

opustielosti? 

Depopulacija otočkog stanovništva nametnula je pre- 
ostalom dijelu ljudi na otocima i nove teškoće oko 
školovanja djece i pružanja liječničke pomoći. Zbog 
veoma malog priraštaja djece u mnogim otočkim 
mjestima morale su se zatvoriti osnovne škole, a kako 
je i pitanje putova također neriješeno, djeca iz takvih 
mjesta nerijetko ne mogu polaziti osnovnu školu ni u 
susjednom mjestu u kojem ona još nije zatvorena. 
Nastavljanje školovanja u školama drugog stupnja 
nameće još veće teškoće jer iziskuje veiike materijal- 
ne troškove. budući da je to povezano s preseljenjem 
djece na kopneni dio naše zemlje. Zato svega četrdese- 
tak posto završenih učenika osmogodišnjih škola na- 
stavlja školovanje u školama drugog stupnja. 

Za sada otoci zadarskog arhipelaga prednjače samo u 

tužnim rekordima depopulacije stanovništva. prijeteći 
da polunpusta mjesta već naskoro ostanu potpuno pusta. 
Krivca za nastalu situaciju treba tražiti među svima 
nama, u široj: društvenoj zajednici, jer nam je bilo 
potrebno više od dvađeset godina da shvatimo koliko 
se bogatstvo krije u »MARE NOSTRUM«, da shvatimo 
kako smo pomorska zemlja te da takvim stavovima 
damo građansko pravo u našem samoupravnom, socija- 
lističkom društvu. [Tek sada nam postaje jasno, a 
nekima ni sada, da smo svojom nebrigom osiromašili 
ne samo naše otoke nego i Hrvatsku za ono najvred- 
nije: za ljuđe. 
I sada, kad nam je sve poznato, ne smijemo dopustiti 
đa nam otočko sutra u planovima bude blizu, a u 
realizaciji predaleko; ne smijemo dopustiti odlazak 
mladih i umiranje starih zbog toga što ni jedni ni 
drugi nemaju što čekati. 


T. Bilosnić 

Povodom IV tematske Konferencije 
Saveza studenata 
Jugoslavije 


SAOPĆENJE DELEGACIJE 
SAVEZA STUDENATA 
HRVATSKE 


U Ljubljani je 13. i 14. svibnja održana Tematska kon- 
ferencija SSJ na kojoj se raspravljalo o ustavnim pro- 
mjenama. U našem novinstvu je objavljeno da je dele- 
gacija Saveza studenata Hrvatske odbila potpisati za- 
klijučke donesene tom prigodom. S tim u vezi delegacija 
SSH izdala je slijedeće saopćenie 


Mi, studenti Hrvatskog sveučilišta, smatramo da 
se Jugoslavija kao zajednica ravnopravnih na- 
roda i narodnosti ne može izgrađivati na tezi o 
nužnosti podvrgavanja interesa pojedinaca i na- 
roda tom zajedništvu. Također mislimo da se ne 
može izgrađivati tek pukim evociranjem za- 
jedničke i herojske prošlosti naših naroda, a 
niti na stavu o sudbinskoj povezanosti naših 
naroda, u ime koje povezanosti bi se sve mo- 
ralo tolerirati i opravdavati. Ponajmanje od 
svega mislimo da je laž, mistifikacija, vidov- 
danska mitologija ili prikrivanje problema ne- 
što na čemu bi se moglo temeljiti naše zajed- 
ništvo. Socijalistička zajednica naših naroda 
mora se osnivati na interesu svakog naroda. 
Ukoliko ne bi bila takova, tj. ukoliko u sebi ne 
bi realizirala interese sviju, ne bi se mogla ni 
moralno, ni politički, niti ikako drukčije oprav- 
dati. Držimo, da Jugoslavija može realizirati in- 
terese naroda i narodnosti pa upravo zbog toga 
mi, studenti Hrvatskog sveučilišta, borit ćemo 
se kao i do sada za jačanje naše zajednice, ali se 
nećemo, kao što smo to često činili, plašiti iska- 
zivati vlastite stavove, niti prikrivati interese 
vlastitog naroda koji nisu, a niti mogu biti, raz- 
ličiti od interesa bilo kojeg drugog naroda. 


S ovim temeljnim stavovima delegacija Saveza 
studenata Hrvatske je došla na Tematsku konie- 
renciju Saveza studenata Jugoslavije na kojoj 
se trebalo raspravljati o ustavnim izmjenama. 
Naša je nakana bila iskazati vlastite stavove, a 
ne nikoga vrijeđati niti napadati. Naši delegati 
su se držali dostojanstveno, ne podliježući muč- 
noj atmosferi u kojoj su insinuacije postale jedi- 
ni argument. Netolerantnost i uzavrele strasti 
koje su se na ovoj konferenciji očitovale bile su 
garnirane šovinističkim ispadima na zajedničkoj 
večeri, gdje su se pjevale ode Rankoviću, a po- 
slije njih Internacionala, iz čega se je bjelodano 
vidjelo koji sadržaj pojedini delegati misle pod 
pojmom internacionalizma. Duboko povrijeđeni 
i zaprepašteni ovakovim istupima i ispadima, 
delegati Hrvatske i Kosova su prosvjedujući na- 
pustili zajedničku večeru koja je bila sve. a po- 
najmanje zajednička. 


Budući da je poslije dvodnevne diskusije bilo 
svima jasno da se stavovi studenata Hrvatske ne 
uvažuju, naprotiv. da se podcjenjuju i ignori- 
raju, nismo mogli, a niti smo smjeli prihvatiti 
bilo kakvo zajedničko saopćenje, pogotovu ne 
takvo, koje je toliko općenito da nikoga ni na što 
ne obvezuje. Prihvatiti jedno saopćenje. SAMO 
RADI TOGA da se ono izda i tako zadovolji 
ustaljena praksa, i to takvo u kome nisu iskaza- 
ne razlike, iako su one u diskusijama bile to- 
liko velike da je svaki pokušaj njihova premo- 
šćenja bio iluzoran — značilo bi i sebi i drugima 
lagati. 


Delegati Hrvatske zalagali su se u svojim di- 

skusijama za konkretne prijedloge, često i sa- 

mi iznoseći te konkretne prijedloge. Naši zahtje- 

vi su bili slijedeći: 

— ustavno konstituiranje republike kao suve- 
rene države 


— osiguranje stvarnog jačanja samoupravlja- 
nja radnih ljudi 

— formiranje Predsjedništva Jugoslavije (a- 
mandman XXXV) 

— zahtjev da svaka republička delegacija u 
Predsjedništvu Jugoslavije ima po jedan glas 

— podržavanje u amandmanima izraženog si- 
stema odlučivanja o bitnim pitanjima jugo- 
slavenske zajednice 


— da drug Tito i dalje ostane Predsjednik 
SJSSR i da istodobno bude i Predsjednik 
Predsjedništva SJSSR doživotno 


— zalagali smo se također za ostvarenje amand- 
manima izraženog prava i dužnosti općina, 
autonomnih pokrajina i republika da na svom 
teritoriju organiziraju narodnu obranu i ru- 
kovode teritorijalnom obranom i civilnom 
zaštitom, a u slučaju napada na zemlju da 
rukovode i narodnim otporom. 

Da bi se suverenost naroda i narodnosti i sa- 

moupravna prava radnih ljudi moglo što pot- 

punije ostvarivati, tražili smo: 

— neka se amandmanima nedvosmisleno na- 
glasi da sve one funkcije koje republike nisu 
suglasno ili izričito prenijele na federaciju 
ostaju u nadležnosti republike 

— da federacija ne može imati izravne priho- 
de, a da zajedničke funkcije federacije fi- 
nanciraju republike kotizacijom, čija veliči- 
na treba biti određena društvenim proizvo- 
dom svake republike ili autonomne pokraji- 
ne 


— da republika ima pravo suprotstaviti se sva- 
kom aktu koji narušava njenu suverenost. te 
da ima pravo zaštiti svoje tržište onda kada 
ona to drži potrebnim. 

Tražili smo da jedino rad i rezultat rada, te sa- 

moupravni odnosi. određuju položaj radnih lju- 

di; zatim: 

— da republika ima pravo suprotstaviti se sva- 
kom aktu koji narušava njenu suverenost 


— da funkcija Narodne banke Jugoslavije bule 
određena međusobnim samoupravnim dogo- 
vorom republičkih narodnih banaka 

— da republika ima pravnu sposobnost u po- 
gledu međunarodnih ekonomskih odnosa 

— da deviznim sredstvima raspolaže onaj tko 
ih ostvari 

— da naplaćena carina ostaje privredi one re- 
publike koja je plaća 

— da se u komandirajućem kadru JNA stri- 
ktno primjenjuje načelo razmjernosti republi- 
ka i pokrajina 

— da se obuka u JNA obavlja na službenom je- 
ziku republike u kojoj je jedinica stacioni- 
rana 

— da najmanje 3/4 vojnih obveznika služi ka- 
drovski rok na području svoje republike. 


Smatramo da prihvaćanjem ustavnih amandma- 
na sadašnji naziv SFRJ postaje neadekvatan i 
da ime naše socijalističke i demokratske zaje- 
dnice treba izmijeniti u Savez Jugoslavenskih 
Socijalističkih Samoupravnih Republika (SJSSR) 
Zalažući se za ove stavove i ne odstupajući cd 
njih studenti iz naše Republike su jasno dali do 
znanja da se svrstavaju u iste redova sa svim 
onim progresivnim snagama u našoj Republici 
kojima je strano i nagodbenjaštvo i deklarativ- 
nost kao svagda prisutne konstante hrvatske po- 
litike. 

Na koncu, ostaje nam nadati se da delegacije 
studenata za Tematsku konferenciju SSJ nisu 
bili reprezentanti studentskih organizacija koje 


su »predstavljali«. 

HRVATSKI POGLEDI 
O UREĐENJU 
JUŽNOSLAVENSKE 
ZAJEDNICE (VII) 


Franio Tuđman 


NASUPROT 


VIDOVDANSKOM | 
CENTRALIZMU 


HRVATSKI 


KONFEDERALISTICKI 


USTAV 


Ne mogavši se posve oglušiti o 
hrvatske državne tradicije i o raspo- 
loženje puka što ga je izražavao 
Radić, Narodno je vijeće u svom 
Naputku ipak postavilo neke pred- 
uvjete koji su imali osigurati demo- 
kratski način ujedinjenja i stvaranja 
zajedničke države: konačno ustrojstvo 
nove države (monarhija ili republika, 
unutarnje državno ustrojstvo, sjedište 
vlade) može odrediti samo Ustavo- 
tvorna skupština dvotrećinskom  ve- 
činom; u prijelaznom razdoblju za- 
konodavnu vlast vrši Državno vijeće 
sastavljeno od članova Narodnog vi- 
jeća, Jugoslavenskog odbora. Srpske i 
Crnogorske narodne skupštine; Dr- 
žavno vijeće ima ratificirati i čin 
ujedinjenja; vladarsku vlast do usta- 
votvorne skupštine obavlja regent 
Aleksandar , a upravnu Privremena 
vlada odgovorna Državnom vijeću; 
Privremena vlada obavlja zajedničke 
poslove, a sve ostale poslove obavlja- 
ju zemaljske i pokrajinske vlade, koje 
su odgovorne zemaljskim saborima 
odnosno skupštinama. 


Izigrani uvjeti 
Narodnog vijeća 
— Radićev memorandum 


Budući da su prvoprosinačkim ujedi- 
njenjem potpuno izigrani i ti umje- 
reni zahtijevi Narodnog vijeća, te da 
je monarhističko-centralistički pore- 
dak u novoj državi uvođen surovom 
vojno-redarstvenom silom, to je u 
Hrvatskoj potaklo još veće širenje 
Radićeva republikanskog programa. 


Na velikoj skupštini svoje stranke u 
Zagrebu (3. veljače 1919). Radić je u 
ime »četiri petine hrvatskog naroda« 
izjavio: »hoćemo da budemo sa Srbi- 
jom, ali ne pod Srbijom... tražimo 
pravo jugoslavensko jedinstvo. koje 
ne može biti bez Bugara«. Odbacujući 
militarističku monarhiju pod dinasti- 
jom Karađorđevića. Radić o svom 
republikanskom programu kaže: -Re- 
publika je politička jedinica. gdje je 
radnik slobodan sa: svojim čekićem. 
gdje je seljak slobodan sa svojim 
plugom«. U rezoluciji se na prvom 
mjestu  protestira protiv talijanske 
okupacije hrvatskih područja, a zatim 
se osuđuje batinaški režim centra- 
lizma koji je »jednako ubitačan kao i 
carski apsolutizam«, ali se hrvatsko 
seljaštvo poziva da se ne diže protiv 
nezakonitih postupaka vlasti, jer »da 
bi sad u doba, gdje pobjeđuje Wilso- 
nov duh bilo i ludost i zločin tražiti 
samo i na čas pravicu slijepom 
surovom silom. a slobodu nasilnom 
revolucijom«. Dosljedno svojoj  mi- 
rotvornoj ideologiji. vodstvo Radićeve 
HPSS poziva uznemireni puk: »osta- 
nimo vjerni duševnoj revoluciji. tj. 
novoj ideji međunarodne čovječanske 
pravice i narodne demokratske repu- 
blikanske slobode« ne prihvaćajući 
očitovane težnje i spremnost puka da 
za te ideje povede čak. i oružanu 
borbu. Središnji odbor HPSS zaoštrio 
je još više svoj odnos prema državi 
rezolucijom od 8 ožuika 1919. u kojoj 
se doslovce kaže: »Hrvatski građani 
ne priznaju tzv. Kraljevinu Srba, 
Hrvata i Slovenaca pod dinastijom 


. 


Karadorđevića, jer je ova Kraljevina 
proglašena izvan Hrvatskog sabora i 
bez svakoga mandata naroda hrvat- 
skoga.« U rezoluciji se poriče pravo 
zakonitosti državne uprave u Hrvat- 
skoj, te prosvjeduje protiv novačenja 
i barbarskog kršenja demokraiskih 
sloboda. Kao vodstvo hrvatskog na- 
cionalnog pokreta Središnji odbor 
HPSS obratio se poslije skupštine 
Memorandumom predsjedniku SAD 
W. Wilsonu i vladama ostalih zapad- 
nih sila (Francuske, Velike Britanije i 
Italije) te Mirovnoj konferenciji u 
Parizu. U Memorandumu se protestira 
protiv »srpske okupacije« i nasilnog 
stvaranja Kraljevine SHS, te traži od 
savezničkih velesila da upute u Hr- 
vatsku savezničku komisiju radi omo- 
gućavanja samoodređenja hrvatskog 
naroda i stvaranja Mirotvorne, Ne- 
utralne Republike Hrvatske. koja bi 
ušla u »neutralnu saveznu republi- 
kansku Jugoslaviju«. čim »Slovenci. 
Srbi i Bugari osnuju isto takve 
neutralne slobodne pučke republike«. 
Činjenica da je taj Memorandum za 
svega mjesec dana (veljača-ožujak 
1919) potpisalo čak 167.669 ljudi, svje- 
doči o širini nezadovoljstva hrvatskog 
naroda zbog nasilnog stvaranja Kra- 
ljevine SHS i o njegovoj težnji za 
samostalnošću ili osiguranjem ravno- 
pravnosti u novoj državi. Vlada una- 
toč tome nije bila za popuštanje, nego 
je donijela odluku da hrvatski pokret 
obezglavi i skrši hapšenjem cijelog 
vodstva PPSS, pa su 25. ožujka bili 
uhićeni Stjepan Radić i njegovi naj- 
bliži suradnici: Josip Predavec, dr 
Vlatko Maček i dr Ljudevit Kežman. 
što je, međutim, unosilo još veći 
nemir u uznemireni seljački puk. 

Protiv po državu štetne centralizacije 


izjasnila se na svojoj osnivačkoj 
skupštini (održanoj u Travniku 
15—16. kolovoza 1919) i Hrvatska 
težačka stranka za Bosnu i Hercego- 
vinu, tražeći da »sva dosadašnja 
autonomna područja .. predbježno 
pridrže svoju samoupravnu i svoje 


pokrajinske sabore«, koji će u svom 
djelokrugu izvršavati zakonodavnu 
vlast i imati svoje pokrajinske vlade. 


Republikanska sloboda 
i čovječanska pravica 


Dok se buntovno-revolucionarni pu- 
čki pokret u Hrvatskoj sve više 
politički konstituirao kao demokrat- 
sko-seljački, lijevi nacionalni pokret 
pod Radićevim vodstvom, a dijelom 
kao klasno-radnički i revolucionarni 
pokret pod vodstvom socijalista i 
komunista, građanski politički pokret, 
nasukavši se prvoprosinačkim ujedi- 
njenjem na pogibeljnoj hridi integra- 
lističkog centralizma. a našavši se 
usred uzburkanih valova radikalnog 
pučkog republikanizma, pokušava za- 
držati političku situaciju u svojim 
rukama ili kao desni nacionalni po- 
kret (osnivenjem Hrvatske zajednice) 
ili kao pobornik jugoslavenskog inte- 
gralizma. Obje te struje ostat će. 
međutim. bez većeg značenja u hrvat- 
skom političkom životu. ier je puk — 
pod utjecajem slobodarskih i revolu- 
cionarnih ideja što su vladale svije- 
tom nakon prvog svjetskog rata — 


HRVATSKI TJEDNIK br. 7 / 28. svibnja 1971. 


.nim osnovama, 


Dr Matko Laginja 


buntovnom  zanesenošću krenuo za 
novim programom Radićeva nacional- 
nog i socijalnog. republikanskog po- 
kreta. O izvorima spontana bujanja 
hrvatskog pučkog pokreta Radić je 
sam rekao, braneći se pred sudbenim 
stolom u Zagrebu (srpnja 1920) od 
optužbe zbog »zločina protiv otečestva 
i vladatelja«: »četiri petine Hrvata su 
za Republiku... ali taj republikanski 
pokret nisam stvorio ja, nego ga je 
stvorio svjetski rat, Rusija i Amerika, 
a ja sam ga objeručke prihvatio. Ovu 
republikansku ideju donijeli su naši 
ljudi već odavna iz Amerike; sada 
poslije ruske prve i druge revolucije 
donose je iz Rusije, i to nije samo 
prazna republikanska forma, nije sa- 
mo ime, nego je ideja republikanske 
slobode iz Amerike i ideja čovječan- 
ske pravice i jednakosti iz Rusije«. 


Centralizam ili 
federalizam — bit spora 


Raspre što su početkom dvadesetih 
godina počele oko ustavnog uređenja 
Kraljevine SHS još su više produbile 
jaz između centralista i federalista. 

Bit spora oko donošenja prvog držav- 
nog ustava bio je u tome da li će 
država biti uređena centralistički ili 
će se, na federalističkim samouprav- 
sačuvati, i u kojoj 
mjeri, povijesne posebnosti zemalja 
što su se ujedinile. U političkoj borbi 
što se razmahala oko toga svi anti- 
zentralisti optuživani su od unitarista 
kao nacionalni separatisti, antidržavni 
elementi i reakcionari, pa čak i kao 
Austrijanci i saboteri velikog djela 
ujedinjenja i narodnog jedinstva. 
Pošto je Pašićeva vlada odbacila ne 
samo Protićev ustavni nacrt, koji je 
umjerenim prijedlogom o podjeli dr- 
žave na 9 pokrajina pokušao izmiriti 
centralističko-federalističke opreke. 
nego i svaku ideju o ćuvanju povije- 
snih pokrajina. to su se i oni hrvatski 
zastupnici što su sudjelovali u radu 
Ustavotvorne — skupštine — (Radićeva 
stranka nije sudjelovala) oštro suprot- 
stavili Pašićevu centralističkom na- 
crtu o podjeli države na 35 oblasti. 
Ustavni nacrt Narodnog kluba dra 
Laginje i dra Ladislava Polica zasni- 
vao se u biti na federalističkim 
osnovama. On je predviđao podjelu 
države na šest pokrajina: 1) Srbiju sa 
Starom Srbijom i Makedonijom. 2) 
Hrvatsku, Slavoniju i Dalmaciju, 3) 
Crnu Goru, 4) Bosnu i Hercegovinu, 
5) Vojvodinu i 6) Sloveniju. Zakono- 
davna vlast dijeli se između pokrajin- 
skih sabora i državnog parlamenta. 
koji donosi samo izričito nabrojene i 
okvirne zakone, a svi ostali su u 
djelokrugu pokrajina, zakoni kojih 
imaju pretegu i u spornim slučaje- 
vima. Za važna pitanja zakonodavne i 
državne vlasti (npr. za sklapanje 
trgovinskih ugovora. izgradnju želje- 
zničkih pruga, itd). predviđena je 
potreba suglasnosti pokrajina. U gor- 
nji dom dvodomnog parlamenta slali 
bi svoje predstavnike pokrajinski sa- 
bori i sialeške organizacije. Državni 
organi vlasti predviđeni su samo na 
područiju vojske i diplomacije. te 
pošta i željeznica. a  redarstvena. 
carinska, monopolska i porezna upra- 


va bila bi u rukama pokrajina. 
Sporove iz djelokruga države i pokra- 
jina rješavao bi ustavni sud. 


Jugoslavenski klub (koji je pod vod- 
stvom Antuna Korošca okupljao za- 
stupnike Slovenske ljudske stranke, 
Hrvatske pučke i  Bunjevačko-šo- 
kačke stranke) u svom odvojenom 
mišljenju o nacrtu Ustavotvornog od- 
bora predviđao je, slično Narodnom 
klubu, podjelu zemlje na šest pokra- 
jina, samo što Dalmaciju spaja s 
Bosnom da bi dobio tri pokrajine s 
katoličkom većinom naprama trima 
pokrajinama s pravoslavnom većinom. 
Ostajući beskompromisno na gledištu 
da Ustavom Kraljevine SHS treba 
»prevazići«  »pokrajinsko-plemenske« 
ograničenosti, skupštinska većina ve- 
likosrpskih stranaka (radikali i de- 


mokrati) odbacila je odlučno sve 
prijedloge  opozicionih (hrvatskih i 
slovenskih) stranaka o  ustrojsivu 


države na federalističkim ili na auto- 
nomnim načelima. Velikosrpske gra- 
đanske stranke bile su protiv federal- 
nih pokrajina, pa čak i protiv većih 
samoupravnih županija, jer bi one 
mogle postati središta otpora beograd- 
skoj vlasti i žarišta »plemenske«, tj. 
nacionalne svijesti nasuprot »državnoj 
ideji«. Poradi toga velikosrpske su 
stranke —ozakonjenje  centralističkog 
poreika smatrale prvotnom zadaćom 
svoje državne politike. 


Ustav Republike 
Hrvatske 


Za vrijeme rada Ustavotvorne skup- 
štine u Beogradu, u Zagrebu je 
vijećalo vodstvo Radićeva hrvatskog 
narodnog pokreta, donoseći odluke što 
će imati povijesno značenje za daljnji 
razvitak hrvatskog pokreta i odnosa u 
novoj državi. Još dok se u Beogradu 
vodila rasprava o Ustavu koji će 
ozakoniti velikosrpski monerhistički 
centralizam. Radićevo vodstvo HRSS 
zaoštrilo je do kraja svoj programski 
zahtjev borbe za samostalnost Hrvat- 
ske i za republikansko državno ure- 
đenje: na sjednicama »republikanske 
zastupničke većine banske Hrvatske« 
ožujka i travnja 1921. prihvaćen je 
Ustav Neutralne Seljačke Republike 
Hrvatske. U tom Ustavu. što je odmah 
objavljen u zemlji, a zatim i u 
inozemstvu, govori se: državni teri- 
torij Republike Hrvatske čine župa-+ 
nije banske Hrvatske, s tim da se on 
»može proširiti samo plebiscitom« na 
temelju »sveobće priznatoga načela o 
pravu narodnoga samoodređenja« su- 
sjednim područjima Dalmacije, Bosne 
i Hercegovine. ili Slovenije i južne 
Ugarske; posebno je istaknuto da se 
»Banska Hrvatska ne odriče ni jedno- 
ga svoga prava na današnju Dalma- 
ciju«. pa će uložiti sve svoje snage da 
»samo dio hrvatskoga naroda« tako- 
đer može odlučiti »o svojoj sudbini«; 
ne priznaje se Rapalski ugovor sklo- 
pljen »bez Hrvatske i proti Hrvat- 
skoi« i traži pripojenje grada Rijeke i 
cijele Istre Hrvatskoj; potpuno suve- 
rena Republika Hrvatska stupa “u 
slobodno ugovorenu zajednicu država 
(ko-Federac'iu)« što se ima orgen'"'- 
rati na »danas međunarodnim pravom 


priznatom« jugoslavenskom području; 
svoj odnošaj »sa Srbijom kao s 
nezavisnom kraljevinom, sa Sloveni- 
jom kao s pravno posvema, a dobrim 
dijelom i faktično nezavisnim podru- 
čjem slovenskoga naroda, te s Bo- 
snom-Hercegovinom kao pravno i 
faktično posve autonomnom  hrvat- 
sko-srpsko-muslimanskom narodno 
političkom jedinicom« Republika Hr- 
vatska uređuje »u granicama zajedni- 
čkoga međunarodnoga teritorija«_ u 
»suverenoj Konstituanti« »čim i ve- 
ćina srbijanskih, slovenskih i bosan- 
sko-hercegovačkih zastupnika«  (iza- 
branih 28, studenoga 1920) »pristane 
na zajedničko razpravljanje bez ma- 
jorizacije (bez nadglasavanja)«; pot- 
puno isto pravo narodnoga samoodre- 
đenja, koje se ima oživotvoriti ple- 
biscitom »pod međunarodnom koniro- 
lom« Republika Hrvatska priznaje 
»Crnoj Gori, Macedoniji, Banatu, Ba- 
čkoj i Baranji«, na području unutar- 
njeg poretka utvrđuju se načela »u- 
stavne demokracije«, osiguranje »čo- 
vječanskih prava«; »podpuna ravno- 
pravnost žene«, »sloboda štampe i 
udruživanja«, ukidanje = veleposjeda, 
agrarne reforme i davanje prednosti 
zadrugarstvu, sveopće socijalno i zdrav- 
stveno osiguranje; izravno »izvršava- 
nje narodne suverenosti« plebiscitom, 
a posebno nepovredivim vrhovništvom 
Sabora u koji se zastupnici biraju 
slobodnim izborima (građani obaju 
spolova od navršene 18. godine), uki- 
danje političko-policijske teritorijalne 
uprave, a uvođenje »narodne samo- 
vlade (self-government)« u »gospodar- 
skoj, prosvjetnoj i zdravstvenoj« u- 
pravi, tj. »autonomija ili self-govern- 
ment u podpunom smislu« općina i 
županija, skupština kojih donose 
»svoje pravilnike s valjanošću zako- 
na«; mjesto militarističke vojne ob- 
veze uvodi se sveopća narodna duž- 
nost obrane doma i domovine, teme- 
ljena na ustrojstvu domobranskih 
kotara i na šestomjesečnoj (teritori- 
jalnoj radnoj i republičkoj vojnoj) 
obvezi; u međunarodnim odnošajima 
Republika Hrvatska vodi »mirotvornu 
i neutralnu« politiku, ne priznajući 
tajnu diplomaciju i tajne ugovore: 
»Neutralna Seljačka Republika Hrvat- 
ska živi je organ velike čovječanske 
zajednice, koja se polagano, ali si- 
gurno preivara u veliku svjetsku 
saveznu republiku«. Ustav Republike 
Hrvatske bio je najcjelovitije izložen 
program Radićeve HRSS na kome će 
ona temeljiti cio hrvatski nacionalni 
pokret. 


Nepomirljivost 
centralizma i 
konfederalizma 


Uoči samog donošenja Vidovdanskog 
ustava hrvatsko narodno zastupstvo, 
kao izabrano predstavništvo hrvat- 
skog naroda, na sjednici od 26. lipnja 
1921. u Zagrebu proglasilo je unapri- 
jed ništetnim i za hrvatski narod 
nevažećim svaki ustav koji bude 
donijet bez njegovih predstavnika. 

Na taj je način samo donošenje 
Vidovdanskog ustava još više produ- 
bilo državnu krizu, izazvavši otvoreni 
raskid između pobornika hegemoni- 
stičkog  (pašićevskog) centralističkog 
monarhizma i konfederalističkog (ra- 
dićevskog) republikanizma. 


Pratimo li povijest Poljica tamo ođ 
grčkih kolonija Epetiona i rimskih 
naseobina Nareste, od prvih hrvat- 
skih doseljenih pastira i starohrvat- 
skih građevina, uočit ćemo kako se 
do današnjih dana kroz sve povi- 
jesne kataklizme očuvala na tom 
području snažna praslavenska, pra- 
hrvatska, iskonska tradicija koja je 
neuništivo živjela u narodnoj svije- 
sti, i težnja da se upravlja vlastitom 
sudbinom. 


Skromno zaklonište 
hrvatske državnosti 


Smještena nadomak jezgre hrvatske 
srednjovjekovne države Solina _i 
Bijaća, Poljica su kao starohrvatska 
župa bila neposredan nosilac jednog 
dijela upravne vlasti drevne hrvat- 
ske države. Za vrijeme hrvatskih 
narodnih vladara Poljica ne čine 
nikakvu samoupravnu odjelitost u 
odnosu na hrvatsku državu, već 
samo upravno područje u sklopu 
tadašnjega hrvatskog kraljevstva. 
Zasebnost Poljičke župe nastaje on- 
da kada azijatsko-ugarske horde 
upadaju u ovu zemlju da je nakon 
bitke na Gvozdu s posljednjim vla- 
darom hrvatske krvi, kraljem Pe- 
trom, 1097. raskomadaju i prisvoje. 
Samoupravnost Poljica nije, dakle, 
rezultat poljičkog separatizma u od- 
nosu na hrvatsku državnost, već 
prirodna zaštita i očuvanje naslije- 
đenih prava od tuđinskog presizanja 
i nadmoći ugarskih vladara. Misao o 
autonomnoj posebnosti Poljica po- 
činje tek onda kada 1102. nestaje s 
političke pozornice hrvatske  na- 
rodne dinastije, a pojedina područja 
nekadašnjeg hrvatskog kraljevstva 
brane pred ugarskim kraljem svoja 
plemenska drevna prava. U neka- 
dašnjoj Poljičkoj župi hrvatska dr- 
žavnost nalazi svoje skromno zaklo- 
nište, svoj refugium, i poprište za 
višestoljetnu borbu u obrani držav- 
nopravne baštine. 


Poljica su izuzetno područje Hrvat- 
ske koje je kontinuirano čuvalo 
baštinu hrvatske državnosti. Kao da 
se pred tuđinskim ceremonijalom 
ugarskih vladara povukla i skrila na 
tom području pod kamene seoske 
prizemnice drevna tradicija jedno- 
stavnosti i narodnog duha koja je 
resila prijestolje hrvatske dinastije. 
I taj kontinuitet u očuvanju hrvat- 
skog državnog prava neće prekinuti 
ni novi uvjeti državnopravnih od- 
nosa između Hrvatske i Ugarske, ni 
borbe s  romansko-venecijanskim 
osvajačima. ni strahovanja od gu- 
sara, ni stradavanja od kuge, ratova 
i nerodice. ni razbijanje hrvatskog 
etničkog područja od turskih najez- 
da. I dok četiri petine hrvatskog 
naroda stenjahu pod turskom i 
mletačkom vlašću, Poljica se konsti- 
tuiraju kao izuzetna društveno-poli- 
tička formacija koja svoja drevna 
prava, baštinjena iz vremena suve- 
rene hrvatske državnosti, oživotvo- 
ruju u svome statutarnom i uprav- 
nom zakonodavstvu, u poznatom 
»Poljičkom statutu«. 


Sačuvana duša 
pradavne Hrvatske 


U etičkoj čistoći ovoga poljičkog 
zakonodavsiva pronaći ćemo još 
sačuvanu dušu drevne Hrvatske. 
Oikrit ćemo iskonsku mudrost utje- 
lovljenu u smislu da se očuva 
osobna sloboda. Upoznat ćemo one 
prirodne moralno-etičke vrijednosti 
koje nije opterećivala superstruktu- 


Nedjeljko Mihanović 


Poljica 
U Viziji 
vremena 


ra izvještačenog intelektualizma, ni 
akribija znanosti gušena u zamor- 
nim teorijama. Taj sustav zakona 
vraća nam hrvatsku dušu u njenom 
najizvornijem i najiskonskijem obli- 
ku Naći ćemo u tom kodeksu 
smjesu barbarstva i pravne znanosti, 
poganstva i kršćanstva, narodne 
mudrosti i običajnog prava koji se 
pretvaraju u zakone i simbole. Ali u 
najgušćem mraku srednjega vijeka i 
feudalizma gorio je u tom državno- 
pravnom sustavu žižak općenarodne 
slobode. Poljica, kao i Dubrovnik, 


daju primjer kako Hrvatska, kad je 
slobodna, zna biti slobodoumna, de- 
mokratska, kulturna i državotvorna. 
Ona nam pružaju primjer izvrsne 
škole energije, slobodarskog duha i 
samopouzdanja. 


Svojstva našeg narodnog bića osta- 
la su sačuvana u shvaćanju i djelo- 
vanju unatoč duhovnim preobraz- 
bama još iz doba poganske misli, i te 
značajke nije moglo ni kršćanstvo 
posve preobraziti. Vjerna svojoj tra- 
diciji. Poljica su čuvala starohrvat- 
sko kulturno naslijeđe koje se kon- 
stituiralo kao naš narodni hrvatsko- 
glagoljaški izraz. Ta starohrvatska, 
čakavska glagoljaška tradicija naših 
začinjavaca oblikovala je našeg po- 
ljičkog lučonošu prosvijećenosti, po- 
pa glagoljaša, i pod dojmom i 
utjecajima te čiste narodne kulture i 
tih naših glagoljaških evanđelistara, 
časoslova, šćaveta, tih starih i sta- 
rinskih knjiga, ljetopisa, zapisa, lek- 
cionara, psaltira, legenda, epigrafa, 
pjesničkih pučkih recitala, pjesma- 
rica, sekvencija, prikazanja i miste- 
rija, tekao je stoljećima bistri i 
zdravi vrutak čiste hrvatske kulture, 
skroman ali blagotvoran i neuništiv. 
Taj je anonimni poljički glagoljaški 
prosvjetitelj slušao Marulićev lirski 
vapaj u Molitvi suprotiva Turkom, 
uzdisao je i jecao s njegovom 
zaplakanom Juditom nad opustoše- 
nom hrvatskom  bašćinom. I ne 
bismo rekli kako je tek puka 
povijesna koincidencija da jedno 
stoljeće poslije Marulićeve svehrvat- 
ske pjesme Judite imamo istinsku 
dramu junaštva naše poljičke Ju- 
dite, Mile Gojsalića. Da su se 
Marulićevi versi sricali po poljičkim 
kominima i ognjištima pri svietlu 
blagih uljanica i sjaju ražarena 
smrekova panja, može se sa sigur- 
nošću pretpostaviti i vjerovati. Da je 
njegova hrvatska djevica Judita ži- 
vjela patriotskim zanosom u mašti 
poljičkih djevojaka i žena kao veli- 
čajan uzor, potvrđuje upravo ju- 
nački podvig Mile Gojsalića. 


povjesnica 11 


Samonikla, prahrvatska, 
izvorna | narodna 
kuitvra 


Pri obilježavanju kulture koja se 
izvorno razvijala na području Po- 
ljčke republike, događa se da se 
njena “ prisna povezanost s pučko- 
«vjerskom inspiracijom svodi na 
inferioran značaj. Ta je kukura 
progovarala medijem pučkog izraza 
i glasom obična čovjeka koji se 
borio za golu egzistenciju. Ona se 
razvijala mimo tadašnjega suvre- 
menog književnog latinizma, pa je 
postojala sklonost da se njezin pučki 
izražaj obilježi manjevrijednim i 
vulgarnim. 

Međutim, treba istaći da samonikla, 
izvorna glagoljaška pučka kultura 
nije nikada u sebi nosila nekakvu 
barbarsku reakciju na hrvatski la- 
tinizam i humanizam, Poljičko gla- 
goljaštvo nije predstavljalo oporbu 
klasičnoj latinskoj kulturi koja je 
kod nas stvarala humanizam i re- 
nesansu, barok i klasicizam, i u 
kojoj su se duhovno oblikovali 
Marulić i Držić, Hektorović i Lucić, 
Vlačić i Vitezović, Česmički i Katan- 
čić, Krčelić i Brezovački. 

U obilježavanju kulture na području 
Poljičke republike treba naglasiti da 
ona u svojim pučkim osobitostitm 
nije bila ni antilatinska, ni antikla- 
sična, ni antihumanistička, ni anti- 
umjetnička. Ona je doista bila na- 
glašeno samonikla, prahrvatska, iz- 
vorna i narodna, ali je asimilirala 
sve ono što je duh renesanse i 
humanizma donosio u veća kulturna 
središta hrvatskog juga. Poljičko 
glagoljaštvo nije separatizam u la- 
tinskoj zapadnoj kulturi, ono je u 
prevlasti romanskog duha isticalo 
samo našu samosvojnost, autohto- 
nost, izvornost, nacionalnu samobit- 
nost. 


Prometejska iskra 
hrvatske tradicije 


Poljička je republika jedinstven pri- 
mjer jedne višestoljetne političke 
formacije, koja nije izgradila svoj 
vanjski sjaj, svoje dvorce, palače, 
utvrde, aristokraciju. Zadužbinama 
se nije ispunjala zadovoljština za 
vladarsko grizodušje; raskošem od- 
ličnika nije se prikrivala praznina 
stvarne moći; sjajem parada nije se 
uspavljivao u puku duh slobode. 
Poljičkim ratnicima poslužiše kao 
tvrđave i tabori u pravom smislu 
gnijezda orlovska. Kamene gradine i 
gomile bijahu herojske nekropole. 
Prometejska iskra nadomještala je 
ratne vještine. a superiornost duha 
prevladavala je siromaštvo. Poljica 
su čuvala onu hrvatsku klasičnu 
tradiciju koju je obilježavala skrom- 
nost, jednostavnost, duh čednosti i 
poštenja, naslijeđe zakonitosti i na- 
rodnih običaja koji su postajali i 
pravo i zakon. Od sveukupne umj »t- 
ničke djelatnosti ove siromašne se- 
ljačke republike ostao nam je tek 
pokoji spomenik starohrvatskoga sa- 
kralnog pučkog graditeljstva, po- 
neka spomen-ploča i stećak oko 
starih zavjetnih crkvica, čista stilska 
lapidarnost kakvog kamenog seo- 
skog dvora, jednostavnog kao na- 
rodna pjesma, ili kakva starodrevna 
mađdona, Naša Gospa, u naivnoj 
stilizaciji na tamnom orahovu dubo- 
rezu. 

MATE ŠIMUNDIC 


O pjesniku 


ANTUN MIHANOVIĆ 
život i djelo 


Antun Mihanović rođen je u Zagrebu 10. lipnja 1796. 
godine u Opatičkoj ulici br. 12. Po ocu poiječe iz 
Petropolja kraj Drniša, te je pjesnik uz prezime Miha- 
nović nosio dodatak Petropoljski. Njegova mati bijaše 
sestra hrvatskoga prabilježnika Josipa Kuševića, U 
njihovu domu nije bila posve odumrla štokavica, pa će 
kasnije, u doba hrvatskog preporoda, pjesnik lakše 
ovladati štokavskim narječjem, tj. novim književnim 
jezikom u kajkavskoj Hrvatskoj. U rodnome je gradu 
polazio osnovnu školu, gimnaziju i filozofiju, u Beču je 
studirao pravo, okončao ga u Zagrebu. Odmah po 
svršetku školovanja stupa u bilježničku službu pri 
Banskom stolu u Zagrebu (20. VIII 1813). Bijaše tada 
napunio tek 17 godina. Vjerojatno nije bio zadovoljan 
službeničkim poslom, pa ga ostavlja, 1815., da bi prešao 
u — vojsku. Postaje časnikom, točnije, vojnim audito- 
rom u 45. pukovniji baruna Mayera. Služio je u 
sševernoj ftaliji, u gradovima Veneciji i Padovi. 


Preteča hrvatskog preporoda 


Boravljenje u Italiji nije bilo beznačajno. Svakako da 
se u njemu rano javilo zanimanje za jezik, koje se u 
MHaliji moglo proširiti i poprimiti određenije oblike. Na 
ovakav ili onakav način privlačit će ga jezik i književ- 
most do kraja života, iako neće biti jezikoslovcem po 
struci ni književnikom od poziva. U 18. stoljeću u 
Italiji se bio razvio zamašan jezični pokret kao dio 
borbe za nacionalno oslobođenje i ujedinjenje, u 19. 
stoljeću bio je još snažniji. Pokret se uglavnom zasni- 
vao na racionalističkim shvaćanjima uloge i zadataka 
jezika u narodnom životu. Prosvjetljenje naroda nije 
se moglo postići podržavanjem latinskog jezika, niti su 
se njime mogli pokrenuti široki narodni slojevi u 
borbu za oslobođenje. Suvremeni je život tražio i svoj 
nacionalni, živi jezik. Mihanović se oduševio novim 
shvaćanjima, pogotovu stoga što je latinski jezik bio u 
Hrvatskoj službeni jezik i tako priječio nacionalni i 
društveni razvoj. Bio je privilegij viših društvenih 
razreda. Plod ovakvih gledanja na jezik jest njegova 
knjižica »Reč domovini o hasnovitosti pisanja vu đo- 
morodnom jeziku«, koja je izišla u Beču 1815. godine. 
Dugo se držalo kako su u njoj iskazane izvorne misli o 
jeziku, odnosno o upotrebi hrvatskog jezika u javnom 
životu; međutim, kasnije se utvrdilo da je bio pod 
vidljivijim utjecajem Talijana Francesca Algarottija. 
Bez obzira na tuđi uzor, djelce je imalo neospornu 
vrijednost u vremenu koje je prethodilo hrvatskom 
preporodu. Jasno i bez suzdržavanja traži se uvođenje 
hrvatskog jezika u sav javni život u Hrvatskoj, a time 
i ukidanje latinskog jezika kao službenoga. 


Smion i dalekovidan pokušaj 


Živeći u Italiji, namjerio se na jedan rukopis Gundu- 
lićeva Osmana. Ostao je zabezeknut kada je ustanovio 
da hrvatska književnost posjeduje veliko epsko djelo 
visoka umjetničkog dometa. Toliko se bio oduševio da 
ga je hotio tiskati. U tu se svrhu pismeno obratio 
čitateljstvu, ali na njegov pretplatni oglas bi slab odziv 
te nije ostvario plemenitu nakanu. 


Kada je Mihanovića obišao zanos za vojništvom, zatra- 
žio je mirovinu. Napustivši vojsku, nastanio se u 
Rijeci, ali ne osta dugo nezaposlenim, pa 1826. ulazi u 
građansku službu: stupa na položaj gubernijalnog taj- 
nika, Da se u novoj sredini pokazao kako dolikuje, 
svjedoči njegov izbor za narodnog zastupnika grada 
Rijeke već slijedeće godine. Na saboru u Požunu 
iskazao se odviše slobodoumno te nu je oduzeto 
zastupništvo. No njegov promišljeni duh ne miruje: 
želi unaprijediti hrvatsko gospodarstvo, osobito trgovi- 
nu vinom, za koje traži novo tržište pa radi toga odlazi 
u Sjedinjene Američke Države, gdje provodi nekoliko 
godina. Nije poznato kakav je uspjeh postigao, ali je za 
ono doba to bio smion pothvat, cilj dalekovidan. 
Prilike u kolonijalnoj Hrvatskoj nisu bile povoljne za 
ostvarenje Mihanovićevih zamisli, ali mu naše vrijeme 
osobito daje za pravo, jer je Hrvaiska pomorska 


zemlja i njezina je sadašnjost i budućnost na moru. 


Pripomoć Jelačiću za rat protiv Muđara 


Po povratku iz Sjedinjenih Država nastanjuje se u 
Malom Trgovišću, u kojemu ostaje dvije godine. Odlazi 
u diplomatsku službu: postaje prvim austrijskim kon- 

zulom u Srbiji, 1836. godine. Odlazi u diplomatsku 
službu: postaje prvim austrijskim konzulom u Srbiji, 
1836. godine. U Topčiderskom je konaku predao vje- 
rodajnice osobno knezu Milošu. Bijaše to vrijeme 
početka hrvatskog preporoda, zanosna nacionalnog 
buđenja kojega je vatreni pobornik bio i Mihanović. 
Nastojao je djelovati na Miloša Obrenovića da bi 
usmjerio srpsku politiku prema slavenstvu i Rusiji, ali 
ne bi sretne ruke. Uz to mu se dogodila i ljubav s 
Ankom Obrenovićevom. kćerju Miloševa brata Jevre- 
ma. Milošu pogotovu nije odgovaralo stupanje u rod- 
binske odnose s austrijskim diplomatom pa se uspro- 
tivio tomu braku. Ne uspjevši na diplomatskom zadat- 
ku u Beogradu, premješten je na istu dužnost u Solun 
nakon dvogodišnjeg boravka u Beogradu. U Solunu se 
zadržao do 1846. godine, kada prelazi u Smirnu. Iz 
Smirne je poslao novčanu ušteđevinu banu Josipu 
Jelačiću kao pripomoć za rat protiv Mađara. Konzu- 
lovanje nastavlja u Carigradu i Bukureštu. U Buku- 
reštu je službovao četiri godine. U njemu je i umire- 
vljen, 1858. godine. Vraća se u Hrvatsku i naseljuje se 
u Novim Dvorima kraj Klanjca. Dvije godine prije 
umirovljenja umire mu žena, a ni njemu nije ostalo još 
puno življenja: umire u noći između 14. i 15. stuđenoga 
1961. godine. Sahranjen je u Klanjcu. 


Fibliofilski rad 


Osim spomenute »Reči domovini« Mihanović se i dalje 
marljivo zanimao jezičnim pitanjima. Godine 1828. 
izišla je u Beču njegova rasprava pod naslovom 
»Zusammenstellung von 200 laut-und sinnverstandten 
We&rtern des Sanscrites und Slawischen« (Popis 200 
riječi srodnih glasovno i značenjski sanskrta i (staro) 
slavenskoga), zatim iste godine i »Die Zigeuner« (Ciga- 
ni). Premda rasprave nisu opsežne, ipak su vrijedne 
pažnje zbog toga što su prve u hrvatskoj znanosti iz 
oblasti indoevropeistike i ciganologije. 


Neusporedivo je važniji za nas i za slavističku znanest 
Mihanovićev bibliofilski rad. Nalazeći se u Solunu i 
turskim gradovima, skupljao je stare rukopise. Potječu 
uglavnom iz 13. stoljeća, pisani su ćirilicom. Danas se 
čuvaju u Jugoslavenskoj akademiji u Zagrebu pod 
nazivom  »Colleetio —Mihanovićiana«. Posebno treba 
izdvojiti »Zografsko evanđelje« koje je pronašao na 
Athosu (Svetoj gori). Pohranjeno je u Lenjingradu. 


Godine 1957, objavljen je u Grazu »Homiliar«, također 
jedan od rukopisa koje je otkrio. 


Zviezdani trenuci 


Kada je počeo bujati hrvatski preporod i Ljudevit Gaj 
pokrenuo Novine i časopis Danicu 1835., preporodu su 
pristupili listom mladi intelektualci. Njihova prosječna 
dob bijaše nešto iznad 20 godina. Mihanović je tada bio 
gotovo  četrdesetogodišnjak, čovjek velika životnog 
iskustva i sposobnosti. Nije mogao odoljeti preporod- 
nom oduševljenju te mu se priključio bez kolebanja. 
Budući da je pisanje pjesama smatrano dužnošću 
svakoga pismenog rodoljuba, to je i Mihanović propje- 
vao. Kasno s obzirom na njegovu dob, ali je hbotio dati 
svoj obol nacionalnci stvari. Napisao je usve desetak 
lirskih pjesama. U Danici br. 10 od 14. ožujka 1835. 
izišla je njegova »Horvatska domovina«, nazvana »Li- 
jepa naša« kada je postala hrvatska himna, svakako 
njegovo najuspjelije pjesničko ostvarenje i najveće 
životno djelo. Među prvim je prilozima, objavljenima u 
Danici, tiskana štokavicom i novim pravopisom pa 
time kao da je donijela pobjedu štokavskom narječjuu 
i novom pravopisu u hrvatskoj književnosti. Obično je 
malim pjesnicima dano biti stvarateljima himne: u 
jednom su hipu osobito nadahnuti i vinu se pod oblake 
koje nikada više ne dostignu. To su njihovi zvijezdani 
trenuci. Dakle i Mihanović imaše svoj zvjezdani tre- 
nutak, časovit i neponovljen, kada je stvarao »Hrvat- 
sku domovinu«, tu najljepšu hrvatsku domoljubnu 
pjesmu. Po ovome stoji uz bok Rougetu de  Lisleu, 
pjesniku poznate Marseljeze, i Pauli von Preradović, 
pjesnikinji austrijske himne. Oni su bljesnuli snažnim 
meteorskim sjajem i ostavili sjajan trag. 


PRED 110-tu OBL. 
PJESNIKA HRV; 


Viper marsa ON OVENE! 

() junačka zemljemita. 
Mlarentine ditovine. 

Da ki vandct ććotna bitu! 


Glutre neta, vedre četi 
Blaga pura. Flaie neri, 
Zente tite. lopate dete 
Bistre vedi. boli cet: 


CPV maska rege čuje. 
(If. of Avenct. oj. a Mini ne. 
KE ognju stari rntadl stuje: 
Pee Čonaške «lvmotine! “ 
4 
Magla to 6 Unu bhriva 2 
#7 € lc nasču juuk luretni 
TKO (€ merc vano rd mače 
X stetestni € su robni? 


Ženjtu seri. omanje kese. 

Dpstaoe zari.4nojte rojt, 
SParipija vo, Orašno nae. 
nasu preduć sneita đoji: 


Bači Cura, maiptet prrojetic 
Fuca zora. (rain bosi 
Vatujat miru reulodt elojela - 
telravestofei, slussan teži. 


Feet. fava hilča čedo. 
NM najaita 77.4 
Hud ti dumia. ćvetu reč: 
Na dvo dema Vor juba, 


EPA 
SA 


VINA 


JETNICU SMRTI 
ATSKE HIMNE 


Mitt Brenicoi nam stana. 
Mitra Sd zuraan br geili na. 
Mrtae beata e nuti favnuad. 


Stilrr brati sd flanina! 


Teta gcru. reli judi. 
fujna tica. rajna vina. 
Ktlni gremi.ositni udi: 
Teja nazza slomi? 


Moto verde, Nićo kote. 

X muz Čerda iv hotini. 
Tisu mlludji sve okotv: 
rPti smo probre. v domovine 


luč aa mraka dutfiroija, 
Ta versa lag čusaelrei. 

IK oplarene tris odbija. 
BNjučni poje kh famburici: 


2Raul je Crurlje. nal junaci, 
Ruše bvalej. vablju paši, 
veđlaj konje. haj pesjaci. 
etlaresa Cersti. pati tt aRsE/ U 


Fesebt a, čira nea mali, 
Kurve li vertr dini, 
Ke junaci. ke Hercali, 
Mjetor Aerucit slaanavini ! 


Peka mea njča saa nce 1 rje. 
Deh mu Araolja bera rije 
Ziek ma murfir grebsakrij 
Ph smi Sreće sortira Ba. 


O himni 


Draž, 
jepota 
i neposrednost 


Vrijeme »zaborava« 


Današnji hrvatski mladi naraštaji jedva da su i čuli za 
pjesnika »Lijepe naše«, a još manje su mogli pročitati 
svoju himnu. Već četvrt stoljeća ne pjeva se na svečano- 
stima, a nema je u školskim čitankama, gdje joj je inače 
mjesto, i to na početku knjige. Iako je u čitankama za 
osnovnu školu u SR Hrvatskoj dano dosta prostora do- 
moljubnim sastavecima, među njima nije moguće naći 
najdomoljubljivije pjesme. Dosadašnji sastavljači čitanka 
— Vice Zaninović, Juraj Bukša, Anica Antoš i drugi — 
kao da zaboravljahu tu osnovnu dužnost, a Savjet za 
prosvjetu SR Hrvatske, koji inače odobrava školske pri- 
ručnike, nikađa nije dosad tražio od sastavljača da uvrste 
hrvatsku himnu u čitanke. fako u njemu uvijek bijahu 
okati ljudi i veoma razvijene moći zapažnja, ne vidješe, 
eto, propust kakav je mogao uočiti i svaki osnovac. 
Rečeno je kako je oprez majka mudrosti te korisnije 
bijaše biti opreznim nego li mudrim. Strah ima velike oči, 
pa i onda kada je bila riječ o himni hrvatskog naroda 
koja je bila prihvaćena već puno jedno stoljeće, i k tomu 
po svojoj osnovnoj naravi miroljubiva i neutralna prema 
svakom drugom narodu; uz to, u njoj ne nađoše mjesta ni 
kraljevi, ni bogataši, ni velikaši, ni silnici — da je zbog 
toga trebalo zazirati od »Lijepe naše«. Valjda ni jedna 
hrvatska domoljubna pjesma nije doživjela potpun zator 
kao himna! 


»Ponoćna« himna, »neuktualan« 
pjesnik 


Ipak u svemu ovom ima jedna gorka istina: na zagrebač- 
koj radiostanici daje se redovito himna. Ali u 24 sata! 
Ovakvo se lukavstvo malo gdje susreće. Sofizam je to 
prvog reda. Ispada, kao sve je u redu: himna se izvodi 
svaki dan, pa mirna Bosna. Kada i komu, io je sporedno. 
Ne znam komu je namijenjena u sredini noći? Još bi se 
ovaj iznenadujući postupak mogao nekako razumjeti da 
u nas poduzeća i ustanove ne počinju raditi u 6 ili 7 
ujutro i da seljek ne ustaje prije izlaska sunca. Da rad 
počinje u 9 sati, kao u više evropskih zemalja, dosta bi ih 
još bilo budno u ponoć. Ovako je to uzaluđan posao, 
zamazivanje očiju. U tijeku prošle četvrti stoljeća moglo 
se i više puta mijenjati vrijeme izvođenja ovog ili onog, 
jedino himna imadaše tu prednost da nije pomicana. 
Mislim: ne stoga jer nije mogla dalje! 

Posvemašnje zapestavljanje »Lijepe naše« dovelo je u isti 
položaj i njezina stvaratelja. Rijetko je u novinama 
objavljena kakva bilješka o njemu, časopisi nisu puno 
marili za nj, Sjećam se kako sam prije desetak godina 
ponudio prilog o Antunu Mihanoviću glavnom uredniku 
jednog časopisa, ali me on otprve odbio, i ne pogledavši 
ga, govoreći: »Mihanović sađa nije aktualan!« Mora se 
priznati: govorio je istinu oprezni momak. Zavjeru šutnje 
prekinuo je Joža Skok u »Kaju« br. 5/1970. donijevši 
vrijedan članak o životu i radu Antuna Mihanovića. Bit će 
da je to najvrednije što je objavljeno o pjesniku zadnjih 


dva i po desetljeća. 


Valja se dičiti, ne opravdavati! 


Kada danas želimo himni vratiti prijašnje priznanje i 
dostojanstvo, gotovo se uvijek pozivamo kako je njome 
bio oduševljen ruski književnik Maksim Gorki. Gorkijevo 
je priznanje vrijedno svake hvale, ali je ono došlo kasno, 
kada je »Lijepa naša« već postala hrvatskom himnom. 
Čemu je uvođenje hrvatske himne u ponovni život ovisno 
o bilo kome, pa i o Maksimu Gorkome? Na što bi se 
dotičnici pozivali da je možda Gorki nije pohvalio? Kao 
da se opravđavamo pred onima koji je proračunato 
potisnuše i hoćemo im dokazati njezinu umjetničku vri- 
jednost oslanjajući se na veliko ime. Zaboga, pa to je film 
za slijepce. Nisu se oni povodili za umjetničkim mjerilima 
ni kada su je odgurnuli u kut. Otvoreno i istinito: odbacili 
su je jer je hrvatska, jer je nacionalna. Samim je- time 
stajala na putu nakarađnom unitarizmu. Zbog svega 
rečenoga neće biti zgorega prigodno prozboriti o našoj 
himni i njezinoj krasoti. 


Mila si nam ti jedina. . 


Preporodna je književnost bila prožeta dvovrsnom ljubavi 
— ljubavi prema domovini i ljubavi prema zemlji. Lirika 
je uz to dobrano odisala nazdravičarstvom i površnošću, 
no Mihanović nije podlegao opće raspoloženju. U »Hrvat- 
skoj domovini« progovorio je o domovini ioplo, izravno, 
intimno, iskreno i duboko; opisao zemlju i narod. unio u 
nju prošlost i suvremenost ne podređujući je hirovima 


vremena, Dosta je navesti prve dvije kitice da bi se 
osvijetlila sva njezina draž, ljepota, neposrednost; 


Lijepa naša domovino, 
Oj junačka zemljo mila, 
Stare slave djedovino, 
Da bi vazda sretna bila! 


Mila, kano si nam slavna, 
Mila si nam ti jedina, 
Mila, kuda si nam ravna, 
Mila, kuda si planina! 


Pjesnik govori u množini, tj. svi mi razgovaramo sa 
svojom domovinom, kazujemo joj, divimo joj se. Posebna 
je snaga u epitetima (ukrasnim  pridjevima): LIJEPA, 
JUNAČKA, STARA, SRETNA, MILA. Tako se u osam 
stihova pet puta nalazi MILA, zapravo svaki stih druge 
kitice počinje pridjevom MILA; na njemu počiva sva 
vrijednost izrečenih misli. Ovu riječ majka najčešće 
upućuje svomu djetetu. Priklađnijih epiteta nema koji bi 
se mogli pridati domovini; kao da je u njima čitava nača 
povijest i sva vrlina naše domovine. Imenice su: DOMO- 
VINA, ZEMLJA, DJEDOVINA. A domovina je SLAVNA, 
JEDINA, RAVNA, PLANINA. Kako ni jedno ljudsko djelo 
nije potpuno, a nekmoli savršeno, nije ni »Lijepa naša«. 
Naime, u njoj se ne spominje more, iako je niknula na 
moru, u Rijeci. Ali istini za volju, nazočnost osobina 
čakavskog narječja u njezinu jeziku približuje je moru, 
daje joj dah hrvatskog mora. Dakako, ovo je samo potvrda 
da ju je napisao kopneni Hrvat. 


Najsretnije rješenje 
Spomenuto je kako je pjesnik od oca naslijedio nešto 
štokavice, ali je po majci i sredini u kojoj je roden i 
odrastao bio pravi kajkavac. Živeći u Rijeci, primio je u 
svoj jezik dio čakavskoga besjednog sklada. Kada se svrne 
pozornost na jezik hrvatske himne, lako je ustanoviti da u 
njoj ima primjesa čakavskoga i kajkavskog narječja, što 
će reći kako su u njezinu jeziku sjedinjena sva tri 
hrvatska narječja. Tako je zadnji stih prve kitice glasio: 

Da bi vazda čestna bila! 
i voro česina znači SLAVNA. Čakavizam je i u 
stihu: 

Vele gore, veli ljudi. 


Uz neke kajkavske riječi njezin je naglasak pretežno 
kajkavski; Mihanović je izgovarao, na primjer, domovina, 
djedovina tek su je štokavci poštokavili svojim čitanjem. 
Svatko ju je čitao na svoj način. Budući da je do 1836. 
godine hrvatska književnost bila trojezična (a takva je i 
danas), tj. na štokavskomu, čakavskom i kajkavskom, 
himni jedino odgovara predstavljati spoj sva tri književna 
jezika. Sretnije se rješenje ne može zamisliti. 


Himna koju je izubrao sam narod 


Pjesnik nije doživio doba kada je njegova  »Hrvatska 
domovina« poslala hrvatskom himnom; u vremenu nacio- 
nalnog budenja nije se mislilo na himnu. Pjesma demo- 
kratskoga raspoloženja postaje himnom također na de- 
mokratski način, tj. bez natječaja, odbora, uvjeta, gla- 
sovanja i kojekakvih natezanja. Pjesma bijaše omiljena 
među čitateljskim općinstvom pa ju je 1846. uglazbio u 
Glini vojni kapelnik Josip Runjanin, Vinkovčanin, za 
potrebe Jelačićeve pukovnije. Prvi su je dakle pjevali 
hrvatski vojnici i donosili je u svoja sela, u svoje domove 
po izlasku iz vojske. Širila se gotovo jednako kao i 
Marseljeza: i nju su prvi raznijeli vojnici po Francuskoj, 
kasnije ju prigrlila sva Francuska. Uskoro se »Hrvaiska 
domovina« počela pjevati u svečanim prigodama, na 
domoljubnim predstavama i skupovima; hrvatski je narod 
tako plebiscitarno izabrao pjesmu koja mu je najbolje 
odgovarala, koja mu je pogađala srce i um, u jednu riječ, 
u kojoj je vidio sebe. Na kraju 19. stoljeća zakonošama ne 
preosta drugo nego potvrditi stvarno stanje. U minulom su 
stoljeću isticane i druge pjesme kao moguće za hrvatsku 
himnu, primjerice Preradovićeva »Naša domovina« i 
»Bože živi« te Badalićeva »Hrvatska  himna«, ali nec 
mogahu potisnuti »Lijepu našu«. Ona je prošla s hrvat- 
skim narodom kroz sve bure i oluje, uvijek je Prva, Jedna 
i Jedina. 

Hrvatski se narod dostojno odužio tvorcu svoje himne. O 
stotoj obljetnici »Hrvatske himne« u Mihanovićevu je 
dolu podignut kameni spomenik s reljefom kipara Rudolfa 
Ivankovića, na kući u Opatičkoj ulici 12 u Zagrebu 
postavljena je spomen-ploča, djelo Roberta Frangeša Mi- 
hanovića. Primjećujem usput kako u Zagrebu još nema 
dostojna spomenika pjesniku Hrvatske himne. Kada baš 
ništa nije učinjeno prije 10 godina, u povodu 100. godiš- 
njice Mihanovićeve smrti, možda nije kasno vratiti dug 
pjesniku na 110, godišnjicu smrti, koja je upravo ove 
godine. Mi se svojih velikana slabo sjećamo, a ako ih se 
sjetimo, obično to činimo kasno. Pred nama je više od 
pola godine i u tom bi se roku ipak moglo nešto učiniti. 


j 

A književnost i jezik 
HRVATSKI JEZIK | Pjesnička 


ZRINSKI 
A NE ZRINJSKI 


U 6. broju Hrvatskog tjednika objavio je Mate 
Šimundić članak »Ponovno: Zrinjski ili Zrinski«, 
pokušavajući dokazati da je rješenje Zrinski, koje 
ia predlažem (u HT br, 3) — neprihvatljivo. Pola- 
zeći od lingvistički nedovoljno utemeljene postavke 
(»Nije dvojbe da je govorni jezik jači od pisanoga«), 
Šimundić se poziva na govornu praksu, ali i sam 
najprije priznaje da se lik Zrinjski »u govornom 
jeziku najviše čuje« (dakle ne jedino), da bi 
zatim sasvim odlučno ustvrdio: »ali je u govornom 
jeziku Zrinjski« (dakle ovaj put, prema autoru, 
samo tako). Nedosljednošću, koja se očituje i na 
drugim mjestima (npr.: pisani jezik Krnarutićev 
iest potvrda govornoga stanja, ali pisani jezik 19. ili 
20. st. to nije; prošlost se ne smije uzimati u obzir 
kad potvrđuje tuđe teze, ali smije kada ide u prilog 
Šimundićevima), autor pokazuje da ne želi rasprav- 
ljati, nego nametati. Pa ni podatke koji su svima 
dostupni Šimundić ne navodi korektno: tvrdi da je 
službeni naziv zagrebačkoga trga samo »Trg Nikole 
Zrinjskog«, iako je — da je upravo na tom trgu 
čitao natpise — mogao naći Trg Nikole Šubića 
Zrinskog«. Zbog svega se toga Šimundićev članak 
ne može smatrati ozbiljnim prilogom ovoj diskusiji, 
pogotovu ako se ima na umu da je naš tisak (čiji se 
veliki utjecaj na govorni jezik ne može dovoditi u 
sumnju) i prije ove raspre počeo jasno opredjelji- 
vati za lik Zrinski. Time je, uostalom, zadovoljeno 
jedno važno pravilo što ga hrvatski jezik poštuje: 
da prezimena — bez obzira na etimologije i analo- 
gije — prihvaća onako kako su se oblikovala u 
sredinama gdje su nastala. A _ već se Radoslav 
Lopašić (Hrvatski urbari, Monumenta historico-ju- 
ridica, knj. V, Zagreb 1894, str. 173—174) na vrlo 
opsežnom materijalu uvjerio da su svi Zrinski, a 
osobito braća Nikola i Petar, hrvatski lik svoga 
prezimena uvijek pisali Zrinski, a nikada Zrinjski. 
Da je to Mate Šimundić pročitao. drukčije bi sudio. 


Josip Vončina 


ZRIN I ZRINSKI 
U DANAŠNJOJ 
HRVATSKOJ 
ONOMASTICI 


U rubrici »Hrvatski jezik« utvrdio je J. Vončina u 
3. broju HT-a ispravan oblik prezimena ZRINSKI. 
Kako sam nezavisno od njega istraživao lik toga 
prezimena, i došao do istog zaključka, htio bih 
Vončininim razlozima pridodati dokaze koji se od- 
nose na današnje stanje i povijesne potvrde. 
Prezime Zrinski često je u takvu liku i danas u 
ovim bivšim kotarevima: Bjelovar, Đurđevac, Ča- 
zma, Garešnica, Kutina, Karlovac, Ludbreg, Ivanec, 
Varaždin, dakle u sjevernoj Hrvatskoj gdje su 
Zrinski imali svoje utvrde i svoje posjede. Prezime 
Zrinščak nalazi se oko Bjelovara, Čazme, Pazina, 
Križevaca i Vrbovca, a Zrinšček u D. Miholjcu. Tim 
likovima treba dodati prezimena Zrinušić, Zrinić (u 
Primorju od 17. st. do danas) i prezime Zrinović, 
kako Nikolu Zrinskog zove Kačić i Krmpotić. 

Sve navedene potvrde upućuju na toponim ZRIN, 
koji je vjerojatno u vezi s glagolom zreti (motriti), 
odakle Ozren, Ozrin, također nazivi naselja i vrhu- 
naca, ili imenica zrenik, inačica za obzor. 


Zrin kao toponim potvrđen je već od 13. stoljeća (in 
Zrino), u 14. st. Zyrin, a kasnije Zerin, Zeren, 
Serin... sve do Vitezovića: knez od Zrina. 

Do danas u očuvani toponimi: Zrin (rt u Bakar- 
skom zaljevu), Zrin (Dvor na Uni), Zrinčići (Istra), 
Zrinščina (Čakovec), Zrinska (selo i potok blizu 
Grubišnog Polja), i mnogi drugi: Zrinski Brđani, 
Zrinski Topolovac, Zrinsko polje itd. 

Oblik Zrinjski mogao je doći preko mađarske gra- 
fije: Miklos Zriny u kojoj se znakom y označivalo 
plemstvo nosioca prezimena, a tim glasom umek- 
šavao se prethodni suglasnik (usp. Nagy). To ne bi 
bio prvi put da tuđinci nametnu hrvatskom prezi- 
menu svoj lik, koji onda, na žalost, mi nasljeđu- 
jemo. (Dovoljno se prisjetiti kako nam danas izgle- 
daju naša istarska prezimena.) 


Očita je dakle ispravnost oblika Zrinski prema 
Zrin-grad od koga je poteklo vsemu pokolenju v 
napriđak ime Zrinski (Vitezović. Kronika, str. 104.) 


Petar Šimunović 


Napomena uredništva. Da nema nekih razloga za 
Zrinjski, ne bi bilo kolebanja i ne bismo o tome 
raspravljali. Kako je glavni razlog na koji se M. 
Šimundić poziva neuvjerljiv, sami smo svjedoci da i u 
suvremenoj upotrebi prevladava Zrinski, to je članci- 
ma J. Vončine i P. Šimunovića za naše novine ova 
rasprava završena. 


HRVATSKI TJEDNIK br. 7 / 28. svibnja 1971. 


oporuka 


Frana Krste 
Frankopana 


Osim jedne  mlađenačke religiozne pjesme čitav 
književno-pjesnički rad Frana Krste Frankopana 
povezan je uz posljednju godinu pjesnikova života, uz 
tamnička četiri zida staroga dvora u Bečkom Novom 
Mjestu. Frankopan je u zatvoru pisao i prepisivao, 
svoje spise sređivao i dotjerivao. Čak je jedan dio svog 
rada bio priredio i za tisak, ne zaboravivši pri tome 
napisati i predgovor za čitaoca. 


Medutim, već i prije hapšenja i zatvora, dok je još bio 
na slobodi, Frankopan je u svim svojim životno-bio- 
grafskim očitovanjima pokazao da je čovjek jedne 
osobite, pjesničko-emotivne strukture i psihologije. 
Osim spomenute mladenačke pjesme u kojoj se uspjeh, 
tj. povratak Gospine kućice iz Italije na Trsat, nada 
ostići plačem i suzama, Frankopan i najobičnije, ili 
bolje reći najozbiljnije pothvate intonira žarom svoje 
ponesenosti i emotivnog uzbudenja. Za urotu je saznao 
kasno, tek 1669, ali joj se predao sa svim oduševlje- 
njem. Upravo to se očituje u onom poznatom pismu 
kapetanu Čolniću u kojemu svoga kapetana izvješćuje 
da je čuo kako je sve u ređu (sporazum s Turcima), pa 
jedva čeka da ga Zrinski pozove nu boj protiv 
Nijemaca. Frankopan ne može sakriti svoju mržnju 
prema tuđinu koji vlada njegovom zemljom, a pri 
teme ništa ne poduzima da tu istu zemlju brani od 
Turčina. 


Na poziv Zrinskoga pohrlio je prema Zagrebu. Drži 
oduševljene govore, pa u Brezovici poziva na ustanak 
turopoljske plemenitaše, a na Markovu trgu u Zagrebu 
zagrebačke građane. I u jednom i u drugom slučaju 
žar oduševljenja naišao je na hladno i proračunato 
odbijanje. Osamljen i razočaran odjurio je u Čakovec, 
posljednje utočište, odakle su prohladne noći, 13. IV 
1670, odjahali on i Zrinski u Beč da traže sporazum i 
spas. Kao što znamo, našli su smrt i propast. 

U tamnici se Frankopan budio i hladio, žar 
oduševljenja je nestao, mladi, hrabri i učeni hrvatski 
feudalac prepuštao se razmišljanju i molitvi, kajao se, 
tugovao i očajavao. Nije se bojao smrti — dokazao je 
to već u bojevima s Turcima — ali je u teškim 
časovima očaja i beznađa rezignirao. Kao ptica u 
krletki čeznuo je za slobodom. za šumama i livadama, 
zavidio je lovcima, pticama i cvijeću. Posljednji i još 
nedozreli izdanak jednoga starog stabla gasio se i 
venuo. Sagerijevao je u uvjerenju da je sve tako 
moralo biti. 

Utjehu u teškim i sumornim tamničkim danima 
pronalazio je Frankopan u intenzivnom književnom 
radu. Proučavao je zapisnike književne akademije 
osnovane svojedobno u Beču 1650. čitao je i prevodio 
zbirke suvremenih sečentističkih stihotvoraca, obliko- 
vao je i uredio opsežnu i raznovrsnu zbriku, tzv. 
»Gartlic«, ostavio je zbirku pjesama ispjevanih na 
narodnu, tzv. dijačke junačke, sastavio je zbirku 
zagonetaka i zbirku aforizama (zganke i senentencije), 
prozni spis »Trumbita sudnjega dneva«, zbirku nabož- 
nih pjesama i scenski odlomak »Jarne bogati«, što je 
prevedeni torzo Moličreove komedije »George Dan- 
din«. 

Dvije nam stvari upadaju u oči dok listamo Frankopa- 
novu književnu ostavštinu. Prvi je dojam kako je riječ 
o čovjeku čiji susret s književnošću nije bio slučajan, 
koji je književnost i pjesnički svijet uopće smatrao 
svojim i kojemu je pripadao stvarno i cjelovito. Drugi, 
je dojam, izuzmemo li pjesme tuge i rezignacije, kako 
pred sobom imamo čovjeka koji kao da i nije znao 
gdje se nalazi; kao da je zaboravio politički pokret u 
kojemu je sudjelovao i koji je istinski doživio. Kao da 
je u novim uvjetima posve zaboravio na neposredne 
uzroke što su ga doveli u sadanje sasvim surovo i 
stvarno stanje. 

Pa ipak nije bilo tako. 

Ima jedna pjesma u Frankopanovoj književnoj ostav- 
štini koja rječito_ govori o njegovim najdubljim 


zaokupljenostima i osjećajima, pjesma u kojoj sažima 
sve što se dogodilo s njim, s njegovom rodbinom i s 
njegovom zemljom, pjesma koja je na stanovit način 
ne samo pregled i obračun nego i oporuka jedne tužne 
i tragične egzistencije. 

Pjesma ta ima nedužan naslov: TITULUSA NIMA, 
IME VIMDAR IMA, (tj. Nema naslova. a ipak ima 
ime). Ime o kojemu je riječ nalazi se u akrostihu 
pjesme, u početnim slovima svakog stiha FRANKO- 
PAN ZERINI KATTARINA. Pjesma je, dakle, posve- 
ćena, odnosno — bolje reći — pjesmu je pjevao misleći 
na Katarinu, svoju sestru, a suprugu Petra Zrinskoga, 
koji je kao i on čamio u tamnici. Upravo u razgovoru 
sa sestrom Frankopan je očitovao što misli i osjeća, 
otvorio se skrenuo i neposredno, kao da stvarno i 
neposredno zaista sam razgovara sa sestrom. 

Ovu  Frankopanovu pjesmu, razmišljanje jednoga 
čovjeka i pjesnika u nadasve osobitim uvjetima kao da 
možemo podijeliti u tri dijela: započevši u tonu očaja i 
rezignacije, u tonu plača, tuge i jada, pjesnik prelazi 
na pitanja, na krik i prkos, na prosvjed zašto je sve 
tako kako jest, da zatim završi u akordima smirenja, 
ali i neke jasne vizionarske nađe kako će ipak jednoga 
dana svanuti ljepše vrijeme (»dojti hoće vrime«), kako 
će nevolje koje ih pritišću nestati. Treba se nadati i 
živjeti. 

Ovaj pjesnikov put i rast od očaja preko prkosa do 
nade obogaćen je i nekim usputnim, veoma značajnim 
pojedinostima. 

Prije svega, nije nevažno što svoj obračun i svoje 
zaključke Frankopan iznosi upravo u »razgovoru« sa 
sestrom Katarinom. Kao da i ovaj intimni, poetski susret 
svjedoči da je u slučaju Katarine posrijedi osoba koja 
će ga razumjeti ne samo kao sestra, nego i zato jer je i 
sama bila životno zainteresirana i djelatna u velikom i 
čistom pothvatu narodnog emancipiranja i oslobođenja. 
Imamo, dakle, pred sobom svojevrsni, posljednji i 
nečujni razgovor i obračun ne samo između brata i 
sestre nego i između suborca zajedničke stvari. 


o ———>= čio 


FRAN KRSTO FRANKOPAN 


Tituluša nima, 
ime vimdar ima 


Fili draga, veruj nezgovornu žalost, 

Rad tebe zaćutih u srcu čemernost, 

Ar ni moći telu nikakor trpiti, 

Neg i duša mora nevojlno tužiti. 

Kada god pomislim na prošastno vrime, 

Onda suze ronim, svoje zabim ime, 

Prokleta bi vura k& te odsudila, 

Ah! trplenje takvo jadno navalila. 

Nimajuć uzroka prom tvojoj vridnosti 

Zbučit je hotila svicke hudobnosti 

Engedujuć rada nazlobu čemernu, 

Ranit srce tvoje, skazat vsu neveru. 

Je li to moguće, svita stvoritelju, 

Nepravica takva tlači tvoju zemlju? 

Još li ćeš pretrpit čalarnom narodu 

Kat lakomu vuku nad ovcami škodu? 

Al morebit zato grihe pregledivaš, 

Tujinu nazlobit tako prepušćivaš, 

Tvojom da pak z moćjom pravične desnice 

Angela odlučiš požalit krivice? 

Raduj ada, Fili, dojti hoće vrime: 

Jedino živući stresti tužno brime, 

Naj bu vse prošastno zasad pozabljeno, 

Ar ime, poštenje dično je dobljeno. 
Rječnik: nezgovornu: neizrecivu; zabim: 
zaboravim; engedujuć: dopuštajući; ča- 
larnom: prevrtljivom 


Manje je značajan još od srednjeg vijeka poznati, u 
hrvatskog pjesnika često ponavljani odušak, kako se 
sigurno radi o božjoj intervenciji, jer drukčije se 
»nepravica« i »nazleba« koju njegov narod trpi ne 
može objasniti. Ono što je značajnije, to je klasična ali 
i velika spoznaja kako one što se događa s njegovim 
narodom liči na susret vuka i ovce. Po, također starom. 
hrvatskom običaju, pjesma, a | misao Frankopanova, 
završava etičkom opsesijom kako je važno da nije 
načinjeno ništa nepošteno, da je »dobljeno dično ime«. 
I konačno, kad je već riječ o jednom pjesničkom 
dokumentu, a o tome se radi, treba izraziti zadovolj- 
stvo što su neke misli i zaključci pjesnika, njegovi 
osjećaji i spoznaje izrečeni u jednoj sažetoj kompozi- 
ciji starih hrvatskih dvanaesteraca. Stihovi u kojima 
se izražava tuga, krik i nada jednog tragičnog. ali ne i 
izgubljenoga života, svojom čistoćom djeluju kao 
autentična pjesmička definicija jedne spoznaje. 


Rafo Bogišić 


Kritičarski 
»grijesi« 


IGOR MANDIC: Uz dlaku, 
»Mladost«, Zagreb, 1970. 


Postoje knjige koje ne treba ni kuditi ni hvaliti, 
odnosno knjige koje treba pohvaliti jednostavno 
stoga što su potrebne. Pa makar one svoju ulogu 
odigrale i prije samoga objavljivanja, kao što je i 
ovdje, uglavnom, slučaj. Knjiga UZ DLAKU glavni 
dio posla — za koji se nedvosmisleno opredijelila — 
obavila je, moglo bi se reći, prije svoga tiskanja. 
Igora Mandića, srećom, ne treba posebno predsta- 
vljati našoj javnosti, a to prikazivaču istodobno i 
otežava i olakšava posao. Igor je Mandić, jednom 
riječju, javni kulturni radnik, i to rasni, toliko 
javan i prisutan da za mnoge pitanje kako se 
odnositi, odnosno postaviti, prema suvremenoj 
hrvatskoj kulturi često prelazi u pitanje kako se 
odnositi, odnosno postaviti, prema Igoru Mandiću. 
Naravno, takvo pojednostavnjenje stvari ne slugi 
odviše na čast hrvatskoj kulturi, ali se isto tako ne 
može reći da je tome kriv Mandić. 

Očekivati je da će s vremenom izblijedjeti svi na- 
vijački (ili razni drugi »okolni« elementi) što danas 
veoma često oblikuju odnos prema Mandićevu dje- 
lovanju. Autor ovoga kratkoga napisa pokušat će 
zaobići »postavljanje«, odnosno »odnošenje« prema 
Mandiću, a pokušati progovoriti nekoliko riječi o 
samoj knjizi. 

U podnaslovu knjige UZ DLAKU stoji: Književne 
kritike 1965—70. Dodat ćemo još jednu riječ. tako 
da će rečeni podnaslov glasiti: novinske književne 
kritike 1965-70. Dobili smo izričaj koji nam je 
dostatan za račlanjivanje svih mana i vrlina ove 
zbirke kritika. Ponajprije, jasno je da knjiga slože- 
na od novinskih književnih kritika u samoj sebi 
dolazi u određen sukob s prirodom svojim sastav- 
nih dijelova: novinske književne kritike i previše 
su određene svojim medijem (novinstvom) a da bi 
se mogle mehanički skupiti u knjigu. Govorim to 
stoga što postoje neke indicije da bi ova pojava u 
hrvatskoj kulturi mogla postati i odviše uobičaje- 
nom praksom, a mnošivo takvih knjiga zapravo 


prividom bujnosti prave kritičko-teorijske litera- 
ture. Novinska kritika preuranjenim prenošenjem u 
knjigu može doživjeti tu sudbinu da nastavi živjeti 
upravo w onoj mjeri u kojoj još uvijek nastavlja 
živjeti kao novinska. U drugom slučaju može pro- 
dužiti svoj vijek tako da kao tekst koji posjeduje 
stanovite vlastite vrijednosti (metodološke, stilske, 
umjetničke) ostane dugo ili trajno svježom. Ova 
njena (sretna) sudbina najčešće ne ovisi o isprav- 
nosti ili pak o neispravnosti suda, već isključivo o 
njenom rukopisu. Uostalom, od objavljivanja (u 
novinama) Mandićevih kritika proteklo je premalo 
vremena a da bi netko. pa i on sam. mogao među 
njima izvršiti siguran izbor. 

Mora se priznati da Mandićeve kritike često i ne 
pretenđiraju na trajnost. da često dragovoljno oda- 
biru dnevnu polemičnost i pojednostavnjenost. što 
proizlazi iz činjenice da se Mandić jasno odlučio za 
svoje mjesto i svoju ulogu (koja mu je dijelom i 
nametnuta učmalošću sredine). Već sama narav 
knjige UZ DLAKU upućuje na zaključak da je u 
njoj teško, a i krivo. tražiti cjelovitost. Riječju: ovu 
knjigu valja shvatiti kao zbirku prikaza, a toga je, 
mislim, i ona sama svjesna. Iz nje je teško izlučiti 
neka stroga i utemeljena estetička načela, jer njena 
osnovna namjera i jest u tome da ih se kloni: da se 
polemički bori za svoje ocjene, a mimo nužnosti 
njihova »estetičkoga« obrazlaganja. Njena je te- 
meljna značajka jasnoća stava naspram strujanja i 
pojava u suvremenoj hrvatskoj književnosti. 


Ako sukob ove knjige sa samom sobom proizlazi iz 
novinske naravi njene građe, može se slobodno reći 
da odatle proistječu i njene vrline. Mandić njome 
(uz Ladana, Pavletića, Šoljana, itd.) podiže dosto- 
janstvo tekuće, dnevne kritike, bez koje je neka 
kulturna sredina nezamisliva. Stoga bi najgore bilo 
odlučiti se napadati ili braniti knjigu UZ DLAKU 
prema njenom estetičkom sistemu, prema njenim 
sudovima ili stajalištima: svi putovi što vode prije 
spomenutome cilju dopušteni su. 

Dileme ove knjige. očito, jasno je osjetio i sam 
autor, pišući u uvodnom tekstu: »Nije stvar n tome 
da autor opravdava svoju knjigu: svaka je knjiga u 
pitanju zato što je književnost uopće u 'teškoj 
situaciji'. Prema tome, nije riječ samo o ovoj knjizi 
ili barem ne na prvom mjestu. Svaka (nova) knjiga 
nosi i osjeća dijelić sudbine što je u ovom vremenu 
pala u dio književnosti uopće.« 

Dakle: ako bi netko u ovoj knjizi htio tragati za 
kritičarskim grijesima. morao bi uzeti u obzir i 
grijehe koji nisu njeni. grijehe sredine. 


Bože V. Zoo 

PEN u Portorožu i Rovinju 
w 
Zašto 
e O 
pisati? 


U organizaciji najagilnijeg od svih jugoslavenskih 
PEN-središta, tj. Slovenskog PEN-centra, i uz su- 
radnju Hrvatskog PEN-a, održan je od 7. do 11. 
svibnja u Portorožu i Rovinju međunarodni susret 
pisaca na opću temu Zašto pisati? 


Sastanak je uspio, organizacija je bila odlična, 
vrijeme lijepo, pisci uglavnom dobronamjerni, re- 
ferati kratki, ponekad čak i duhoviti, atmosfera u 
pravom smislu te riječi internacionalna. Prema 
popisu sulionika komentator je u stanju izbrojiti 
gotovo dvije stotine gostiju iz Australije, Belgije, 
Bugarske, Engleske, Libanona, Francuske. Savezne 
Republike Njemačke, Nizozemske, Mađarske, Indije, 
iz obje Irske, Izraela, Italije. Obale Slonove Kosti, 
Japana. Norveške, Poljske, Rumunjske, Škoiske, 
romanske Švicarske, zatim su bili prisutni i Švicar- 
ci njemačkog jezičnog izraza, pisci iz Turske, Sje- 
dinjenih Američkih Država, pisci u izbjeglištvu, 
Švedske, Grčke, predstavnici četiriju jugoslaven- 
skih PEN-središta, te pisci SSSR-a kao promatrači. 
Na okupu našlo se nešto pisaca sa svojim ženama, 
pisaca koji su došli sami, dama koje su se nalazile u 
nečijoj pratnji, a za ljubitelje kurioziteta saznali 
smo da je bila prisutna i jedna prava princeza, na 
žalost, nisam uspio saznati što piše i da li uopće 
piše. 

Istodobno održavani su i sastanci Egzekužive PEN- 
-a, i tamo su se vodile žestoke borbe u stilu 
izraelsko-arapskoga sukoba, tako da se na momente 
pričinjalo da će biti potrebno pozvati mirovne 
snage UN. Ipak, kasnije, za okruglim stolom (koji 
su uvijek bili četverouglasti i na kojima se kao po 
nekom pravilu zapravo uvijek izlazilo na govornicu 
i monologiziralo s mikrofonom — tim najstrpljivi- 
jim slušateljem referata i ispovijedi), tema je toliko 
zaokupila pisce da one sitne političke netrpeljivosti 
više nisu dolazile do izražaja. Uostalom, da su 
kojim slučajem pristalice Arapa i dalje inzistirali u 
započetom sukobu, njihove bi šanse na sastanku 
bile minimalne, iako je bio prisutan tek jedan 
jedini pisac iz Izraela, no meni se čini da su 
predstavnici izabranog naroda (među gostima) bili u 
većini. 


Između optimističkih uvjeravanja zašto treba pisati 
i pesimističkih proklamacija da je pisanje besmisle- 
no, sastanak je protekao u znaku nekoliko pamet- 
nih riječi Ernesta Fischera, Heinricha Bolla, Charlesa 
Bracelona Flooda. Alaina Robbe-Grilleta, Antuna 


SUUfjiiififfSiSgiSSšš 


Šoljanu i još ponekog pravog pisca koji je osjetio 
potrebu da nešto saopći, bez pretenzija da se 
njegovo osobno iskustvo prihvati kao norma pisa- 
teljske zbilje. 

lako je velik broj sudionika donio sa sobom teže 
breme godina no lucidnosti, što bi za te godine 
trebalo pretpostaviti, čini se da nije bilo nespo- 
razuma koji bi ugrozili one duboko ljudske razloge 
koji ljuđe nagone da se izražavaju kroz ljudsku 
povijest. 

Prijedloga da se književnost, uza svu skepsu 1 
njezinu objektivnu nemoć pred svakom silom, ipak 
ne ukine — bilo je više, jer pisci s razlogom još 
uvijek vjeruju da se pisanjem može oblikovati 
svijest koja će kasnije djelovati na preobrazbu 
društva; pisac na svom malom poligonu od papira 
eksperimentira; on odabire slobodu, koja mu je u 
društvu vrlo često osporena; on akumulira u riječi 
svu svoju nemoć, svu svoju bespomoćnost, kad ne 
može ostvariti svoje ideje, ali čini mi se da je 
ponekad ipak dobro što pisci nisu oni koji bi svoje 
naume trebali ostvariti u kontekstu društvene 
prakse (ovo uvjerenje potvrdili su i ovom zgodom 
neki sudionici razgovora). Život bi tada na trenutke 
izgledao veseliji, igrala bi se jedna velika igra o 
kojoj je nešto govorio i Alain Robbe-Grillet, no čini 
mi se da čovjek u biti ipak ne bi bio sretniji. 

Pisanje je odolijevanje sudbini. Iako vrijeme nije 
sklono patetici, i igra je patetična upravo zato što 
negira jedna pravila izmišljajući druga. 

Ovaj sastanak, kao i mnogi drugi sastanci, pokazao 
je pisce u simpatičnom svjetlu kraljeva koji su 
ostali bez kraljevstva i sada propovijedaju demo- 
kratske ideje, iako su se pažljivijem analitičaru u 
pojedinim. naoko neutralnim rečenicama, oikrivale 
prepreke koje stoje ne samo među pojedincima, 
nego i među ideologijama, koje su kao i svagdje 
bile prisutne i u već pomalo mondenom Portorožu i 
prekrasnom otočiću Katarina u Rovinju. 

Satanak nije donio nikakvih zaklječaka, jer mu toi 
ne bijaše svrhom. Izmjena ideja i iskustava bila je 
korisna. ugođaj simpatičan — i poslije teških dile- 
ma koje su iznosili pisci, završni ples i svečana 
večera djelovali su veselo i ohrabrujuće — za pisce 
ili pisanje? 

Ne znam. 


Branimir Donat 


IN MEMORIAM 


VERKA ŠKURLA ILIJIC 


Ostavila nas je neprimjetno kao što je prilično neprimjetno i živjela. Sigurno će ova 
vijest iznenaditi one koji su čuli za nju, jer su vjerojatno živjeli u uvjerenju da je već 
davno otišla. Svakako, žalosna je činjenica i kulturni propust da nijedna naša novina 
nije registrirala njezin odlazak. A ipak, bila je jedna od najistaknutijih hrvatskih knji- 


ževnica između dva rata. 


Verka Škurla Ilijić rođena je 1891. u Dolu na Hvaru, a otac joj se — Stjepko Iijić — 
također bavio književnim radom. Završivši srednju školu, živi naizmjence u Sarajevu, 
Splitu i napokon u Zagrebu, baveći se profesionalno književnošću kao i žurnalistikom. 
Okušala se u raznim književnim rodovima, da bi najveći domet postigla na polju kratke 
proze. U svojim prozama obrađivala je teme s rodnog Hvara, Sarajeva i Splita, u drugim 
je pak fiksirala neke osobne doživljaje i sjećanja, u nekim je, opet, pisala o djeci, a nije 
ostala slijepa ni pred ratnim zbivanjima. Ob javila je velik broj novela, od kojih će jedan 
dio skupiti u posebne knjige (»Djevičanstvo«, »Tko im sudi?«, »Tihe priče«, »Izabrane 
pripovijetke«, »Tekla Sava mutna i krvava«, »Posljednje suze moje majke« itd.). lako sve 
što je objavila nije uvijek na umjetničkoj visini, ne može se osporiti da neke od njezinih 
novela mogu izdržati i stroži kriterij (pa su dobile priznanja i ušle u naše antologije, kao 
npr. »Hanumica«). Spomenimo da je za neke svoje novele dobivala i nagrade na knjiže- 
vnim natječajima (za novelu »Đentile«, npr., bila je dobila nagradu na natječaju Cvijete 


Zuzorić). 


V. Škurla Ilijić ogledala se i na području romana, no bez većeg uspjeha. Napisala je i 
nekoliko drama manje vrijednosti, od kojih su dvije (»Na tankom ledu« i »Komad puta«) 
doživjele svoju kazališnu realizaciju. Pisala je još pjesme, članke, reportaže, feljtone, a 
surađivala je u mnogim listovima i časopisima između dva rata. Sve u svemu, V. Škurla 
Hijić bila je jedna od najmarkantnijih žena književnica svoga vremena. . 


Zdravko Mužinić 

U spomen 
JOSIPU 
PUPACICU 


Strašna, neprispodobiva srmt Josipa 
Pupačića okuplja nas još jednom oko 
bitnih problema ljudskog postojanja, 
društvene savjesti i umjetničkog 
stvaranja. Na to nas istodobno potiče 
životopis tragično poginulog pjesnika i 
pjesničko djelo koje smrću Josipa 
Pupačića ne blijedi, nego se zaokružu- 
je u potpunija i stvarnija značenja. 
Objašnjenje takve duboke povezanosti 
jednog životopisa i pjesničkog djela 
mogao bi dati razgovor o generaciji 
hrvatskih književnika koja s teškim 
bremenom na svojim leđima stoji na 
razmeđi dva dijametralno suprotna 
odnosa ne samo prema književnom 
stvaranju, nego i životu čovjeka i 
naroda uopće. »Krugovaši« ne mogu 
zaboraviti što znači opasnost ždano- 
vizma i staljinističkog centralizma, 
njihovo je književno djelo do posljed- 
mjeg slova prožeto borbom za ideale 
demokracije i ravnopravnosti. No iako 
je naš opći društveni razvitak potvr- 
đivao te ideale, »krugovaši« su plaćali 
najveći račun natražnjačkim otporima. 
I u Pupačićevu se djelu san o 
preporodu hrvatskog naroda ne može 
dijeliti od njegovih lirskih snova o 
livadama, rijekama, jablanima i kiša- 
ma djetinjstva, ljubav, prijateljstvu, 
sveopćem  bratstvu. Ali, kažimo još 
jednom: to nije mana nego neprolazna 
vrijednost njegova pjesništva. 


Neupućene će zbuniti što u prvim 
pjesmama Josipa Pupačića, neke su od 
njih antologijske vrijednosti (»More«, 
»Tri moja brata«, »Zaljubljen u lju- 
bav«), nema stihova koji se neposredno 
izjašnjavaju o društvenim zbivanjima. 
Ipak su njegove knjige »Mladići« i 
»Kiše pjevaju na jablanima« značile 
bitno novo u hrvatskom pjesništvu. U 
duhovnoj klimi teško — opterećenoj 
dogmatizmom. stihovi Josipa Pupačića 
vraćali su poeziju ljudskim praizvori- 
ma, niječući utvrđene klišeje. oni su 
riječima pronalazili njihovu istinsku 
težinu. 

Na toj osnovici bit će kasnije jedno- 
stavno graditi. A samo će najozbiljniji 
graditelji spoznati što im znači takva 
pouzdana osnovica. 

No u tom općem, »krugovaškom«, 
pjesništvo Josipa Pupačića ostvaruje 
posebnu nadahnutost, zanesenost, 
strast, koja, priklanjajući se samom 
tlu raslinja i magiji ljudskih pokreta, 
otkriva čudesne i još neizgovorene 
ritmičke mogućnosti hrvatskog jezika. 

U početku su ta njegova lirska, svjetlu 
i punini života okrenuta čaranja i 
bajanja djetinjski i mladićski pro- 
stodušna. U kasnijim zbirkama (»Cvi- 
jet izvan sebe« i »Ustoličenje«) postaju 
sve složenija i, nesumnjivo, tragičnija. 
San o djetinjstvu je svršio, umjesto 
njega začinje se Sve oštriji i bespo- 
štedniji dijalog s vlastitom savješću i 
savješću svojeg vremena. 

Da bismo došli do vrhunca Pupačićeva 
pjesništva — koje ostvaruje = rijetko 
uvjerljivi kontinuitet, morali bismo 
potražiti njegovu posljednju zbirku 
pjesama koja je u tisku i koju ovaj 
tragični pjesnik nikada neće vidjeti 
objavljenu. IPak, više pjesama iz ove 
zbirke, objavljenih posljednjih godina 
u književnim revijama i listovima, 
nagovještava da je pjesnik = svo- 
je stvaralačke = potencijale — oplodio 
težnjom za — integracijom — hrvatske 
duhovnosti, a u prvom redu hrvatskog 
jezika, koji još žedno čeka sokove juga 
i gorčinu sjevera. 

Manje nego o pjessiku, zna se 6 
Jcsipu Pupačiću društvenom radniku, 
jednom od onih koji su 1965. godine 
požrtvovno, uporno i savjesno  rađili 
na razbijanju stare — centralističke 
strukture Saveza književnika Jugo- 
slavije. Novi statut ove organizacije 
koji će postati uzorak neophodnih 
promjena svim drugim organizacijama 
umjetnika, nosi i anonimni potpis 
Josipa Pupačića. 

Mjerimo li njegovu društvenu djelat- 
nost njegovim težnjama, reći ćemo da 
je stvaralačke = potencijale oplodio 
nije kritika njegova života nego prili- 
ka u kojima je živio. Time je značaj 
onoga što je učinio mnogo veći. 


Slavko Mihalić 


NAS SEDAM 
BRAĆE 


Nas sedam braće 
visoke 

gledamo preko brijega 
u tavne gudure. 

Nas sedam braće 
velike. 

(Ja nisam velik. Malen. 
Ali visoko 

stojim uz svoju braću.) | pitam: 
zašto se ogrće 

sunce. | pitam: 

zašto sunce 

odlazi. Malen 

stojim uz svoju braću 
visoko. | pitam... 


Velika. Velika su moja braća. 
Sunce odlazi. Toplo je 

od smijeha moje braće. 
Gledam poljubljen: 

dobro sunce 

odlazi. | gledam: 

stojimo visoki i gledamo. 


Nas sedam braće 

sestara, nas 

sedam sinova. | naše sestre. 

i naše tri sestre 

pjevaju. A otac naš 

sa štapom. Podbočen, 

1 naša mati svijetlom 
radošću. 


Nas sedam braće. Stojimo. 
Ja malen, 

a mi visoki. 

Nas sedam braće. Hej! 
Nas sedam sinova. 


BDJENJE 


Za Benku 


| tako sve ove noći vidjela se zora 
kako se svu noć i u zoru kako se diže 


a noć je 


i beskrajnu pod sobom svu noć tamu 


i u zoru ostavlja 


I ne mogavši, trudeći se, sresti 


ni u tome kako zora raste vidjet onu 


(a to je glavni razlog bdjenja) 


koja ispunjaše tamu 
kako diše slušah je 


e 


I tako sve ove noći išao sam k zori 
koja se ne htijuć svu noć i u zoru dizaše iz 


Beskrajna zora 
Glasovima ptica dizaše se 
a kajsije zrele 
U vrtu 


Prozori su otvoreni zori 


I ostah u budnosti 

I, ne mogav ne misleći biti 

(a to je glavni razlog pjesme) 
zapisah ovo u zoru 

kako se obično slučajno desi 


| onda se zora, videći me, ustala 


I ja je ugledah u zoru I 
jer u zoru, slučajno, tako se ne hiijući sve viđi 

tame 


S is E u 
"A rea 


Četiri pjesme 


DIPTIH 


Čekah, ali ne dočekah te 
Svirepa Zornjačo 

Te kako blijedim 

Sve više se udaljuješ 


I tako polako nestajem 

U tihom nadahnuću: 

Slijedim svoj tužni zanos 

U svijet što ne htje da se stvori 


Ovdje sam, samo duboko pokopan 
U ovoj stvarnijoj šutnji 
U koju ne dopire tvoj pogled 
Ni tvoj jalovi sjaj 
Besmislena zvijezdo 
Iz niske nizine 


MOJ KRIZ 
SVEJEDNO GORI 


Evo me, moj svijete, na raskršću 

I tvom i mome 

Oprostimo se. — Ti plačeš 

Moj križ svejedno gori 

Udaljuješ se bez pozdrava bez riječi bez boga 
I odlazim prema istoj nepoznatoj zvijezdi 
Snijeg pada, zemlja raste 

A ti poražen toneš 

Grad li si, selo ili neki postiđeni narod 
U krčmi 

Moj križ svejedno gori 

Uzdignut, razapet, mračan 

Dovikujem ti. - On gori 

Dovikujem iti. — Ti strepiš 

Iskre po tebi pršte 

Peku stravične snove 

Moj svijete uzalud stvaran 

Moj svijete uzalud ljubljen 

Moj svijete 

Udaljujem se. Pružam za tobom ruke 
Sjene velikih vojski nadiru iz davnina 
Zrak su omastile strijele 

Razbijen, usitnjen sanjaš 

Neprestano pritištu more 

Vjekovi pokapaju svjetlo 

Rane otaca izrastaju u kraste 

Divna majka Margarita prodaje suze 
Majka Margarita 

Moj križ svejedno gori 

Nosim ga — moj križ a tvoje ime 
Nosim ga, slomljen ma svečan 

Puta ne vidim nigdje 

Voda po kojoj hodam hlapi 

Poda mnom bujaju pare 

Moj križ svejedno gori 

Odblistava u beskraj tvoje ime 
Udaljujemo se 

I putujemo prema istoj nepoznatoj zvijezdi 


Ti toneš po svom snu 
A ja koračam i grcam i grcam | gledam 
Prema beskraju 

Moj križ svejedno gori 

Moj križ a tvoje ime 


U posljednje doba riječ renesansa, 
združena s pridjevom — hrvatska, po- 
staje dijelom svakodnevnog govora. 
Čovjek sklon sumnji i razboru potra- 
žit će manje ceremonioznu sintagmu 
za nesumnjivi polet hrvatske nacio- 
nalne svijesti, jer mu, između ostalog, 
nije bistro kako njegov suvremenik 
uopće može govoriti o svojoj, ili svoje 
nacije, renesansi: on je frustriran, 
ekonomski blokiran, posvema zagu- 
bljen u vlastitoj ekonomskoj drami, 
bliže psihijatrijskom kauču negoli 
tronu  »oslobođenog  Čovjeka«. No, 
prednost ove njegove samosvijesti 
očituje se (zaboravimo folklornu pa- 
radu nacionalnih amblema) u tome 
što mu ona, nakon duga mrtvila, 
podaruje uzvisinu s koje može posta- 
vljati bitna pitanja svojeg opstanka i 
udarati šire granice svojoj povijesnoj 
Pustolovini. Sa sličnim mislima pošao 
sam gledati četiri predstave varaždin- 
skog kazališta »August Cesarec«, i 
sAm e&preman unaprijed predskazati 
bolje dane hrvatskom glumištu, dere- 
gionalizaciju hrvatske kulture, značaj 
međugradske izmjene kazališnih 
predstava itd. 


No, stvarnost, poput prevrtljive žene, 
uvijek nas zaskoči nekom — svojom 
psinom: u gledalištu kazališta »Kome- 
dija« goste iz Varaždina ne dočekuje 
zagrebačka publika, nego nekoliko 
razreda učenika koji su tu samo 
čepovi za zatiskivanje zagrebačke kul- 
turne praznine. Umjesto pozdrava 
artistima iz Varaždina dali smo žagor 
učionice, umjesto radoznalosti za nji- 
hovo stvaralaštvo, i eo ipso za hrvat- 
sko kazališno stvaralaštvo, ponudili 
smo im ravnodušnost i razjurili se po 
birtijama u kojima se »renesansa« 
dobiva za hiljadarku, pojačana sa 220 
volti i razblažena lošim vinima. 


Zanimljiv reperioar, izrazito 
nacionalan 


Od ranije nam je bilo znano da 
varaždinsko kazalište imade zanimljiv 


Varaždin 
Zagrebu 


Uz gostovanje 
kazališta 

»A. Cesarec« 
iz Varaždina 


repertoar, izrazito nacionalan, to jest 
ostvaren djelima nacionalne drama- 
turgije, da imade okretna direktora 
Vida Fijana, koji osim kazališne kul- 
ture posjeduje i talent propagandista. 
U Zagreb su došli s predstavama 
»Pod starim  krovovima« Ksavera 
Šandora Đalskog (adaptacija Petar 
Šegedin i Radojko Ježić), »Misli bole- 
snik iliti hipokondrijakuš« nepoznatog 
starokajkavskog pisca, »Neje vsaki 
cipeliš na  vsaku  nogu« također 
»neznanoga  horvatskog  pisatlja«_i 
»Zrinski« Tita Strozzija. 


Djelo Ksavera Šandora Đalskog. sva- 
kako značajne prozne vrijednosti. po- 
kazalo se enigmom za adaptatore. 
Praveći konverzacionu dramu, dakle s 
minimumom fizičke scenske ekspre- 
sije, oni nisu uspjeli pronaći način na 
koji će dijalozi funkcionirati kao 
dramska cjelina, nego su napravili, ili 
bolje reći, dajdžestirali = Đalskijevu 
prozu. Redatelj Radojko Ježić kao da 
se dovijao kako će i uprizorenje 
adaptacije biti što nedramatičnije, 
praveći realističku dramsku disputu 
unutar scene na kojoj su upravo 
groteskno bili izmiješani realistički i 


simbolički scenografski znakovi. 
Okrenuti najčešće leđima publici 
glumci su diskutirali, a isto to su 


činili i učenici u dvorani: žamor koji 

je nastao ide na rovaš redatelju. 
Redatelj »Hipokondrijakuša« i »Cipe- 
liša« Borislav Mrkšić poglavlje je za 
sebe, a također i izvrstan povod za 
otvaranje razgovora _ o redateljima 
koji režiraju u pokrajinskim kazali- 
štima i koji će tamo dokusuriti ono 
što preostane poslije raznih požara i 
raznovrsnih financijskih nedaća. To 
je jedna vrst kazališnih pustolova koji 
hode po zemlji Horvackoj (nađe se i 
poneki izuzetak) i dokazuju da je 
kazalište najdosadnija umjetnost na 
svijetu. Dokazuju to, naravno, svojim 
režijama. Nisu to neka naročito po- 
znata imena, a niti se mogu nazvati 
mladićima. Ako ih već ne možemo 
pobliže odrediti onda pokušajmo ova- 
ko: to su oni redatelji čija genijalnost 
ne dolazi do izražaja u Zagrebu. I 
kako mi mlade redatelje ne iskuša- 
vamo u Zagrebu, tako ih ne iskušava 
ni pokrajina, uzimljući uzorke s tezge 
koja se ponudi. Tako su, dakle, dvije 
predstave varaždinskog kazališta (sve 
pohvale izboru i otkriću ovih teksto- 
va) prošle u znaku upravo paklenske 
dosade. Osobito »Cipeliš« bijaše neki 
fantazmagorični koktel kazališta lu- 
taka i maratonskih »kineskih« izved- 
bi. Mrkšiću je pošlo za rukom, kako 
već netko reče, da napravi komediju 
kojoj se ama baš nitko nije nasmijao, 
i možemo to uzeti kao presedan, a 
možda i kao posebnu vrst umjetnosti. 
»Hipokondrijakuš« je prošao nešto 
bolje i to naprosto zato jer je tekst 
zanimljiviji (rađen prema Moliereo- 
vom »Umišljenom bolesniku«), i jer su 
dva vrsna komička talenta (Franjo 
Majetić i Ljudevit Gerovac) uspjela 
razbiti redateljovu težnju da sve 
umrtvi, liši tempa i napuči besmisle- 
nim stilizacijama. 


Povijesna drama 
lišena patetike 


Posljednja predstava »Zrinski« Tita 
Strozzija u režiji Vida Fijana (&oji 


Dijaše još scenografom i kostimogra- 
fom) možemo reći da nas je preporo- 
dila, i u sasvim drugom svjetlu 
pokazala ovo kazalište. Fijan je s 
pravom kratio Strozzijev tekst i uspio 
dokazati da je Strozzi bio daleko bolji. 
pisac od onih koji su mu to pred 
samu smrt osporavali. »Zrinski« je 
povijesna drama o uroti Žrinsko- 
-frankopanskoj, ali lišena patosa i 
agresivne didaktike od kojih pati 
većina naših povijesnih drama. To je 
fino kontrapunktiranje nekoliko pla- 
nova zbivanja, sučeljavanje tragike 
urotnika i ironije francuske diploma- 
cije, iskrenosti Zrinskog i bezobzirne 
lukavosti bečkih dvorjanika. U kon- 
tekstu takve impostacije Zrinski i 
Frankopan gube krutost legende i 
postaju lošim političarima, zadobijaju 
dimenzije istinske tragike i lišavaju 
se pompe i sveg onog dekora kojim 
ih je vrijeme iskitilo. Redatelj daleko 
uspješnije rješava scene na dvoru i 
likove antagonista, negoli likove pro- 
tagonista koje, doduše, ni sam pisac 
ne uspijeva uvijek osloboditi iz ralj\ 
fraze i podariti ih riječima istinske 
drame. Ante Kraljević u ulozi Zrin- 
skog i Ivan Lovriček u ulozi Franko- 
pana (izvrsni kostimi i maske) stoga 
ostaju neka vrst »dekora« koji živne 
tek na oštrici zabadanja fra1cuskog 
diplomate (Vinko Lisjak). Scenski 
najupečatljivije djeluje lik cara Leo- 
polda, ostvaren s aluzijama na Jar- 
ryjevog »Kralja Ubua« (Ljudevit Ge- 
rovac). Svakako još treba spomenuti 
dobru glumu Tomislava Milanovskog, 
Tomislava Lipljina i Zvonka Žungula. 
U cjelini bila je to večer koja nam je 
vratila — nepravedno = zaboravljenog 
dramskog pisca i koja nam je poka- 
zala da varaždinsko kazalište, uz 
dobra redatelja, predstavlja vrijed- 
nost koja nalazi svoje dostojno mjesto 
u hrvatskom glumištu. 


Veselko Tenžera 


Prije stotinu i šezdeset godina roden je Dimitrija 
Demeter, pisac »Teute« i »Grobničkoga polja«, anima- 
tor i organizator _ novovjekoga hrvatskoga glumišta, 
prvi kritik njegovih predstava. O svim Demetrovim 
mnogobrojnim djelatnostima unutar tek  rođenoga 
profesionalnog kazališnog pogona posjedujemo, uglav- 
nom, sustavne raščlambe, i po njima mu je zauvijek 
osigurano časno mjesto u okvirima našega glumišnoga 
života, pa i početaka nove štokavske dramske 
književnosti u sjevernoj Hrvatskoj. Zaboravljamo, 
međutim, njegovu prvu knjigu — »Dramatička pokuše- 
nja«, odnosno njihov nezaobilazni predgovor. 

Knjižica ova, tiskom objelodanjena 1838, sadrži doduše 
i dvije njegove drame, no o njima danas i nije 
vrijedno govoriti. I sam je Demeter otvoreno prizna- 
vao da ih je uglavnom »posudio« od manje poznatih 
dubrovačkih pisaca, te da mu stihovi tih »pokušenja« u 
pravom smislu riječi, služe tek kao vježba za buduće 
njegove dramske zadaće, pri čemu je, jamačno, na 
umu već imao »Teutu«. No predgovor »Dramatičkim 
pokušenjima« što ga možemo nazvati i prvim temelji- 
tim hrvatskim  dramaturškim spisom, neobično je 
važan za razvoj našega kazališta. To zasigurno nije 
proslov teorijski tako temeljen poput onoga što ga je 
Victor Hugo tiskao pred svojim »Cromwellom«, ali za 
hrvatsko je glumište taj Demetrov credo jednako tako 
bojni poklič kakav za francusko bijaše 1872. onaj 
Hugoov. Poput velikih dramatika iz svjetskih književ- 
nosti i Demeter želi napisati estetičko-orijentacioni 
predgovor svojim dramama, razlaže u njemu svoje 
namisli o biti drame i kazališta u određenoj društvenoj 
sredini, a to je u tijekovima europske dramske riječi 
oduvijek bio slučaj, u rasponu od Racinea do Shawa. 
Želeći svojoj prvoj knjizi dati dostojanstvo poruke, 
polet manifesta a i odzvuk sredine u kojoj se 
pojavljuje. Demeter ne usredotočuje čitavo svoje 
poimanje kazališta na dvije drame koje će predstaviti 
čitaocima i pružiti budućem hrvatskom kazalištu, već 
na predgovor kojim će one biti otposlane u svijet. 1 
premda intimno uvjeren da mu ove drame neće 
donijeti niti književnu slavu a niti kazališni uspjeh (a 
tu se odista nije prevario!), Demeter se ipak, upravo 
zbog predgovora »Dramatičkim pokušenjima«, svrstao 
svojim mladenačkim uzletom među one naše glumišne 
teoretike, koji su ne samo djelom za pozornicu, već i 
razrađenim sustavom osobnih pogleda na kazalište kao 
na pojavu društvenu, kao na mjesto kušnje za 
dramatika, ostavili priloge za proučavanje kretanja u 
hrvatskoj dramaturgiji, znanosti o drami kao pjesni- 
čko-scenskoj umjetnosti. 


U čemu je važnost ovoga predgovora? Prvenstveno, 
mislim, u neoborivosti nekih Demetrovih pogleda na 
dramu i kazalište u trenutku uspostavljanja niza bitnih 
čimbenika u strukturi jedne nacionalne kulture. I 
premda je započeo s nekim očitim lesingovskim 
prisjećanjima kako »dramatićko pjesništvo skupa s 
kazalištem, sa kojega se očituje, jest bez dvojbe jedno 
od najglavnijih sredstvah za rasprostranit izobraženje«, 
on je ostao u najdubljim brazdama europske drama- 
turške misli, koje će za hrvatsko glumište biti 
smjerodatne još pedesetak godina. Poistovjećivanja 
kazališta s pedagogijom bit će nazočno čak i u onih 
hrvatskih književnika koji ne bijahu u izravnijem 
dodiru s giumištem kao usianovom. pa će tako A. 
Veber-Tkalčević 1848. u »Danici«, — nadugačko 


NA RUBU KALENDARA 


Prvi hrvatski 
dramaturški 
snis 

DIMITRIJE DEMETER 


raspravljati o prosvjeliteljskim obilježjima kazališne 
umjetnosti, a drugi jedan književnik, on pak u blisku 
dodiru s pozornicom, Mirko Bogović, vrlo odlučno 
naglašavati kako »bez kazališta nije moguće narod 
sasvim izobraziti«. 


Osim ovog pitanja, rekli bismo danas utilitarističkog, 
Demeter u svezi s glumištem oštro upozorava na jezik. 
Jer s pozornice, kako kaže »književni jezik najlaglje, 
najbrže i najobćenije rasprostranit se može«. U doba 
nastajanja ovoga manifesta, jezik je temeljno pitanja 
hrvatske kulture, a dramske književnosti i kazališia 
napose. Kajkavština je u sjevernoj Hrvatskoj odbačena, 
tristogodišnji kajkavski književni kontinuitet olako je 
ustupljen višim idealima Gajevim, dok s dubrovačkim 
književnim  podnebljen bijaše vrlo malo, gotovo 
nikakvih dodira. Upravo će se na jedinoj onovremenoj 
hrvatskoj profesionalnoj pozornici, u Zagrebu, primje- 
Civati kasnije. od Kukuljevića pa nadalje, da je jezik 
najveća zapreka napretku hrvatske drame preporodno- 
ga doba. Istovremeno je bilo i više no bjelodano da je 
taj jezik, zasigurno nesklapan, upravo s uzvisine pozor- 
nice, u kući gdje djelovahu desetljećima isključivo nje- 
mački glumci, »najvelemoćnija poluga« za rješavanje 
sviju pitanja. da upotrijebim ovdje jedan Bogovićev iz- 
ričaj. Znajući dobro za kakvu sredinu piše, osjećajući 
dobro da se hrvatski jezik još uvijek teško probija u sa- 
lone i među odličnike, Demeter i opet vjerujući u 
prosvjetiteljsku ulogu kazališta naglašava da će »zaisto 
ostat materinska riječ, bila ona i najizobraženija tako 
dugo iz višjih društvah isključena, dokle god si 
srijećnom zgodom u svih javnih zabavah prvenstvo 
ne osvoji«. z 


U svom je predgovoru Demeter i svjesno počeo 
provoditi integraciju hrvatskih književnih sredina. jer 
je kao temelje svojim djelima uzeo »nekoliko dramah 
naših starih Dubrovčanah«, budući da je kako navodi, 
mnogo dobroga i lijepoga čuo i čitao o njihovu 
kazalištu. Tu je, dakle, i zametak onom idealnom 
povezivanju hrvatskih književnih izvorišta, koje će se 
međutim, još dugo vremena više ispoljavati deklara- 
tivno, no stvarno i uspostavljati. No bez obzira što od 
Gleđevića i Šiška Gundulića u Demetrovim dramama 
nije ostalo mnogo, vrijedno je zapaziti da je u svojim 
počecima Demeter posegnuo za starim hrvatskim 
tekstovima. što. međutim. ne bijaše slučaj i s ostalim 
preporodnim dramatičarima, koji su svoje uzore i 
predloške tražili u njemačkoj književnosti. Na taj 
način je u svom predgovoru postavio neka ishodišta i 
za hrvatsko kazalište i za noviju hrvatsku dramu. pa 
je tim kratkim svisom pokazao da u tešku borbu za 
staranje našega glumišta ne ulazi samo fanatični njegov 


njegov poklonik, već i obrazovani književnik. Deme- 
trov predgovor »Dramatičkim pokušenjima« nikada 
nije postao predmetom rasprava poput njegove »Teu- 
te«, o njemu nije pisano kao o nekim stihovima 
»Grobničkoga polia«, na nj se često i zaboravljalo. ali 
upravo neka vječna pitanja hrvatskoga kazališta 
primoravaju nas da se i danas moramo pozvati na te 
retke. 


Nikola Batušić 

KRITIČKI TRA- 
DICIONALIZAM 
I UTOPIJSKI 
EKSPERIMEN- 
TALIZAM 
ARHITEKTURE 
NA Vi. 
ZAGREBAČKOM 
SALONU 


U trenutku kada je Organizacioni 
odbor Zagrebačkog salona, šestoga 
po redu, uskladio svoje ciljeve sa 
ciljevima stogodišnje tradicije, sa- 
gledavajući se u kontinuitetu ciljeva 
postavljenih još 21. travnja 1870. 
godine prilikom organiziranja »Dru- 
štva umjeinosti«, Zagrebački salon 
je dobio povijesnu priliku da izađe 
iz dosadašnjeg nekritičkog motrenja 
puke sadašnjosti. 

Težnja za osmišljenim kontinuitetom 
očituje se i u strukturi koju je 
postavio OO ZS (A. Mutnjaković, V. 
Jordan, K. Angeli Radovani, T. 
Butorac, Ž. Čorak, Ž. Domljan, B. 
Gagro, T. Maroević, Z. Movrin, M. 
Vodička i I. Zidić), a koja se sastoji u 
sekcijama — Situacija 1970/71, Kri- 
tička restrospektiva i Prijedlog. 

U sklopu Kritičke retrospektive 
ovogodišnji je ZS donio studijski 
prikaz grupe »Zemlja«, dok je u 
sklopu Prijedloga raspisan natječaj s 
temom »Grad kao prostor plastičnog 
zbivanja«. 

Iako Minervina sova počinje svoj 
lijet u suton, što bi značilo da 
mudrost osvjetljuje bit nekog puta, 
nekog djelovanja tek u zrenju nje- 
gova gašenja, relativna mladost su- 
vremene arhitekture u Hrvata, na 
ovogodišnjem je Salonu potvrdila 
dolazak i opstojanje nove generacije 
hrvatskih graditelja, koji, iako u 
sjeni sabranosti zrelih majstora, ot- 
krivaju odanost sovinu lijetu u sam 
osvit svojih stvaralačkih pregnuća i 
mogućnosti. 

Ma koliko mudrost bila sastojnica 
svakog dobrog i vrijednog umjetnič- 
kog stvaralaštva, umjetnik jest u- 
mjetnikom kao potencija, kao mogu- 
ćnost, kao suvišak ljudskog. Mladost 
pak osim potentnosti uključivala bi i 
prepotentnost kao  predmogućnost 
moguće humanije arhitekture. Me- 
đutim koliko god je lanjska smotra 
na Salonu ukazivala na stanovite 
avangardističke smjernice u stvara- 
laštvu mladih hrvatskih graditelja, 
toliko je ovogodišnji pregled Situa- 

cije 1970/71 u području arhitekture, 
urbanizma, pa i primjenjene umjet- 
nosti i dizajna, s iznimkom grafičkog 
dizajna (plakat), pokazao tendenciju 
preranog ustaljivanja. preranog su- 
stajanja mladog i najmlađeg nara- 
štaja hrvatskih graditelja od buduc- 
nosnih ishodica možebitnog prostor- 
nog oblika. 

Obilježje ovogodišnjoj Situaciji u 
arhitekturi i urbanizmu daje gene- 
racija zrelih stvaralaca. Iz našeg 
kritičkog prekoncepta koji želi radili 
o budućnosnim korijenima hrvat- 
skog graditeljstva kao najzanimlji- 
vije su se pokazale dvije tendencije 
u suvremenom nam  graditeljsivu: 
autorska zaokupljenost probliematski 
okrenuta tlu, podneblju, tradiciji i 
zavičaju kroz istraživačko sjedinja- 
vanje prosiornog iskustva tipološki 
visokodiferencirane tradicije i naj- 
suvremenijih prostornolikovnih  is- 
pitivanja (A. Mutnjaković, Projekt 
za Nacionalnu biblioteku u Saraje- 
vu) i pokušaj totalne identifikcije 
graditeljskih čimbenika — funkcije, 
konstrukcije i  prostornoplastičkog 
iskaza — s jakom individualnom 
autorskom notom (J. De Luca, Pla- 
žni objekt Lanterna, Poreč), kroz 
visokovrijednu  sabranost  vokacije 
materijala preko koje je došlo do 
briljantne konceniracije monumen- 
talne plastičke nabijenosti i snage 
ovog relativno malenog zdanja. 
Razapetost i sva napetost situacije 
suvremenog hrvatskog graditeljstva 
kreće se u akcionom radijusu teorij- 
skog formuliranja spoznaje o su- 
vremenom prostornom čorsokaku, iz 
kojeg je diskontinuiteta i prekinu- 
tosti moguće izlaziti samo ponovnim 
traženjem kontinuiteta u budućno- 
snoj otvorenosti arhitektonskog dje- 
la, i, u dijametrah tog formuliranja 
prostornog oblika — igračko sabi- 
ranje realiteta praktičke, aktualne 
graditeljsko-građevinske situacije 
danas. 


Posebnost ovogodišnjeg ZS na Si- 


.Među 


tuaciji obilježavaju dvije visokovri- 
jedne spomeničke realizacije: Pod- 
humlje (S. Vulas — D. Rakić), te 
Barleta (D. Džamonja — H. Auf — 
Franić). To su dva izvanredna pla- 
stička ostvarenja o značenju i vri- 
jednosti kojih je u ovom prikazu 
teško određenije i opširnije govoriti. 
Zamjerna kreativna — koncetracija 
izv. srednje generacije stvaralaca 
djelomično je okrnjena izostankom. 
sudjelovanjem čitavog niza gradite- 
lja (Rijeka: Emili, Magaš, Kućan, 
Bregovac, Split: Gotovac, Radić, Ko- 
vačić, Perković, Lentić... itd). Tako 
je ovogodišnja Situacija arhitekture 
i urbanizma ipak zadobila, u stano- 
vitom smislu, »lokalni« karakter. Što 
je uzrok toj apstinenciji ne znam. 
međutim držim da ona šteti potpu- 
nom uspjehu Zagrebačkog salona, i 
mogućnosti da on doista poslane 
manifestacijom republičkog karakte- 
ra i nacionalnog značenja. 

izlošcima mlade generacije 
graditelja — nekonvencionalnošću i 
zanimljivošću oblikovanja izdvaja se 
rad Ivana Franića i Velimira Neid- 
harta, te projekt Gruje Golijanina. I 
jedan i drugi projekt obilježavaju 
značajno uvođenje novih građevin- 
skih materijala i jako naglašavanje 
pješačkih, tj. prometnih komunika- 
Cija. 

Opširniju i iscrpniju analizu stva- 
ralaštva mladog naraštaja arhitekata 
pokušat ćemo dati drugom prilikgv, 
jer ovo stvaralaštvo nalaže stalno, 
pažljivo i ozbiljno praćenje, budući 
da u njemu počiva buduća povijest 
suvremenog hrvatskog graditeljstva. 
Mogućnost da nacionalne grupe po- 
stanu duhovni rodovi (H. Focillon) 
je suviše izazovna ili suviše impera- 
tivna kao mogućnost integracije na- 
cionalnog duhovnog i kulturnog 
bića hrvatske umjetnosti, a da bi 
takvu kritičar arhitekture imao pra- 
vo napustiti ili zaboraviti. 


Antoaneta Pasinović 


ZAGREBAČKI VELESAJAM 


Kako 
(zaj)obići 
izložbe? 


Na izmaku sezone, prije ljetnog 
prekida, ove smo godine svje- 
doci — neuobičajene = izlagačke 
aktivnosti. Na najrazličitijim 
mjestima, u središtu grada i na 
periferiji, u muzejima i saloni- 
ma, ali i u podrumima i dvo- 
rištima, bilo je otvoreno sredi- 
nom mjeseca najmanje dvade- 
set izložbi. Gotovo svi izlagači 
bili su iz naše sredine, svi još 
stvaralački aktivni. Kako je i 
samo praćenje tolikih manife- 
stacija vrlo teško a kritičko 
vrednovanje (i uz najbolju vo- 
ju) gotovo nemoguće, ovdje 
žemo ih, kao kuriozitet, stano- 
vitim redom barem nabrojiti. 
Zagrebački salon, = središnja 
nacionalna manifestacija, zau- 
zeo je tri izlagačka prostora, 
u Modernoj galeriji »Situacija 
10/71«, godišnja smotra hrvat- 
ske umjetnosti, u Umjetničkom 
paviljonu retrospektiva grupe 
»Zemlja«, u Galeriji Student- 
skog centra izložba okrenuta 
novim  traženjima, imenovana 
»Prijedlog«. Kabinet grafike 
priredio je tradicionalnu (3.) 
Zagrebačku izložbu jugoslaven- 
skog crteža. Izložba fotografija 
»Zagreb« postavljena je u pro- 
storijama Muzeja grada Ovim 
kolektivnim — manifestacijama 
pridodat ćemo izložbe iz fun- 
dusa: Akvizicije, održavane u 
Galeriji suvremene umjetnosti 
i u Galeriji primitivne umjet- 
nosti. Kule su bile zauzete in- 
dividualnim izložbama: u Lotrš- 
čaku Nada Hegedušić-Janković, 
a na Kaptolu (Galerija INEX) 
Antun Koštre. Salon ULUH 
ispunili su brat i sestra — Vla. 
dimir i Višnja Pavlek, u Gale- 
riji Forum produžena je izlož- 
ba Belizara Bahorića. Izložba 
»Znak i osnove kućnog stila 
RTZ« postavljena je u Centru 
za kulturu i informacije. U klu- 
bu samoupravljača Matija Po- 
krivka — slikar starog i novog 
Zagreba — izlagao je motive iz 
Trnja, a u prostorijama Orga- 
nizacije SSRNJ u Opatičkoj 16 
Zdenko Gyrski motive iz sta- 
rog Zagreba. U Galeriji Dubra- 
va predstavljen je Dragutin 
Jurak, u Narodnom sveučilištu 
Trešnjevka inž arh. Vjekoslav 
Veličić, a u Malom kazalištu 
Trešnjevka »GRUPA 69«. Foto- 
grafiie Marije Braut izložene su 
u Komunalnoj banci, a plakati 
Borisa Bućana u Salonu ured- 
skog namještaja »Mladost«. Pr- 
ve izložbe mladih održavane 
su na još nekonvencionalnijim 
mjestima: u atriju VI gimnazi- 
je izložba Rajka Šimunovića, u 
podrumu zgrade u Tomićevoj 
ulici izložba Srećka Cveka, za 
kojom neposredno slijedi izlož- 
ba Željka Borčića, a u Školi 
primijenjene umjetnosti posta- 
vljena je izložba Marijana Ja- 
kubina. Turističko društvo, iz 
Kamenite ulice najavilo je za 
taj dan otvorenje izložbe Loj- 
ze Veberiča, Čitaonica »Vladi- 
mir _Nazor« izložbu likovnih 
radova učenika OŠ Pantovčak, 
a Društveni centar žena izlož- 
bu tapiserije Zlaie Komadine 
i Cvetke Miloš... 

Možda smo poneku manifesta- 
ciju i propustili ali je teško 
vjerovati da smo time išta odu- 
zeli šarolikosti likovnog Zagre- 
ba u ovim danima neposredno 
nakon Sajma cvijeća. 


Izložba fotografija ZAGREB; 
Muzej grada Zagreba, 
8—23. V 1971. 


Već gotovo iradicionalna svibanjska izložba fo- 
tografija Foto kluba »Zagreb« ovoga je puta po- 
stavljena u dvorani za povremene izložbe Muzeja 
grada Zagreba. Bez velikih ambicija, skromna, in- 
limna i pregledna, ona tiho nastavlja jedan započeti 
put neprekinutog izložbenog djelovanja fotoama- 
iera Zagreba; put, koji nastoji izraziti nešto znatno 
više od pukog trajanja jedne navike. 

Poželjno je prikaze o izložbama započinjati utvrđi- 
vanjem trenuika u kojemu se neka od njih javlja. 
To je naročito važno kad se govori o izložbi foto- 
grafija; uhvaćeni trenutak nije uvijek značio to 
što znači danas i što će možda značiti sutra, iako 
usporedno traju eksperimentalna i klasična (uvjetno 
je tako nazovimo) fotografija. Kao ni u drugim 
područjima ljudske djelatnosti s umjetničkim obi- 
lježjem, tako ni u ovom graničnom umjetničkom 
području nismo i ne možemo biti, ni ostati, izolirani 
ed svijeta i traženja koja su njegov sadašnji od- 
redbeni trenutak. Međuzavisnosti i utjecaji su ne- 
minovni isto kao i interakcije koje su s naše stra- 
ne manjeg intenziteta upravo zbog nedostatnog in- 
formiranja svijeta o nama i našim doprinosima tom 
gvjetskom trenutku sađašnjosti. To ne znači da 
dvojimo da li preferirati »life photography« u od- 
nosu na fotografiju tame ili na već davno demo- 
diranu fotografiku u sladunjavom izdanju i da li 
tehnički postupak solarizacije (ili neki drugi) staviti 
na uzvišeno mjesto kvalitete, dokazujući da smo u 
toku zbivanja (ili u zakašnjenju). 

U takvom razmatranju i vrednovanju sve bi raz- 
like stečene a priori izborom motivike ili tehnike 
zbog njih samih. trebalo odbaciti i u tom odbaci- 
vanju krivo stečenih prednosti ostvariti dobre i sti- 
mulativne polazne pretpostavke za sve koji u tome 
mediju očituju sposobnosti i dovoljno razvijene 
osjetljivosti. U tom pokazivanju novoga nema she- 
ma ni tabua. Postoje dvije bitne pretpostavke; jed- 
na je savršeno svladana tehnika, a druga osjećaj 
za oblik i sadržaj koji mu je imanentan. 

Na izložbi su uočljive dvije novosti. Obje su znak 
hrabrosti unatoč nedostacima koje u sebi nose mno- 
go više doprinose shvaćanju fotografije kao speci- 
fičnog medija. Prva se novost sastoji u tome što 
je najdelikatniji materijal izložbe, radove u slobod- 


Izložba fotografija 
Marije Braut 
u Kreditnoj banci 

noj temi (tema B), ove godine odabirao jedan žira- 
tor, jedan ocjenjivač. Bio je to aulorski izbor, jer 
je radove odabirao Nino Vranić, jedan od najpo- 
znatijih fotografa danas već srednje generacije. Za 
razliku od tradicionalnih žirija u kojima trojica 
međusobnim nadglasavanjem biraju radove više no 
vlastitom individualnom nego zajedničkom krite- 
riju, ovdje je jedan autor, dakle angažirani stvara- 
lac, preuzeo odgovornost. Kakav je rezultat, pitanje 
je koje se nameće neposredno iza toga. U svakom 
slučaju opet autorski, iako necjelovit jer je dija- 
pazon pristiglih radova bio isuviše širok. Ljubav 
Nina Vranića prema portretu i pejzažu, prema su- 
vremenim strujanjima, koja mu i nisu najbliža 
(vidi prvu nagradu), očituje se u većini izloženih 


fotografija te teme. Iz odabranih se izložaka više 
osjeća ljubav i afinitet nego čvrsti stav koji traži 
dosljednost u svim odlukama. Portret je apsolutno 


Stanko Vrtovec: IMPRESIJA 


Portretirajući svojom kamerom čitav niz suvreme- 
nih slikara i kipara i snimajući profesionalno broj- 
ma likovna djela Marija Braut ponajmanje je pod- 
legla napasti da fotografiju pretvori u puku filijalu 
slikarstva. Dok se i mnogi fotoreporteri često znadu 
ugledati u kompozicione sklopove ili u obradu 
materije slikarskih ostvarenja ona se kloni svakog 
aranžmana i svakog prenošenja drugdje realiziranih 
Struktura. Takvo poštivanje svojstava fotografskog 
medija osnovna je pretpostavka uvjerljivosti i mo- 
gućnost stvaralačkog dosega. 

Ograničivši izložbu na svega četiri ciklusa: Korčula 
— Uskrsna procesija, Hair (predstava »Kose«), La- 
piđarium i Mirogoj — Dan mrtvih Marija Braut je 
rijetkom određenošću zacrtala profil svojega rada. 


dominantan i u njemu je više nego očita Vranićeva 
kritičnost, koja je najslabija u ocjenjivanju pseu- 
domodernih nastojanja (kojih inače i nema suviše), 
Neka pojednostavljenja i narativnosti (Sudnji dan, 
Slap, U topovskom gnijezdu i sl.) mogla su se iz- 
bjeći, no uza sve to prvi je pokušaj takve vrste 
uglavnom uspješno priveden kraju. Šteta je što 
postava fotografija nije više pridonijela isticanju 
vrijednosti pojedinih fotografija. Neke su vrijedne 
fotografije upravo prezentacijom dovedene u drugi 
plan (Zid, Bežev spomin). 

Druga je novost uvodni tekst kataloga u kojemu se 
Slobodan Tadić kritički osvrće na izbor izložaka 
do te mjere da mu je sud o izložbi negativan. Una- 
toč stanovite nelogičnosti što je negativan tekst 
o izložbi ujedno i uvodni, pokazuje se praktična 
vrijednost toga ieksta. On posjetioca upućuje na 
neke pojedinosti koje bi mu ostale neuočljive i na 
neki način stvara ravnotežu, jer izložba gledana u 
cjelini ne zaslužuje negativnu ocjenu. Tekst u uspo- 
redbi s izložbom dobija stvarnu korekciju i krug 
se zatvara. On ostaje čitak, profesionalan, pisan s 
osjećajem i nervom, malo prenaglašen, no u biti 
zanimljiv i koristan. 

Malo mi je teže pisati o temi A, koja je preten- 
dirala predstaviti Zagreb u današnjem trenutku 
(kompleksnije od samo arhitekture, pejzaža i am- 
bijenata), budući da sam bio član žirija za tu temu. 
Tema uglavnom nije uspjela reći ono što se od 
nje očekivalo, iako ima nekoliko zaista dobrih foto- 
grafija (Neobična kuća, I oranički odvojak). Tome 
je razlog razmjerno malo prispjelih vrijednih foto- 
grafija i neujednačeni stav žirija (Z. Golob, I. Ma- 
roević, M. Pavić) koji nije ni mogao utvrditi zajed- 
ničke kriterije. Žiri je vjerojatno trebalo sastaviti 
od ljudi sličnoga profila, pa bi i izbor bio ujedna- 
čeniji. Zagreb je tako ostao lebdjeti između raz- 
glednica, standardnih motiva — često na granici 
kiča — i nekih novih traženja koja još nisu našla 
pravi izraz. Vjerovati je. da bi i ovdje jedan žira- 
tor izvukao mnogo više, 

Kolor dijapozitivi (tema C) nisu se uspjeli pred- 
staviti kao dio izložbe, jer nisu prezentirani svakom 
posjetiocu. Djelovali su periferno, tek kao poprai- 
na pojava, iako se i među njima našlo nekoliko 
boljih ostvarenja (Tržnica, Na sajmu cvijeća). Za 
njihovo izlaganje trebalo bi imati prikladniju teh=- 
ničku opremu. 

Katalog je standardan iako malo škrt u opisu tema, 
tako da posjetilac nema pravi pregled o čemu se 
zapravo radi. Naslovna stranica i plakat izložbe 
oblikovno su skučeni, iako grbom grada Zagreba 
kao simbolom naglašavaju temu. 

Gledano u cjelini, izložba je prilično vjerna slika 
stanja na području fotografije, predstavlja određeni 
domet amaterizma i u sebi nosi nemir i težnju pre- 
ma novim spoznajama, što je samo po sebi snažan 
impuls za razvijanje postojećih pozitivnih tenden- 
cija. 


Ivo Maroević 


Njezino zanimanje prvenstveno izazivalju grupne 
scene, ljudi u pokretu, poneseni i povezani nekim 
nesvakodnevnim zbivanjem. Ma kako tematski bili 
različiti poticaji pojedinih ciklusa autorica otkriva i 
pokazuje njihovo jedinstveno ishodište; obred i igra 
dodiruju se temeljnijim zakonitostima te, u stanovi- 
toj mjeri, i izmjenjuju. U procesiji i u predstavi. nav 
recitaciji i na komemoraciji ostvaruje se posebno 
duhovno zajedništvo prisutnih, ali i ništa manje 
značajno (za fotografiju još značajnije) tjelesno 
zajedništvo skupine. Kretnje svih sudionika, naime, 
podjednako odsijevaju izuzetnošću čina i neponov- 
ljivošću — ako ne baš happeninga a ono — doga- 
danja u najizvornijem smislu riječi. To, maravno, 
nisu sjene gonjene danteovskim »paklenim viho- 
rom« iz petog pjevanja, ma da nas dramatična 
alucanja i patetična gestikulacija može načas na 
njih podsjetiti, ali svojevrsno Čistilište, odnosno 
traženje očišćenja, rasterećenja vidljivo je u svim 
portretiranim akcijama. 
Kamera Marije Braut kao da se uvijek nalazi usred 
tih događanja. Nikad toliko razmaka da promjenlji- 
vu scensku skulpturu stavi na čvrsti postament, a 
još manje da scenu uokviri u svoj njezinoj (uspo- 
kojavajućoj) cjelovitosti. Prozirnom pregradom (le- 
ćom) strogo odijeljena od prizora, po njoj je i čvrsto 
S prizorom povezana: dok s jedne strane uviru 
svjetlosne zrake, s druge v«.rane prolaze zamišljeni 
produžeci živčevlja što se spajaju s obrisima likova. 
Refleksi svjetla na motivu izazivlju i potiču sve 
reflekse čovjeka za okidačem. Ipak, fotograf (kad je 
stvaralac) usamljenošću plaća mogućnost snimanja i 
usred mase u zanosu pripadništva, na euforiju 
obasjanja odgovorit će nadahnućem odmaka. 


Da su kretnje neponovljive svjedoči nam način na 
koji su zaustavljene. U fotografijama Marije Braut 
nema stiliziranog ispunjenja; gotovo nasilno preki- 
nuti prizori nastavljaju se i produžuju u sukcesiv- 
nim slikama, ali dublje i temeljnije tek u svijesti 
promatrača. Iz dubokih neđefiniranih prostora, u 
učvorenim dijagonalama, nadiru sjene što će začas 
razrušiti odveć rječite svijetle mrlje u prvome 
planu, individualnu grimasu nekog lica već pre- 
krivaju slapovi tame. Prvotnost, grubost i dinamika 
događanja pojačana je uočljivom zrnatošću slike; 
kao naznaka i neposredno svjedočanstvo. za razliku 
od podrobne rekonstrukcije, slika stremi stvarno- 


sti doživljaja. 


T. Maroević 

O filmi televizija 


POGLED 
IZ NASLONJAČA 


TUTTI FRUTTI 


Baš je lijepo gledati televiziju! Protekli 
tjedan bio je prepun svakakvih zanim- 
ljivosti: mali ekran je dozorio poput 
dobre, stare bundeve. Bilo je drama, 
filmova, glazbeno-plesnih točaka, pjeva- 
nja, nogometnih utakmica, vijesti, izvje- 
štaja, reklama — i niskog napona. 
Elektro-energetske »sitnacija« nudila je 
svojim potrošačima i tv-pretplatnicima 
veoma niski, umjeste nermalnog napona, 
bez obzira što ti isti pretplatnici uredno 
plaćaju više cijene struji 20 ND tv-pret- 
plate. Televizija se samo ispričava. 
Vrijeme je, međutim, đa se televizija — 
zajedno s »Elektrom« — prestame ispri- 
čavati, jer se može dogoditi da pretplat- 
mici plate onoliko pretplate kolike »vri- 
jedi« kvaliteta tv-slike u smislu visokog 
iM niskog napona. Mi smo kulturna 
zemlja i držimo se staroga pravila: kako 
budete svirali, tako će vam biti i 
plaćeno. Tako ili nikako. — Nekakvo 
jamstvo mora postojati, ako već Tele- 
vizija pobire pretplatu redovito; bez 
obzira na »elektro-energetsku situaciju«. 
Prestanimo zbijati neslane šale s ljudi- 
ma koji se trade da ozbiljno shvaćaju 
sve ono šte im Televizija velikodušne 
nadi! 


Veoma dobro dramsko 
»čavrljanje« 


TV-drama Mihajla Maruševskog »Pri- 
jateljsko ogovaranje« ne samo da je 
»zanimljivo ostvarenje u žanru konver- 
zacione, salonske drame«, nego je a 
prije svega veoma oštro zasijecanje u 
tkivo određene društvene sredine kroz 
koju se jasno ocrtava moralno-duhovna 
stanje prepoznatljivoga soja, »naraštaja 
srednjih godina«, koje se polako gubi u 
vlastitim  proturječnostima, duhovnom 
siromaštvu (unatoč diploma) pozerskom 
cinizmu i političkom konformizmu. To 
je, u stvari, plastični odraz prilika i 
međuodnosa u »Yugo-Jet-Generation« 
koja doista postoji kao posljedak bio- 
loškog, moralnog i duhovnog nerazmjera 
između tehnokratsko-birokraiskog par- 
venizma s jedne i palanačkog shvaćanja 
»otmjenosti«, »bogatstva«, »prestiža« i 
»decentnosti« s druge strane. Marušev- 
ski posjeduje izuzetni smisao za gradnju 
dijaloga: on svoju rečenicu ne pretvara 
u grobište prepuno nedokučivih »poet- 
skih« simbola i aluzija, nego je okreće 
prema njenoj jedinoj i pravoj namjeni i 
svrsi. A ta svrha je nedvojbenost smisla 
ljudskoga govora i razgovijetnost izrl- 
čaja, što mnogi dramski pisci često 
zaboravljaju trudeći se da nam pokažu 
sve svoje znanje 1 svoju direktnu 
povezanost sa Svemirom i Apsolutom. 
Taj dijalog, ponekad jedak, podrugljiv i 
gibak, presvučen je »agramerškim šti- 
hom« naglašavanja i dužina ne samo 
zato da drami pribavi nedvosmisleno 
lokalno obilježje, nego i radi potpunijeg 
unašanja stanovite elegancije u sav taj 
kaos misli i osjećaja. Često se ljudska 
ispraznost i elegancija toliko prepleću i 
nadopunjuju da čine upravo savršeni 
sklad u Ničemu. Upravo to Ništa u 
životu — sudionik — jednog — večernjeg 
čavrljanja izbija na površinu zahvalju- 
jući baš tim i takvim dijalozima. Jer 
ljudi se ipak izražavaju govorom. a ne 
gestikulacijama. 

Reižja Dragoljuba Švarca, premda na 
trenutke previše labava i nesređena, 
uspjela je u stilu zatvorene, komorne 
igre, predočiti sve ono što je trebalo 
predočiti. Minja Nikolić, Vanja Drach, 
Josip Marotti i Drago Krča — ne uvijek 
jednakim intenzitetom — ponijeli su 
sasvim dobro velik dio te izvedbe na 
svojim ledima. 


I još o nekim sitnicama 

Da nije bilo izvrsne konferanse Ljube 
Jelčića, proslava Televizije i Radija 
potpuno bi propala, jer je naš poznati 
tv-umjetnik Anton Marti (čije »musica- 
le« i »magazine« izuzetno cijenim) bio 
veoma neraspoložen. Tako je mehanički 
dosadno vezao  uštavljene, koncerine 
nastupe pjevača s onih nekoliko scena 
dinamičnog plesa da je to bilo tužno za 
gledati. Osim svega toga, pjevači su 
pjevali dobro poznate šlagere koji ni po 
čemu (osim Ivice Robića i Vice Vukova) 
ne privlače svojom »romantikom« davno 
minulih vremena. Šteta. I na kraju, 
želim pohvaliti sarajevskog prevođioca 
slovenskih izvedbi dviju jednočinki A. 
P. Čehova (»Medvjed« i »Prosidba«), koji 
veći dio teksta nije prevođio uopće, ali 
je svima jasnu riječ »načelo« veoma 
spremno preveo u »princip«. Tako da 
znamo o čemu se radi. 


Vladimir Vuković 


Na filmskom je festivalu najpovla- 
šteniji stalež novinarski, a u njemu 
se još većim uvažavanjem ističe sloj 
foto-reportera. Vidjelo se to vrlo 
dobro već prve večeri na svečanosti 
otvorenja jubilarnog festivala (koji 
slavi svoju 25. obljebnicu, premda 
zbog nasilnog prekida od strane 
ekstremne ljevice 1968. službeno 
nosi redni broj 24), kada se na podij 
popelo devet velikana filma da 
prime posebne plakete. Nakon stiska 
ruke i pljeska iz dvorane svaki je od 
ovih suverenih majstora svoje u- 
mjetnosti (njihova imena doista iza- 
zivaju respekt kod svakoga tko išta 
zna o filmu: Antonioni, Anderson, 
Bunuel. Bresson, Clement, Fellini. 
Jasny, Kobayashi, Wylar) poslušno 
prišao rampi i stajao tamo onoliko 
dugo koliko su to foto-reporteri od 
njega zahtijevali! Proslavljeni su se 
redatelji bez pogovora podvrgavali 
zakonima publiciteta gotovo isto 
onako kako je to nekoliko dana 
kasnije sa smješkom činila stanovita 
Christa iz Švedske koja je na 
novinarskom izletu izazvala škljo- 
canje aparata i bljeskanje fleševa 
(ali 4 očiju!) dok je svlačila svoju 
oskudnu odjeću da bi ne samo 
izložila javnosti svoje raškosne obli- 
ne, nego sa pri tome i perverzno 
poigravala svojim doista vanserij- 
skim grudima. Publicitet je temeljni 
zakon festivala i teško onome tko se 
o njega ogriješi ili ga ne zna za sebe 
iskoristiti! 

BITKA ZA SAMOODRŽANJE 
FILMA 

Pa ipak, na filmskom festivalu 
zapravo nema škandala ni afera; sve 
što se na njemu zbiva dio je 
promišljene bitke za samoodržanje 
filma. Prvi su festivali nastali sredi- 
nom tridesetih godina (Venecija 
1936), u vrijeme kad je film izborio 
za sebe status umjetnosti. Temeljna 
im je svrha bila i ostala — prizna- 
valo se to ili ne, skrivalo se to iza 
ovakve ili onakve programatske for- 
mule — borba protiv gospodarske, 
novčane, pa donekle i umjetničke 
dominacije američke filmske indu- 
strije koja je od prvih dana filma 
zavladala ekranima svih kontinenata 
i ne da se više sa njih istisnuti. Zato 
je Evropa izmislila festivale kao 
umjetničke smotre i trgovačke saj- 
move, na kojima nastoji bar donekle 
pružiti šansu sebi i svima koji su u 
startu već zaostali. Da to nije napor 
osuđen na neuspjeh svjedoči ponaj- 
više upravo festival u Cannesu koji 
okuplja oko deset tisuća ljudi veza- 
nih uz film, a na njegovim se 
službenim i neslužbenim projekci- 
jama prikazuje oko 300 filmova. U 
»hramu umjetnosti« —- tj. u službe- 
nom programu i u Tjednu kritike u 
festivalskoj palači — prikazuje se 
oko 45 djela, a u paralelnom pro- 
gramu »15 autorskih dana« (koji je 
nastao iz osporavanja ljevičarskih 
autora 1968) može se vidjeti čak 56 
filmova iz 31 zemlje (tu će biti 
prikazan i novi film Dušana Maka- 
vejeva »WR— misterije organizma«). 


Ironično [| nježno u isti mah: 
»Svlačenje«, američki film 
čeha Miloša Formana 

Festivalsko pismo 
iz Cannesa 


TRŽNICA 
PORNOGRAFIJE 
OKO HRAMA 
UMJETNOSTI 


(POSEBNI IZVJEŠTAJ ZA 
»HRVATSKI TJEDNIK :) 


Osim ovih stotinjak djela koja 
uvjetno možemo svrstati u »umjet- 
nost«e, trgovci su donijeli preko 206 
filmova kao najobičniju robu i vrte 
ih od jutra do ponoći u desetaic 
ovdašnjih dvorana. Tu apsolutno 
prevladava najdirektnija i potpuno 
besramna pornografija sa svim vari- 
jacijama spolnih odnosa ljudi su- 
protnog i istog spola, kao i ljuđi i 
domaćih životinja, što nije samo 
svjedočanstvo o komercijalnoj de- 
klnaciji filma, nego isto tako i 
fenomen civilizacije na izmaku na- 
šeg stoljeća. No, pravimo se čedni i 
ludi, pa prepustimo tamo nekim 
sociolozima da objašnjavaju taj novi 
društveni oblik iživljavanja i obra- 
timo pozornost našem »hramu u- 
mjetnosti«. 

ČEŠKI DUH U AMERIČKOM 
FILMU 

U svojoj prvoj polovici festival je 
pružio tek 3 ili 4 filma koji ee izdižu 
nad prosjek konvencionalnosti i uz- 
buđuju osobnim viđenjem svijeta i 
života. Prvi je bio na ređu Čeh 
Miloš Forman, koji se u filmskome 
svijetu nametnuo svojim sjajnim 
filmovima »Crni Petar«, »Ljubavi 
jedne plavojke« i »Gori, moja go- 
spođice«, snimljenim u ČSSR u onim 
plodnim filmskim godinama uoči 
1968. Premda nije emigrirao, For- 
man je potražio mogućnost rada u 
Americi, te je uspio namaknuti 
dovoljno kapitala da s druge strane 
Oceana snimi jedan izvrstan, po 
svom duhu sasvim češki, ali po slici 
života ipak američki film. Naslov 
mu je »Taking off« (dopisnici iz 
Jugoslavije nazočni u Cannesu slo- 
žili su se oko prijevoda »Svlačenje«, 
Premda je nepotpun), a bavi se 
sukobom između roditelja i djece u 
dobro stojećem američkom srednjem 
staležu, Dok nedozrele djevojčice 
traže svoj put i šansu u hippyjev- 
skom svijetu pjesme i slobodne 
ljubavi, njihovi se roditelji liječe od 
šoka međusobnim udruživanjem i 
nastojanjem da radi »razumijeva- 
nja« svoje odbjegle djece | sami 
potraže oslobađanje od napetosti 
iskušavanjem droge i nekonvencio- 


nalnim zabavama. U toj temeljnoj 
situaciji Forman je našao za sebe 
dovoljno povoda kako za ironičnu, 
koji put i sarkastičnu, raščlambu 
društvene sredine, tako i za toplo, 
gotovo nježno razumijevanje živoine 
skučenosti i mladih i starih. Taj se 
film uključio u novu struju ameri- 
čkog filma koji je opet jednom 
najsvježiji i najvitalniji, a na festi- 
valu s punim pravom računa na 
priznanje. 

Uzbudljiva je vizija staljinističke 
tjeskobe koju je, na literarnoj po- 
dlozi najvećeg živućeg mađarskog 
pisca Tibora Derya, dao Karoly 
Makk u filmu »Ljubav«, Vrlo intim- 
na situacija žene koja njeguje svoju 
90-godišnju svekrvu vezanu uz po- 
stelju i izmišlja joj svakoga dana 
lijepe priče o uspjesima u Americi 
njezinoga sina, dok je on zapravo 
politički osuđenik u zatvoru, govori 
snažnije i više o totalitarizmu i 
njegovim  neljudskim dimenzijama 
nego bilo kakva izravna optužba. U 
filmu fascinira suptilnost redatelj- 
skog pristupa, proživljena gluma 
Mari Torocsik i udovice Ferenca 
Molnara Lili Darvas, ali nadasve 
impresionira unutarnja i vanjska 
sloboda koja je omogućila tako 
potresno i istinito djelo. 

DEBITANT OD 66 GODINA 
Dalton Trumbo jedan je od najpo- 
znatijih američkih scenarista, dugo 
je bio na famoznoj »crnoj listi« iz 
McCarthyjeva razdoblja, a sad se sa 
svojih 66 godina upustio u redatelj- 
sku pustolovinu. Film se zove 
»Johnny je pošao u rat« i predsta- 
vlja snažan, premda malo isforsiran 
proturatni pamflet, prikazujući kli- 
nički gotovo nevjerojatan slučaj ra- 
njenog vojnika koji vegetira u bol- 
nici slijep, gluhonijem, bez nogu i 
ruku, jedan ljudski torzo koji se 
bori za to da nekako dostavi ljudima 
oko sebe poruku protiv rata i 
ubijanja. Film plemenitih pobuda, 
no donekle neuvjerljiv i jednostran 
poput svih djela s tezom. Šveđanin 
Bo Widerberg (»Elvira Madigan«, 
»Adalen 31<) ponovno se potvrdio kao 
snažan slikar socijalnih gibanja i 
radničkih sudbina u filmu »Joe Hill« 
koji se također svrstava u vrh 
festivala, 

Među ostalim filmovima bilo je malo 
takvih koji ne bi izazvali smiješak s 
kojim pozdravljamo stare poznanike 
kojima znamo sve vrline i mane. 
Japanci opet donose potoke krvi 
(»Chimimoryo«), Rusi monumental- 
nu patetiku (»Bijeg«), Francuzi sa- 
lonske pikanterije (»Šum na srcu« 1 
»Raphael ili razvratnik«), Englezi 
svoj osebujni crni humor (»Plijen«) 
a jedino su zanimljivo otkriće nepo- 
znatog ambijenta i načina života 
pružili Australci u dva filma: »Zale- 
đe« i »Tumaranje«. 

Kad ovaj dopis nađe svoje mjesto u 
»Hrvatskom  tjedniku« festival će 
biti već gotov a prosudbu njegove 
cjeline dat ćemo naknadno. 


Ivo Škrabalo 


- 


Uzbudljiva vizija staljinističke tjeskobe: mađarski film 
»Ljubav« S izvanrednom Lili Darvas 


POSLJEDNJI 
DANI 
BIENNALA 


Neuspjeh 
jednog opernog 
pokušaja 


»Ares-Eros« 
Darijana Božića 


U dobar teške krize koju proživljava 
operni teatar i tolikih (najčešće bez- 
nadnih) pokušaja, da se toj muzič- 


Cistoća 
oslobodenog 
pokreta 


Gostovanje 
»Nederlands 

Dans Theatera« 

Teško je zamisliti oštriji stilski sukob 
od onoga koji je za vrijeme dvaju 


bijenalskih — nastupa NEDERLANS 
DANS THEATERA (18. i 19. V) trajao 


Finale 
trnka 
okusa 


Domaća 

»plesna zbivanja« 
na sceni 

HNK-a 


Otužna posljednja bijenaiska priredba 
Simbolički je zaključila manifestaciju 
od koje smo toliko očekivali, a tako 
malo primili. Balet Hrvatskog narod- 
nog kazališta prezentirao nam je 20. V 
baletne novitete hrvatskih skladatelja. 
Malecov LIED u koreografiji Nade 


ko-scenskoj formi udahne novi život, 
s povećanim interesom očekujemo 
svaku novu premijeru, osobito ako je 
to djelo domaćeg autora. Nažalost, 
»glazbeno-scenska drama prema an- 
tičkim motivima« ARES-EROS Dari- 
jana Božića, izvedena kao svjetska 
praizvedba u okviru bijenalskog pro- 
grama 12. V, ostaje samo neuspio 
pokušaj oživljavanja sterilnih muzič- 
ko-scenskih formi. Od želje autora, da 
deziluzionira »uzvišenu« antičku te- 
matiku, da je prezentira kroz persi- 
flažu i grotesku, a u formi aleatorički 
pisane, posve otvorene glazbene, re- 
žijske i koreografske komponente, 
ostalo je malo. Dramaturški promašen 
libreto nije uspio integrirati labavo 
nanizane prizore i to je, izgleda, 
osnovni uzrok slabosti djela. Jer Božić 
govori glazbenim jezikom u kojem 
ima zdrave supstance. Zanimljiv je 
njegov pokušaj da se izrazi nado- 
gradnjom na arhetipove glazbenog 
govora, da oživi neke praelemente 
folklora, da sagradi čitave prizore na 
glojevitosti svog istančanog ritmičkog 


u zgradi Hrvać&skog narodnog kazališta. 
Pompoznoj neobaroknoj zgradi teatra 
nametnuo se punim intenzitetom  su- 
vremeni plesni izraz, gotovo posve 
oslobođen narativnosti i vanjskog de- 
kora i dokraja usredotočen na izkaz 
samosvojne plesne sadržajnosti, 
Oštrina tog sukoba bila je snažno 
naglašena i prisustvom široke piste 
koja je nadsvodila dio stolica u 
parketu i dovela plesače u nepo- 
srednu blizinu gledalaca. U gotovo 
fizičkom dodiru sa zgrčenim, zadah- 
tanim, ustreptalim, oznojenim, crve- 
nom bojom svježe poprskanim tijelima 
plesača gledalac se za vrijeme čitave 
prve točke prorama (bilo je to djelo 
MUTATIONS na elektronsku muziku 
Karlheinza Stockhausena. a u koreo- 
grafiji Glena Tetleya), nalazio unutar 
samog plesnog čina, s onu stranu 
rampe koja je stoljećima razdvajala 
konzumenta od reproduktivnog  u- 
mjetnika. Taj su prisni dodir intenzi- 
virali i filmski inserti između pojedi- 
nih odsjeka djela (produkcija: Jean 
Paul Vroom), otvarajući svojim uspo- 
renim tokovima nove _ i neslućene 
vizure u svijet plesnog pokreta. 

Domet koji je u tom dijelu programa 
ostvaren putem organskog jedinstva 
muzike i pokreta nije bio dosegnut u 
djelu SOLO FOR VOICE na muziku 
Johna Cagea. Desilo se ono, što se 
tako često ponavlja kada se neku 
naročito izrazitu skladbu pokuša »pra- 
titi« pokretom. U toj točki, zapravo, 
više smo slušali duhovitu i neobičnu 
skladbu Cagea u sugestivnoj inter- 
pretaciji sopranistice Jenny Veeninga, 
nego pratili duo plesača u koreografiji 
Hansa van Manena, 


Kokotović (već izveden u okviru 
Bijenala), Devčićevo plesno zbivanje 
oko tri slova DIA... u koreografskoj 
postavi Maje Bezjak i MULTIPLE 
VISION Borisa Ulricha za koji je 
koreografiju zamislio Frane Jelinčić. 

Devčićevo djelo DIA... slušali smo 
na žalost u problematičnoj realizaciji s 
magnetofonske vrpce. Gradeći struk- 
turu svoje peterodijelne kompozicije 
na racionalnoj premisi koja počiva u 
jezičnoj grupaciji naslova, Devčić je 
ostavio širok  artikulacioni spektar 
odabranog zvukovnog materijala teh- 
nikom transformacije toga materijala 
u prostornom, dinamičkom i kolori- 
stičkom viđu. U odnosu na stilsku 
opredijeljenost Devčićeve glazbe 
predstavlja koreografija Maje Bezjak 
težak nesporazum. Tražiti plesni ko- 
relat muzici koja se izražava prven- 
stveno zvukom u vokabularu klasi- 
čnog baleta. graditi na tu muziku 
plesne situcije koje neodoljivo pot- 
sjećaju na »Labuđe  jezero« Petra 
Njiča Čajkovskoga, tumačiti sađržaj- 
nost te glazbe naivnim soc-realistič- 
kim porukama, doista nema smisla. 
Scenografija Željka Senečića u svom 
je nastojanju da na sceni ostvari čiste, 


apstraktne likovne vrednote bila bli- 
ska muzici, iako ponekad ponešto 
nametljiva. 

MULTIPLE VISION slušali smo u 
izvedbi orkestra HNK pod ravnanjem 
Igora Kuljerića, a uz »sudjelovanje« 
triju magnetofonskih vrpci. I uza 
ideju o udvostručavanju ličnosti koja 


»Uzvišena« tematika i glazbeni neuspjeh — »ARES-EROS« 


osjećanja. Ali za dobro muzičko-scen- 
sko djelo treba mnogo više. 

I realizacija djela ostala je nažalost 
na nivou pokušaja. Ansambl Opere in 
baleta Slovenskega narodnega gleda- 
lišča, iako uz suradnju niza vrsnih 


snaga (režiser: Mile Korun; scenograf 
Maljaž  Vipotnik; istaknuti vokalni 
solisti) nije, međutim, uspio spasiti 
ovu smiješnu predstavu kojom je 
ravnao sam kompozitor. 


Virtuozno vladaju svakim mišićem — »Nederlands Dans Theater« 


SITUATION koji je na kolaž sastav- 
ljen iz širokog spektra konkretnin 
zvukova postavio Hans von Manen, 
ostvaren je u prestoru od 8x6x4 
metra, definiranom tek jednim vra- 
tima i jednim električnim satom. 
Tema plesnog zbivanja — agresija i 
nasilje. 

I ovdje smo. uvučeni u neku nadreali- 
stičku situaciju, usprkos niza uzbud- 
ljivih pojedinosti. nehotice priželjki- 
vali askezu i čistoću oslobođenog i u 


svom kontinuitetu oplemenjenog po- 
kreta kakav smo doživjeli u MUTA- 
CIJAMA. 

No bez obzira na uspone i padove 
unutar nastupa nizozemskih plesača, 
ostaje činjenica da je taj komorni 
ansambl solista koji tako virtouzno 
vladaju svakim mišićem svojih tijela 
ostvarujući široku skalu izražajnosti 
proživljenom, ekspresivnom i za naše 
oko novom skalom pokreta, ostavio 
neizbrisiv dojam. 


Otužni svršetak Biennala — »Multipie Vis.on« 


je mogla biti zanimljivo oblikovana. 
ostali su i muzika i njena vizualizacija 
uključivši | scenografiju Zlatka Bou- 


reka) na nivou pokušaja i karakteri- 
stičnog gomilanja izražajnih sredstava 
i efekata. 

U tom i takvom kontekstu jedino je 
koreografija Malecova LIEDA svojom 
stilskom čistoćom i težnjom da se 


ostvari posredstvom suvremenog i od 
jeftine narativnosti oslobođenog po- 
kreta. opravdala uvrštavanje u bije- 
nalski program. 

Vrijedni baletni solisti koji su korekt- 
no izveli svoje dionice nisu, naravno, 
krivi što im to veče nije pružilo veće 
šanse. 


Kcralika Kos 


Snimci: Enes Midžić 

22 ljetopis 


ZRINSKO- 


FRANKO: 
PANSKA 
OBLJETNICA 


DUBROVNIK 


U Kazalištu 
Marina Držića 


Kazalište Marina Držića bilo je doma- 
ćinom svečane — priredbe o = tristotoj 
obljetnici zrinsko-frankopanskoj, što ju 
je priredila Matica hrvatska u Dubrov- 
niku. Pred prepunim gledalištem, nakon 
intoniranja hrvatske himne, o značenju 
urote govorio je dr Danilo Pejović. U 
glazbenome dijelu priredbe Gradski je 
erkestar izveo Beethovenu Egmont-uver- 
ru. Potom su giumci dubrovačkoga 
kazališta. Miše Martinović i Krunoslav 
Šarić, govorili ulomke iz djela _ Petra 
Zrinskoga i Krste Frankopana, te Menče- 
tića, Šenoe, Krleže i Gorana Kovačića. 


Mješoviti zbor Muzičke škole pod rav- 
nanjem  Margite Cetinić otpjevao je 
Zajčevu »Frankopansku davoriju« i 


»Zrinsko-ftrankopansku«, a na kraju pri- 
redbe i »Zbor Hrvatica« iz »Porina«. 


P. ČUPIC 


MALI 
KOMENTARI 


PORTOROŽ - 
ROVINJ 


Zaboravljena 
međunarodna PEN 
konferencija 


Tko ćeka, taj ne dočeka. Uzalud očeki- 
vasmo da će bar negdje u hrvatskom 
tisku biti kratka obavijest o međunarod- 
nom skupu »ZAŠTO PISAC PIŠE?«, koji 
su organizirali Pen-centri_ slovenski i 
hrvatski, u vremenu od 8. do 11. svibnja. 
U slovenskim listovima nešto je pisano, 
ali iz tih napisa kao i iz programa čini 
se kao da se to sve zbivalo samo u 
republici Sloveniji. Naime, glavni dio 
»Okruglog  stola« i Egzekutiva uprave 
Pena — u kojem su sudjelovali pisci iz 
cijelog svijeta, ukupno stotinjak njih, 
među kojima i predsjednik Pena Pierre 
Emmanuel, zatim austrijski filozof _ i 
estetičar_ Ernest Fischer, Heinrich Edi, 
Allain _ Robb-Grillet, Jan  Parandovski, 
slovenski akademik Josip Vidmar i drugi 
poznati pisci — održan je u Portorožu. 
Skup je pozdravio i predsjednik Saveza 
književnika Jugoslavije, dr Ivo Frangeš. 
Međutim, sav treći radni dan (i0. V) 
održan je u Rovinju, u Socijalističkoj 
Republici Hrvatskoj, gdje je sudionicima 
skupa priređen također srdačan i prija- 
teljski doček. Na romantičnom otoku 
Katarini predsjednik općine Rovinj Ma- 
rio Hrelja pozdravio je prisutne goste, a 
onda je održana druga tetma okruglog 
stola: »Pisanje kao negacija smrti _ i 
ništavila. Trajnost kao kriterij vredno- 
vanja«. Pošto je dr Antun Polanšćak u 
ime bolesnog predsjednika hrvatskog 
Pena, Marijan4 Matkovića, otvorio skup. 
uvodni je referat održao domaćin sk&pa, 
književnik Antun Šoljan, a zatim su 
između ostalih — govorili Ivo Vidan, 
Sidnev Offit (USA), Marc Alyn (Fran- 
cuska), Bojan Štih, Lars Gustavston 
(Svedska), te predstavnici Bugarske i 
Madarske. Nakon završenog simpozija 
priređen. je izlet brodovima _ oko 13 
živopisnih otočića rovinjskog arhipelaga. 
M. v. 


BJELOVAR 


Poštovati osjećei 
sredine 


Prije godinu dana u Bjelovara su se 
Sustezali profesori Gimnazije da svojoj 
kolegici kažu kako nema smisla da u 
hrvatskoj sredini, u razredu s učenicima 
koji isključivo govore hrvatski, predaje 
srpski. Danas se to spominje, đoduše još 
krišom. ali se zna. 


Istovremeno saznajemo da se u hrvat- 
skom selu Ivanskoj (nedaleko od Bjeio- 
vara) rade zadaci iz ruskoga jezika (da l: 
samo iz ruskog?) iz beogradskih radnih 
bilježnica, Poznato je dobro svim dobro- 
namjernim nastavnicima koliko je velika 
pojmovna razlika izmedu hrvatskoga i 
srpskoga književnog jezika. a da svako 
unošenje nesklada u sredinu znači po- 
vredu ustavnih načela. 
Ako nastavnik pretendira na službu u 
određenoj sredini, onda je logično da 
mora poštovati norme te sredine. Bjela- 
varski krajevi, bez obzira na to radilo se 
0 hrvatskom ili srpskom stanovništvu, 
govore i govorili su do sada desetljećima 
i stoljećima — hrvatskim jezikom. Pravo 
mladih naraštaja na svoj materinski 
jezik jest nešto što je nepovredivo. 
O školskoj praksi trebala bi svakako reći 
svoju riječ i prosvjetno-pedagoška služ- 
ba. 

D. HAVLICEK 


SNICI > 
JU 


DOPI: 
JAVLJ 


GOSPIC 


Konačno — tunel 
ispod Velebita! 


Tunel ispod najveće hrvatske gore kopat 
će se nedaleko od sela Sv. Rok, a bit će 
dug oko 3 kilometra. Udaljenost od 
Zagreba do Zadra _ bit će tunelom 
skraćena na svega 3 sata. Ličani su 
jednodušni u zahtjevu da se tunel 
prozove imenom njegova —neumornog 
popularizatora, gospićkog umirovljenika 
Ivana ŠIKIČA-JUNGA. 

Ivan Šikić se već jedanaest godina bori 
za ostvarenje Svoje zamisli, a u promi- 
canje te ideje uložio je i znatna osobna 
materijalna sredstva. Svoju je zamisao 
izložio i najvišoj stručnoj instanci: 
Savezu inženjera i tehničara u Zagrebu. 
Bilo je malo onih koji su Junga shvaćali 
ozbilino i vjerovali da će nesvakidašnja 
njegova upornost ipak jednoga dana 
uroditi plodom. Predstavnici Zadra i 
Zagreba složili su se nedavno da se ta 
zamisao ostvari: ta relacija će, između 
prastarog i suvremenog središta Hrvat- 
ske. biti najkraća. 

Nesebičnom Jungu bit će najveća nagra- 
da i zadovoljstvo ako se prihvati 
prijedlog da se tunel prozove njegovim 
imenom. 


N. BIČANIC 


ZADAR 


Veliko zanimanje 
za Gradišćanske 
Hrvate 


Zahvaljujući zajedničkoj akciji Povije- 
snog muzeja Hrvatske u Zagrebu i- 
Narodnog muzeja u Zadru, općinstvo 
Ovoga starog hrvatskog kulturnog sredi- 
šta s velikim zanimanjem i u znatnom 
broju prati izložbu o radu i životu 
Gradišćanskih Hrvata. Zanimanje za 
tiskanu riječ-knjige, časopise, kalendare 
— radove kipara i slikara, te narodnu 
umotvorinu, svjedoči o tomu da Zadrani 
imaju sluha _ za vrednote hrvatskoga 
stvaralaštva nastalog izvan etničkog i 
državnog teritorija, što se istodobno 
zbiva u trenucima valorizacije hrvatske 
kulturne baštine. Izložba »Gradišćanski 
Hrvati od XVI stoljeća do danas« i 
nesvakidašnji interes Zadrana za nju 
govore i o nužnoj potrebi kontinuiranog 
i sistematskog rada s hrvatskim narod- 
nim manjinama u Austriji, Mađarskoj) 
Italiji, Čehoslovačkoj i Rumunjskoj; u 
tome smislu izložba nema samo pwvije- 
sni, likovni ili kulturni, već općedru- 
štveni značaj. 


T. BILOSNIC 

SLAVONSKI BROD 


Natjecanje o djelima 
»hrvatskog Andersena« 


Nakon prošlogodišnje, prve svečanosti »U 
svijetu bajki ivane  Brlić-Mažuranić«, 
Slavonski se Brod priprema za drugu 
svečanost. koja će se odsad održavali 
svake godine kao spomen na _ veliku 
hrvalsku književnicu. Obitelj Brlić (u 
posjedu koje je ta poznata zbirka) 
organizator je kviza znanja koji će pod 
naslovom »U svijetu bajki I. B. Mažura- 
nić« okupiti svu djecu osnovnih škola; 
bez obzira na dob. Uvjet za uspješno 
natjecanje jest da se pročitaju sva djela 
»hrvatskog —Andersena«, —Natjecateljima 
će se prikazati deset živih slika od kojih 
će svaka tumačiti jednu priču, a učenici 
će na listiće unositi redom naslove priča 
kako budu prikazivane. Listiće će mali 
kandidati dobiti preko svojih škola, a 
pobjednici dobivaju više nagrada, medu 
ostalim i naslov »viteza svijeta bajki«. 
Natjecanje će se održati na jesen, no 
mali ljubitelji lijepe knjige već se sada 
moraju početi pripremati. 


IS. 


VINKOVCI 


»Šokačke pismice Ill« 


Završeno je tiskanje druge knjige »$0o- 
kačkih pismica«_ dra _ Siavka_ SLAVKA 
JANKOVICČA, našeg najboljeg poznavao- 
ca narodnih pjesama, melodiografije i 
glazbe Slavonije. Obje knjige su iscrpan 
znanstveni pregled slavonskih dvostiho- 
va, a tiskala ih je Matica hrvatska u 
Vinkovcima. Obrađeno je 4230 pjesama s 
detaljnim  — objašnjenima s etnološkog, 
društvenog, gospodarskog, etimoioškog i 
glazbenog stajališta. Priložene su note 
karakterističnih napjeva i likovni prilozi 
— fotografije kipara Vanje Radauša. 
Urednik je prof. Dionizije —Švagelj. 
Matica hrvatska objelodanit će još dvije 
knjige  »pismica«_ u redakciji istoga 
autora, i tako javnosti predati potpuno 
znansveno obradeno narodno blago, toli- 
ko značajno za Slavoniju. 
Knjiga »Šokačke pismice II« može se 
nabaviti u Općinskom zavodu za obrazo- 
vanje u Vinkovcima. 


T. SALIC 


DUBROVNIK 


Nove knjižare MH 


Na poljani Paska Miličevića u Dubrov- 
niku na Svečan je način otvorena 
proširena, osuvremenjena knjižara Mati- 
ce, radi proširenja zatvorena još _ od 
počeika gadine. Bili su nazočni brojni 
društveno-politički, kulturni i znanstveni 
radnici Dubrovnika. U ime Nakladnoga 
zavoda MH iz Zagreba govorio je njen 
komercijalni direktor, inž. Franjo Gaži, 
a o važnosti knjižare, u ime Matice iz 
Dubrovnika, prof. Nikola Kojić. Knjižara 
je opremljena brojnim suvremenim škol- 
skim i stručnim izdanjima, priručnicima 
i periodikom, te kancelarijskim, škol- 
skim, glazbenim i foto-materijalom. 


U selu GRUDA, u Konavlima kod 
Dubrovnika, slijedećeg je dana inž. Gaži 
otvorio i drugu novu knjižaru i papirni- 
cu Matice _ na području Dubrovnika, 
kojom će se koristiti učenici, nastavnici 
i kulturni radnici Konavala, krajnjega 
juga SR Hrvatske. 


o aa a e. e A AO: 


DRNIŠ 


Papandopulove 
»Muke Isukrstove« 


Matica hrvatska priredila je 9. svibnja u 
župnoj crkvi, Gospi od zdravlja, poznati 


oratorij hrvatskoga skladatelja Borisa 
Papandopula »Muke gospodina našega 
Isukrsta«.  Zborovima splitske opere 1 


župne crkve u Drnišu ravnao je autor. 
Solisti su bili Josip Solda, Josip Šork, 
Ante Matanović i Ante Kusić. Zborove 
je uvježbao Ediard Tudor. Oko sedam 
stotina posjetilaca s velikom je pozor- 
nošću pratilo ovaj kulturni događaj 


kakvog dugo nije bilo u Drnišu. 
M. VUKUSIC 


ŽMINJ 


r 


Treći čakavski sabor 


Od 3. do 6. lipnja trajat će ovogodišnji 
sahor čakavštine, kulturna manifestacija 
koje je umnogome donijela preporod 
hrvatskom kulturnom životu na istar- 
skom poluotoku. Prvoga dana održat će 
se (u organizaciji RTV Zagreb i Sabora) 
koncert zabavne glazbe na kojem sudje- 
luju Vice Vukov, Radojka Šverko 1 
»Emovci«; emitirat će ga Televizija 
Zagreb 10. lipnja. U Rovinju će, 4. lipnja. 
istaknuti znanstvenici govoriti o hrvat- 
skoj dijalektalnoj književnosti (M. Fra- 
ničević, M. Matković, Š. Vučetić, M. 
Šicel, N. Benčić, C. Fisković). Kolokviju 
bi trebali prisustvovati i svi nastavnici 1 
profesori hrvatskoga jezika u školama 
istre i Hrvatskoga primorja. Trećega se 
dana Hrvatska drama riječkoga kazališta 
»Ivan Zajc« predstavlja »Korabljom za- 
činjavaca«, recitalom čakavskih stihova. 
Središnja Je priredba Sabora natjecanje 
recitatora i proglašenje nagrađenih 
pjesnika, Zanimanje recitatora _ ove je 
godine iznad očekivanja — prijavilo se 
stotinjak ljubiteija čakavskoga stiha, a 1 
prišpjele rukoveti čakavskih stihova ove 
su godine kvalitetnije. Upravni odbor 
Sabora odlučio _ je 13. svibnja da se 
plakete s poveljama dodijele ove godine 
književnicima i znanstvenim radnicima 
— Šimi Vučetiću, Dragi Ivaniševiću, 
Jelki  Radauš-Ribarič i dru Branku 
Fučiću. 


RIJEKA 


Sastanak hrvatskih 
crkvenih arhivista 


Hrvatski crkveni arhivisti sastat će se 2. 
lipnja ove godine _ u Nadbiskupskom 
domu da bi, prvi put u takvu sastavu,- 
porazgovarali o stanju i problemima 
ovoga važnog i vrijednog dijela naše 
kulturne baštine na podruju riječko- 
-senjske nadbiskupije, od kojega je, na 
žalost, znatan dio uništen ili otuđen iz 
nekadašnjega vrlo bogatoga  corpusa.- 
Sudionici sastanka istaknuti su crkveni i 
svjetovni znanstvenici: arhivisti, paleo- 
grafi, bibliotekari, iz Hrvatske i inozem- 
stva. Organizatori obavješćuju da Nad- 
biskupski ured u Rijeci (Vajnerova ul. 2) 
prima prijave za sudjelovanje, kao i 


pretplatu na materijale s ovog sastanka. 


DELEGACIJA 
CETINJA 
POSJETILA 
MATICU 
HRVATSKU 


I. Meštrović: spomenik Njegošv za 
Mauzolej na Lovćenu 


U peiak 14. svibnja ove godine delegacija /grada 
Cetinja na čelu s predsjednikom skupštine općine 
Cetinje Petrom 'Tomanovićem posjetila je Maticu 
hrvatsku. U delegaciji su se nalazili još i prof. Pavle 
Đonović, sekretar glavnog odbora za izgradnju Njego- 
ševa Mauzoleja na Lovćenu, Stanislav Vujošević 1 
Dimitrije Krivokapić, republički poslanik 1 član 
izvršnog vijeća Crne Gore, i Biažo Kilibarda, tajnik 
Republičkog odbora SR Hrvatske za izgradnju Njego- 
ševog Mauzoleja. 

Delegaciju je primio predsjednik Matice Hrvatske 
prof. dr. Ljudevit Jonke, potpredsjednik prof. dr. 
Miroslav Brandt, odbornik Zvonimir Komarica i tajnik 
Tvrtko Šercar. 

U srdačnom i prijateljskom razgovoru istaknuto je da 
je Matica Hrvatska još prije dvije godine dala svoj 
skroman prilog, na čemu je drug Tomanović zahvaljo, 
kao i na dosadašnjoj podršci. 


Predsjednik Jonke i njegovi suradnici istakli su da je 
Matica Hrvatska vojljna da pruži svu pomoć informi- 
ranju u vezi s izgradnjom Njegoševa mauzoleja putem 
svojih glasila i ogranaka, te da preporuči davanje 
novčanih priloga. 

Dogovoreno je da Republički odbor SR Hrvatske za 
izgradnju Njegoševa mauzoleja na Lovćenu i Matica 
hrvatska razrade detaljan plan aktivnosti kojega će 
biti nosilac Matica hrvatska sa svojim ograncima. 
Matičina komisija za inozemne veze s Hrvatima u 
svijetu upoznat će naše zemljake u svijetu s tom 
akcijom i preporučiti im da upute novčane priloge za 
dovršenje Njegoševa Mauzoleja na Lovćenu. 


Uplate priloga vrše se.na žiro račun br. 2021-9-830 — 
sredslava za izgradnju Njegoševa mauzoleja — Ceti- 
nje. 

B. K. 


OPŠTA UPLATNICA 


Šifra 
TEMELJNICA Tok 


u korist 
računa br. 


2012-9-830 


Naziv računa: Sredsiva za izgradnju Nje- 
goševog mauzoleja - Cetinje 

Uplatni broj 


dnevnika... 


Oznaka 
konirole 


matica hrvatska 23 


STO PRIJE 
AUTO-CESTOM 
U SPLIT 
| TUNELOM 
KROZ UČKU 


Matica hrvatska u Zagrebu već je krajem prošle 
godine odlučila organizirati priredbu u korist iz- 
gradnje tunela kroz Učku. Budući da se u toku 
priprema za tu priredbu javila slična inicijativa i u 
Saboru SR Hrvatske, Matica se hrvatska sa svojim 
programom uključila u rad Počasnog odbora za 
izgradnju tunela kroz Učku što su ga činili 
predstavnici nekolikih društveno-političkih orga- 
nizacija i kulturnih ustanova na čelu s Mikom 
Tripalom. Ta je priredba održana 3. travnja ove 
godine u Hrvatskom narodnom kazalištu (u jav- 
nosti. međutim, nigdje nije bilo spomenuto da je 
Matica hrvatska suorganizator). Upravni odbor 
Matice hrvatske zaključio je u međuvremenu da se 
organizira još jedna priredba pod općim naslovom 
»Za prometnu integraciju Hrvatske«, poglavito u 
korist izgradnje tunela kroz Učku i za auto-cestu 
Zagreb-Split. 


Uz pomoć suorganizatora Radio televizije Zagreb, 
Društva estradnih radnika zabavne i narodne glaz- 
be »Estrađa« Zagreb, Društva hrvatskih humorista 
i Studentskog centra u Zagrebu, 17. je svibnja u 
velikoj dvorani Studentskog centra održana. veoma 
uspješna priredba zabavno-estradnog karaktera u 
kojoj su nastupili istaknuti interpretatori narodne i 
zabavne glazbe Ljiljana Budićin i Boris Nikolić uz 
tamburaški zbor RTZ, Tomislav Borić, Ana Štefok, 
Ibrica Jusić, Ivo Robić, Gabi Novak, Arsen Dedić, 
kvartet »Studio« i Vice Vukov uz veliki revijski 
orkestar RTZ kojim su ravnali Miljenko Prohaska, 
Pero Gotovac i Đeki Srbljenović. Prigodni humo- 
ristički program izveli su Drago Bahun, Viki Glo- 
vacki, Braco Reiss, Martin Sagner i Vlado Štefančić 
koji je ujedno bio i voditelj priredbe. Publika je 
osobito srdačno pozdravila nastup zborova u na- 
rodnim nošnjama hrvatskih pjevačkih društava 
»Sljeme« iz Šestina i »Podgorac« iz Gračana i 
hrvatskih kulturno-prosvjetnih društava »Prigorae« 
iz Markuševca i »Bosiljak« iz Čučerja koji su, pod 
ravnanjem Mirka Cajnera, otpjevali Hrvatsku i 
Istarsku himnu. 


O svrsi priredbe i o značenju tunela kroz Učku i 
auto-eeste Zagreb—Split govorio je predsjednik Ma- 
tice hrvatske Ljudevit Jonke koji je, između osta- 
log, rekao: 


»Kao što svi znamo, Hrvatska pati od regionalnosti, 
Hrvatska je čudnovato komponirana zemlja. pa od 
Noka do Dubrovnika treba proći pola svijet? kao i 
,d Buja do Iloka, i obrnuto. Problem | ulturne 
idejne integracije Hrvatske bio je uvijek aktualan, 
mučan i prisutan u našim naporima, s obzirom na 
neobičan zemljopisni oblik naše Republike i raz- 
norodnost kulturnih utjecaja na njezine dijelove. 
Problem kulturne i idejne integracije završava se, 
izgleda, tek u naše dane, ali stoje mu na putu 
teškoće koje potječu iz sasvim materijalnih okol- 
nosti: nije još provedena ni prometna integracija 
Hrvatske. Istra je kao odrezana ođ ostale Hrvatske, 
a Dalmacija je vremenski i prostorno tako daleko 
da je intenzivnije i korisnije osjećamo tek po 
njezinim stanovnicima koji su se pomakli na sjever. 
Ali i Dalmacija i Istra bogodane su zemlje bez kojih 
bi hrvatski narod bio ne samo sakat nego i nemo- 
ćan u svakom pogledu. Južna Hrvatska kolijevka je 
hrvatske državnosti za kojom toliko čeznemo, a 
Istra je naš zapadni prozor u veliki svijet. 


Ako je dakle Istra sada naš prozor u zapadni svijet, 
onda će ona probijanjem tunela kroz Učku postati 
vrata, široka vrata Istre u Hrvatsku, i široka vrata 
Hrvatske ulstru... 


A _ planirana auto-cesta Split-Zagreb, ednosno 
Zagreb—Split, približava jvyžnu i sjevernu Hrvatsku 
na svega tri sata automobilske vožnje. Mediteran- 
stvo ulazi u Panoniju, a Panonija ulazi u medite- 
ranstvo. Kakva li sretnog spoja! Neizreciva se 
korist nazire preko te ceste u čitavom gospodar- 
skom i kulturnom životu Hrvatske. Nemojte mi 
zamjeriti ako kažem da se ne zna da li je ta cesta 
Zagreb-Split korisnija sjevernoj ili južnoj Hrvat- 
skoj. Naša neophodno potrebna jadranska orijenta- 
cija rp\ravo nam nalaže da se na izgrađivanju te 
auto-ceste angažiramo svojim prilozima u što većoj 
mjeri. Tko danas polazi iz zaostalosti spornim 
tempom, taj svakog dana sve više gubi. A auto-cesta 
Split-Zagreb samo je početak vertikalnog i hori- 
zontalnog razgranjivanja auto-cesta po Hrvatskoj. 
U vidu nam je i Rijeka i Dubrovnik i Osijek i 
Varaždin i Beograd, a pravac Zagreb—Split nije 
samo početak nego i mjerilo daljih naših težnja. 
Stoga je izvanredno važno da tu najekonomičniju 
auto-cestu Hrvatske, i u gospodarskom i u turistič- 
kom pogledu, izgrađimo šio prije i što bolje. Sve je 
to ispit naše svijesti i savjesti.« 
Unatoč slabom publicitetu priredbu je posjetio velik 
broj građana tako da je dvorana Studentskog 
centra bila ispunjena do posljednjega mjesta. Čisti 
prihod od ove i materijalno uspješne priredbe, što 
iznosi dva milijuna starih dinara, bit će doznačen 
fondovima za izgradnju tunela kroz Učku i za 
auto-cestu Zagreb—Split, a 
T.Š. 


OSNIVAČKA 
ui 
VIROVITICI 


Svi oni Virovitičani koji hrvatsku zemlju ne nose 
samo pod noktima već i u srcu, trajno će pamtiti 
Dan pobjede, dan kada se i oni uhvatiše u kolo dru- 
štvenih i kulturnih radnika čiji je zajednički cilj 
probitak i napredak hrvatske znanosti, umjeinosti i 
kulture. 

Prije dvije godine trojica profesora: Josip Biškun, 
Mirko Peti i Ivan Zelembrz kao i savjetnik za dru- 
štvena pitanja općine Vladimir Terlecky., svjesni te 
potrebe. rade na osnivanju Ogranka. Odlazak proi, 
Biškupa i Petija pomutio je osnivanje, ali rad na- 
stavljaju I. Zelembrz i V. Terlecky koji oko sebe 
okupljaju virovitičke kulturne radnike i druge 
ugledne građane, da bi 3. ožujka ove godine sazvali 
sastanak Inicijativnog odbora. Datum održavanja 
osnivačke skupštine Matice hrvatske nekoliko se 
puta mijenjao. Nakon objavljivanja proglasa e 
osnutku Matice hrvatske u Virovitici broj zaintere- 
siranih građana znatno je porastao tako da je na 
dan osnivanja Matičino članstvo brojilo 182 člana, 
Svečanost je počela budnicom koju je ulicama gra- 
da svirala Gradska glazba. Među prvima pred zgra= 
du Gradskog kazališta stigao je Ivan Šibl kao pred= 
stavnik Kluba Virovitičana u Zagrebu. Zatim je 
pristigao i oveći broj automobila okićenih hrvatskim 
zastavama, grbovima i amblemima Matice hrvatske, 
s predstavnicima Matičinih ogranaka i drugih go- 
stiju iz istočne Hrvatske. Zgrada kazališta bila je 
pretijesna da bi primila sve one koji su htjeli pri- 
sustvovati svečanom osnivanju. Nekoliko stotina 
građana što su se okupili ispred Gradskog kazališta 
pratilo je rad skupštine preko zvučnika. 

Skupština je počela odavanjem počasti preminulom 
predsjedniku Savezne narodne skupštine Milentiju 
Popoviću. 

U ime središnjice Matice hrvatske u Zagrebu skup- 
štinu je pozdravio prof. dr _ Miroslav Brandt. Skup 
je zatim pozdravio Ivan Šibl, te predstavnici Ma- 
tičinih ogranaka: Vladimir Musil iz Orahovice, Božo 
Dugeč iz Donjeg Miholjca, Juraj Rožman iz Valpova, 
dr Kamilo Firinger iz Osijeka, dr Božo Orešković 
iz Bjelovara i književnik Dubravko Horvatić u ime 
»Hrvatskog tjednika« i Društva književnika Hrvat- 
ske. Prigodnim brzojavkama skupštini su uspješan 
rad zaželjeli ogranci Matice hrvatske iz Umaga, 
Vinkovaca, Drniša, Križevaca, Korčule, Otoka, Va- 
ražđina, Iloka, Rijeke, Siska i Pakraca. 

Odluka o osnivanju kao i program rada Matice hr- 
Odluka o osnivanju kao i program rada Matice hr- 
vatske u Virovitici doneseni su jednoglasno s do- 
punom da Ogranak bude nosilac akcije prikupljanja 
zajma za izgradnju tunela kroz Učku i autoceste 
Split—Zagreb. U Upravni odbor izabrano je dvade- 
set članova, za predsjednika inž. Branimir Jirouš, 
za tajnika Ivan Zelembrz, a za gospodarskog tajnika 
Vladimir Turudić. 

U drugom dijelu skupštine nastupili su s glazbenim 
i folklornim točkama članovi pjevačkog društva 
»Rodoljub« i učenici Muzičke škole i folklorne grupe 
»Prosvjeta« iz Pčelića. te »Seljačka sloga« iz Špišić 
Bukovice. 


Jozo Erpaučić 


Miroslav Brandt — podpredsjednik MH govori 
na osnivačkoj Skupštini ogranka u Virovi- 
tici 

TOP-BISERI 


ee 


(kongresni) 


KIRO GLIGOROV (NE) ZOVE 
BOGA U POMOC 


»Bez boga teško ćemo izaći iz dileme 
— ili sve cijene apsolutno slobodne, 
ili povremeno, uz opću suglasnost, 
njihovo opće zamrzavanje ili kontro- 
la...« — pisalo je u stenogramu 
izlaganja Kire Gligorova na Drugom 
kongresu samoupravljača Jugoslavi- 
je. FK taman kada su svi prisutni 
novinari pomislili kako je Kire 
Gligorov konačno pronašao sposob- 
nog saveznika — ustanovilo se da je 
po srijeđi — tehnička pogreška. Nai- 
me prilikom umnožavanja materijala 
umjesto riječi »bez toga« — potkrala 
se riječ »bez boga«. 


PARA IMA | NEMA 


S novcem uvijek problema. Za nešto 
ga ima — za nešto ga nema. Tako je 
bilo i u Odboru za proslavu  tride- 
sete obljetnice ustanka naroda Ju- 
goslavije. Na sastanku Odbora od- 
baćen je prijediog da se proslava 
»osuvremeni« masovnim recitalima i 
psihođeličkim efektima. Navodno, 
nema dovoljno novaca. Jer, od 
370.060 dinara koliko je poirebno za 
proslavu — SIV će 281.000 isplatiti 
za dnevnice uzvanicima. Prema to- 
me, ne može se dobiti _ i dnevnica i 
psihodelički ugođaj istodobno. 


SMRZAVANJE CIJENA 


Jugoslavija slovi kao zemlja sa 
skoro najnižim brojem patenata i 
inovacija u Evropi. Tako je 1967. 
gedđine prijavljeno samo 5700 novih 
proizvoda, a godinu dana kasnije 
6000 proizvođa. Međutim, ako je 
vjerovati Saveznom zavodu za cije- 
ne i taj smo problem uspješno 
riješili ove 1971. godine. Naime, tom 
je Zavodu samo u prva tri mjeseca 
prijavljeno 30.000 novih proizvoda, s 
novim cijenama, dakako. Krivo ima- 
ju oni koji tvrde da su starim 
proizvodima — dana samo nova 
imena. To su zlobnici koji ne vje- 
ruju u inventivnost našeg  proizvo- 
đača. 


Neekonomično 
korištenje 
oo 

ili 
eksploatacija? 


Na Znanstvenom Saboru Slavonije i 
Baranje održanom u Slavonskom 
Brodu 16. — 18. svibnja Boško 
Kujavić je, analizirajući problem 
korištenja obrtnih sredstava, ustvr- 
dio da radne organizacije Slavonije i 
Baranje ta sredstva neekonomično i 
neracionalnoo (nerazumno) koriste, 
budući da se stalno povećava suma 
koju oni potražuju kod svojih ku- 
paca. Kako istodobno na jednak 
način ne postupaju njihovi doba- 
vljači, slavonska privreda ima sve 
manje novca na raspolaganju. (U 
razdoblju od 1964. do 1970. krediti za 
Obrtna sredstva u privredi Jugosla- 
vije povećani su za 139 posto, u SR 
Hrvatskoj za 117 posto, a u Slavoniji 
za 62 posto.). 


No, pravo stanje stvari je drugačije, 
a iz podataka koje navodimo mora 
se doći do drugačijih zaključaka. 
Slavonija i Baranja, odnosno pođu- 
zeća na tom području, u podređe- 
nom su položaju. I kao proizvodači i 
kao potrošači. Financijski kapital ih 
potpuno ignorira. To omogućavaju 
neprihvatljivi — odnosi postojećeg 
bankarskog sustava i monopoli re- 
eksportera i veletrgovaca. 


Stvar objašnjava primjer iz postoje- 
ćih odnosa. Slavonska poduzeća mo- 
raju neke svoje artikle izvoziti, npr. 
preko »Centroproma« iz Beograda. 
U tom slučaju dug im se plaća 
nakon tri do šest mjeseci, ali tek 
ako »Centropromu« plate poseban 
njam pod firmom casa-sconda od 4 
posto. No, istodobno kada preko 
»Centroproma« uvoze repromaterijal 
»Centroprom« ne priznaje svoj dug, 
već traži da se roba koja se uvozi 
plati u gotovom. Svoj dug »Centro- 
prom« plaća kada mu se svidi. 


I tako rastu potraživanja slavonske 
privrede. Ne zbog nerazumne poli- 
tike naplate, već zbog monopola 
veletrgovaca. A zbog monopola tog 
istog veletrgovca rastu istodobno i 
obveze slavonske privrede. pa tako 
i ona ima sve manje sredstava za 
svoj razvoj. 


Nije, dakle, pitanje i probiem u 
nerazumnoj politici i nebrizi slavon- 
skih privrednika, već u željeznom 
zagrljaju financijskih monopola ko- 
jeg ih treba osloboditi. 


Razumljivo je što očekujemo od 
»Centroproma« iz Beograda odgova- 
rajuće objašnjenje. Ne zbog nas. već 
zbog slavonske privrede, njezinog 
razvoja i samoupravljačke soliđar- 
nosti. 


Drugu 

Mili Babiću 
republičkom 
sekretaru 

za 
zakonodavstvo 


U našoj javnosti općenito, a posebno 
među pravnicima, postoji uvjerenje, 
da SR Hrvatska nije dosada iskori- 
stila svoje ustavne prerogative, pa 
zbog toga da hrvatski zakonodavni 
sustav jedva da postoji. Pri tom se 
spominju neke druge republike. koje 
su već i dosad smišljeno radile na 
organiziranju svoga zakonodavnog 
sustava U diskusijama oko ustavnih 
promjena širile su se ponegdje 
glasine, kako tobože Hrvatska nije 
spremna. niti kadrovski organizi- 
rana, da preuzme i samostalno kre- 
ira svoj zakonodavni sustav. 


Bilo bi korisno da Vi, kao najkom- 
petentnija osoba, objasnite našoj 
javnosti što je Republički sekreta- 
rijat za zakonodavstvo dosad podu- 
zimao i što poduzima u pravcu 
izgradnje hrvatskoga zakonodavnog 
sustava. Posebno bi bilo zanimljivo 
da iznesete što je učinjeno na 
organiziranju pravnih kadrova u 
našoj Republici, uključujući i rad na 
dogradnji ustavnih Amandmana. 


Republičke 
E 


čisti 
računi 


Sudjelujući u raspravi na temu 
»Tržište u višenacionalnoj samou- 
pravnoj zajednici« 21. svibnja 0.g. 
Đorđe Pribićević je iznio svoje 
mišljenje u vezi s problemima re- 
publičkih valuta. On smatra da bi se 
republičkim valutama moglo sprije- 
čiti da jedni plaćaju gluposti RE ori 


Pribićević smatra da se efikasnost 
ekonomija izražava i preko devalva- 
cija, odnosno revalvacija kurseva 
odnosnih valuta. Stoga bi se prijelaz 
na republičke valute mogao ostvariti 
tek kada se ostvari konvertibilnost 
dinara. Jer, jedno su prioriteti Slo- 
venije, a drugo Makedonije. pa tako 
model republičkih valuta čak ne bi 
morao biti simetričan. To znači da bi 
odnos valuta mogao biti 2:4 ili 1:5. 
ti. da bi jednu valutu mogle imati 
jedna ili više republika. 


Prema Pribičeviću, prijelaz na re- 
publičke valute ne bi isključivao i 
ne bi morao isključivati kompenza- 
cije nerazvijenima. 


Pismo _ 
Tvornici 
metalnih 
proizvoda 
»Kordun« — 
Karlovac 


Dragi drugovi, 


U zagrebačkim trgovinama, u ukus- 
nim crvenim kutijama. prodaju se 
nož, žlica i viljuška manjih dimenzija 
Vjerojatno za djecu. Cijena 36,000 
N.din. Proizvodnja: Berndorf, Made 
in Austria. 


Da li je i zašto bio potreban uvoz 
ovog proizvoda? Može li ga proiz- 
vesti vaša tvornica i uz koju ciienu? 


Sa zadovoljstvom bi objavili vaš 
odgovor 
Bio bi to i vaš prinos rasvjetlja- 


vanju magle kojom je obavijen naš 
devizni sustav i naša gospodarska 
situacija. 


»Poveljnici 
broda« 


Prilikom gostovanja iršćanskog ka- 
zališta »Teatro stabile di prosa« u 
dramskom kazalištu Gavella u Za- 
grebu dijeljen je gledaocima program 
čiji ie sadržaj izazivao, najblaže 
rečeno, zaprepaštenje. Jezik komen- 
tara na tom programu nakaradan je 
i besmislen, te s hrvatskim jezikom 
nema nikakve veze. Ne samo što 
»čuvar svetionika do smrti veruje u 
nepromenljivost sveta koji je za 
uvek nestao« nego se naši pomorski 
kapetani nazivaju »poveljnici bro- 
da«. umjesto dekor ili kulise stoji 
»prizori« (»prizore izradio«), a čitavi 
pasusi teksta potpuno su bez smisla. 
Usporedno — odštampani = slovenski 
prijevod upravo je besprijekoran. 
Budući đa ovo nije prvi put da nam 
teatri-gosti dolaze s ovakvim »verzi- 
jama« hrvatskog jezika, valja na to 
upozoriti. Tršćanska publika zacijelo 
ne bi bila oduševljena da se pojavi 
jedno zagrebačko kazalište, na čijem 
bi programu kapetani bili »ordina- 
tori della barca«a a zastavnici »ban- 
dieristi«. 


MATE ŠIMUNDIC 


O pjesniku 
ANTUN MIHANOVIĆ 


w i t La 

Antun Mihanović rođen je u Zagrebu 10. lipnja 1796. 
godine u Opatičkoj ulici br. 12. Po ocu potječe iz 
Petropolja kraj Drniša, te je pjesnik uz prezime Miha- 
nović nosio dodatak Petropoljski. Njegova mati bijaše 
sestra hrvatskoga prabilježnika Josipa Kuševića. U 
vjihovu domu nije bila posve odumrla štokavica, pa će 
kasnije, u doba hrvatskog preporoda, pjesnik lakše 
ovladati štokavskim narječjem, tj. novim književnim 
jezikom u kajkavskoj Hrvatskoj. U rodnome je gradu 
polazio osnovnu školu, gimnaziju i filozofiju, u Beču je 
studirao pravo, okončao ga u Zagrebu. Odmah po 
svršetku školovanja stupa u bilježničku službu pri 
Banskom stolu u Zagrebu (20. VII 1813). Bijaše tada 
napunio tek 17 godina. Vjerojatno nije bio zadovoljan 
službeničkim poslom, pa ga ostavlja, 1815., da bi prešao 
u — vojsku. Postaje časnikom, točnije, vojnim audito- 
rom u 45. pukovniji baruna Mayera. Služio je u 
sjevernoj Italiji, u gradovima Veneciji i Padovi. 


Preteča hrvatskog preporoda 

Boravljenje u Italiji nije bilo beznačajno. Svakako da 
se u njemu rano javilo zanimanje za jezik, koje se u 
Haliji moglo proširiti i poprimiti određenije oblike. Na 
evakav ili onakav način privlačit će ga jezik i književ- 
most do kraja života, iako neće biti jezikosloveem po 
struci ni književnikom od poziva. U 18. stoljeću u 
Italiji se bio razvio zamašan jezični pokret kao dio 
borbe za nacionalno oslobođenje i ujedinjenje, u 19. 
stoljeću bio je još snažniji. Pokret se uglavnom zasni- 
vao na racionalističkim shvaćanjima uloge i zadataka 
jezika u narodnom životu. Prosvjetljenje naroda nije 
se moglo postići podržavanjem latinskog jezika, niti su 
se njime mogli pokrenuti široki narodni slojevi u 
borbu za oslobođenje. Suvremeni je život tražio i svoj 
nacionalni, živi jezik. Mihanović se oduševio novim 
shvaćanjima, pogotovu stoga što je latinski jezik bio u 
Hrvatskoj službeni jezik i tako priječio nacionalni i 
društveni razvoj. Bio je privilegij viših društvenih 
razreda. Plod ovakvih gledanja na jezik jest njegova 
knjižica »Reč domovini o hasnovitosti pisanja vu do- 
morodnom jeziku«, koja je izišla u Beču 1815. godine. 
Dugo se držalo kako su u njoj iskazane izvorne misli o 
jeziku, odnosno o upotrebi hrvatskog jezika u javnom 
životu; međutim, kasnije se utvrdilo da je bio pod 
vidljivijim utjecajem Talijana Francesca Algarottija. 
Bez obzira na tuđi uzor, djelce je imalo neospornu 
vrijednost u vremenu koje je prethodilo hrvatskom 
preporodu. Jasno i bez suzdržavanja traži se uvođenje 
hrvatskog jezika u sav javni život u Hrvatskoj, a time 
i ukidanje latinskog jezika kao službenoga. 


Smion i dalekovidan pokušaj 


Živeći u Italiji, namjerio se na jedan rukopis Gundu- 
lićeva Osmana. Ostao je zabezeknut kada je ustanovio 
da hrvatska književnost posjeduje veliko epsko djelo 
visoka umjetničkog dometa. Toliko se bio oduševio da 
ga je hotio tiskati. U tu se svrhu pismeno obratio 
čitateljstvu, ali na njegov pretplatni oglas bi slab odziv 
te nije ostvario plemenitu nakanu. 


Kada je Mihanovića obišao zanos za vojništvom, zatra- 
žio je mirovinu. Napustivši vojsku, nastanio se u 
Rijeci, ali ne osta dugo nezaposlenim, pa 1826. ulazi u 
građansku službu: stupa na položaj gubernijalnog taj- 
nika. Da se u novoj sredini pokazao kako dolikuje, 
svjedoči njegov izbor za narodnog zastupnika grada 
Rijeke već slijedeće godine. Na saboru u Požunu 
iskazao se odviše slobodoumno te mu je oduzeto 
zastupništvo. No njegov promišljeni duh ne miruje: 
želi unaprijediti hrvatsko gospodarstvo, osobito trgovi- 
nu vinom, za koje traži novo tržište pa radi toga odlazi 
u Sjedinjene Američke Države, gdje provodi nekoliko 
godina. Nije poznato kakav je uspjeh postigao, ali je za 
ono doba to bio smion pothvat, cilj dalekovidan. 
Prilike u kolonijalnoj Hrvatskoj nisu bile povoljne za 
ostvarenje Mihanovićevih zamisli, ali mu naše vrijeme 
osobito daje za pravo, jer je Hrvatska pomorska 


zemlja i njezina je sadašnjost i buđućnost na moru. 


Pripomoć Jelačiću za rat protiv Muđara 


Po povratku iz Sjedinjenih Država nastanjuje se u 
Malom Trgovišću, u kojemu ostaje dvije godine. Odlazi 
u diplomatsku službu: postaje prvim austrijskim kon- 

djelo 


zulom u Srbiji, 1836. godine. Odlazi u diplomatsku 
službu: postaje prvim austrijskim konzulom u Srbiji, 
1836. godine. U Topčiderskom je konaku predao vje- 
rodajnice osobno knezu Milošu. Bijaše to vrijeme 
početka hrvatskog preporoda, zanosna nacionalnog 
buđenja kojega je vatreni pobornik bio i Mihanović. 
Nastojao je djelovati na Miloša Obrenovića da bi 
usmjerio srpsku politiku prema slavenstvu i Rusiji, ali 
ne bi sretne ruke. Uz to mu se_ dogodila i ljubav s 
Ankom Obrenovićevom. kćerju Miloševa brata Jevre- 
ma. Milošu pogotovu nije odgovaralo stupanje u rod- 
binske odnose s austrijskim diplomatom pa se uspro- 
tivio tomu braku. Ne uspjevši na diplomatskom zadat- 
ku u Beogradu, premješten je na istu dužnost u Solun 
nakon dvogodišnjeg boravka u Beogradu. U Solunu se 
zadržao do 1846. godine, kada prelazi u Smirnu. Iz 
Smirne je poslao novčanu ušteđevinu banu Josipu 
Jelačiću kao pripomoć za rat protiv Mađara. Konzu- 
lovanje nastavlja u Carigradu i Bukureštu. U Buku- 
reštu je službovao četiri godine. U njemu je i umiro- 
vljen, 1858. godine. Vraća se u Hrvatsku i naseljuje se 
u Novim Dvorima kraj Klanjca. Dvije godine prije 
umirovljenja umire mu žena, a ni njemu nije ostalo još 
puno življenja: umire u noći između 14. i 15. studenoga 
1961. godine. Sahranjen je u Klanjcu. 


Ribliofilski rad 


Osim spomenute »Reči domovini« Mihanović se i dalje 
marljivo zanimao jezičnim pitanjima. Godine 1823. 
izišla je u Beču njegova rasprava pod naslovom 
»Zusammenstellung von 200 laut-und sinnverstandten 
Wo&rtern des Sanscrites und Slawischen« (Popis 200 
riječi srodnih glasovno i značenjski sanskrta i (staro) 
slavenskoga), zatim iste godine i »Die Zigeuner« (Ciga- 
ni). Premda rasprave nisu opsežne, ipak su vrijedne 
pažnje zbog toga što su prve u hrvatskoj znanosti iz 
oblasti inđoevropeistike i ciganologije. 


Neusporedivo je važniji ža nas i za slavističku znanest 
Mihanovićev bibliofilski rad. Nalazeći se u Solunu i 
turskim gradovima, skupljao je stare rukopise. Potječu 
uglavnom _iz 18. stoljeća, pisani su ćirilicom. Danas se 
čuvaju u Jugoslavenskoj akademiji u Zagrebu pod 
nazivom  »Collectio  Mihanovićiana«. Posebno treba 
izdvojiti »Zografsko evanđelje« koje je pronašao na 
Athosu (Svetoj gori). Pohranjeno je u Lenjingradu. 


Godine 1957. objavljen je u Grazu »Homiliar«, takoder 
jedan od rukopisa koje je otkrio. 


Zviezdani trenuci 


Kada je počeo bujati hrvatski preporod i Ljudevit Gaj 
pokrenuo Novine i časopis Danicu 1835., preporodu su 
pristupili listom mladi intelektualci. Njihova prosječna 
dob bijaše nešto iznad 20 godina. Mihanović je tada bio 
gotovo  četrdesetogodišnjak, čovjek velika životnog 
iskustva i sposobnosti. Nije mogao odoljeti preporod - 
nom oduševljenju te mu se priključio bez kolebanja. 
Budući da je pisanje pjesama smatrano dužnošću 
svakoga pismenog rodoljuba, to je i Mihanović propje- 
vao. Kasno s obzirom na njegovu dob. ali je hotio dati 
svoj obol nacionalnci stvari. Napisao je usve desetak 
lirskih pjesama. U Danici br. 10 od 14. ožujka 1835. 
izišla je njegova »Horvatska domovina«, nazvana »Li- 
jepa naša« kada je postala hrvatska himna, svakako 
njegovo najuspjelije pjesničko ostvarenje i najveće 
životno djelo. Među prvim je prilozima, objavljenima u 
Danici, tiskana štokavicom i novim pravopisom pa 
time kao đa je donijela pobjedu štokavskom narječjuu 
i novom pravopisu u hrvatskoj književnosti. Obično je 
malim pjesnicima dano biti stvarateljima himne: u 
jednom su hipu osobito nađahnuti i vinu se pod oblake 
koje nikađa više ne dostignu. To su njihovi zviezđani 
trenuci. Dakle i Mihanović imaše svoj zvjezdani tre- 
nutak, časovit i neponovljen, kada je stvarao »Hrvat- 
sku domovinu«, tu najljepšu hrvatsku demoljubnu 
pjesmu. Po ovome stoji uz bok Rougctu de  Lisleu, 
pjesniku poznate Marseijeze, i Pauli von Preradović, 
pjesnikinji austrijske himne. Oni su bljesnuli snažnim 
meteorskim sjajem i ostavili sjajan trag. 


PRED 110-tu OBLJETNICU SMRTI 
PJESNIKA HRVATSKE HIMNE 

Mikca krancst natan stana. 
Ifčlai sk meca fijeđina, 
Mitra krelit ot NIN Tara. 
Met ruta oi flanina M 


Viper naša «lrznećine 

Starenttrve deloveneo. 

Da bi vana restna bita! 

oFente tete. tepite «lite. 

Draž, 
ljepota 
i neposrednost 


Vrijeme »zaborava< 


Današnji hrvatski mladi naraštaji jedva da su i čuli za 
pjesnika »Lijepe naše«, a još manje su mogli pročitati 
svoju himnu. Već četvrt stoljeća ne pjeva se na svečano- 
stima, a nema je u školskim čitankama, gdje joj je inače 
mjesto, i to na početku knjige. Iako je u čitankama za 
osnovnu školu u SR Hrvatskoj dano dosta prostora do- 
moljubnim sastavcima, među njima nije moguće naći 
najdomoljubljivije pjesme. Dosadašnji sastavljači čitanka 
— Vice Zaninović, Juraj Bukša, Anica Antoš i drugi — 
kao da zaboravljahu tu osnovnu dužnost, a Savjet za 
prosvjetu SR Hrvatske, koji inače odobrava školske pri- 
ručnike, nikada nije dosad tražio od sastavljača da uvrste 
hrvatsku himnu u čitanke. Iako u njemu uvijek bijahu 
okati ljuđi i veoma razvijene moći zapažnja, ne vidješe, 
eto, propust kakav je mogao uočiti i svaki osnovac. 
Rečeno je kako je oprez majka mudrosti te korisnije 
bijaše biti opreznim nego li mudrim. Strah ima velike oči, 
pa i onda kada je bila riječ o himni hrvatskog naroda 
koja je bila prihvaćena već puno jedno stoljeće, i k tomu 
po svojoj osnovnoj naravi miroljubiva i neutralna prema 
svakom drugom narodu; uz to, u njoj ne nađoše mjesta ni 
kraljevi, ni bogataši, ni velikaši, ni silnici —— da je zbog 
toga trebalo zazirati od »Lijepe naše«. Valjda ni jedna 
brvatska domoljubna pjesma nije doživjela potpun zator 
kao himna! 


. . 
»Ponoćna« himna, »neuktualan« 
pjesnik 
Ipak u svemu ovom ima jedna gorka istina: na zagrebač- 
koj radiostanici daje se redovito himna. Ali u 24 sata! 
Ovakvo se lukavstvo malo gdje susreće. Sofizam je to 
prvog reda. Ispada, kao sve je u ređu: himna se izvodi 
svaki dan, pa mirna Bosna. Kada i komu, to je sporedno. 
Ne znam komu je namijenjena u sredini noći? Još bi se 
ovaj iznenadujući postupak mogao nekako razumjeti da 
u nas poduzeća i ustanove ne počinju raditi u 6 ili 7 
ujutro i da seljek ne ustaje prije izlaska sunca. Da rad 
počinje u 9 sati, kao u više evropskih zemalja, dosta bi ih 
još bilo budno u ponoć. Ovako je to uzaludan posao, 
zamazivanje očiju. U tijeku prošle četvrti stoljeća moglo 
se i više puta mijenjati vrijeme izvođenja ovog ili onog, 
jedino himna imadaše tu prednost da nije pomicana. 
Mislim: ne stoga jer nije mogla dalje! 
Posvemašnje zapostavljanje »Lijepe naše« dovelo je u isti 
položaj i njezina stvaratelja. Rijetko je u novinama 
objavljena kakva bilješka o njemu, časopisi nisu puno 
marili za nj, Sjećam se kako sam prije desetak godina 
ponudio prilog o Antunu Mihanoviću glavnom uredniku 
jednog časopisa, ali me on otprve odbio, i ne pogledavši 
ga, govoreći: »Mibanović sada nije aktualan!« Mora se 
priznati: govorio je istinu oprezni momak. Zavjeru šutnje 
prekinuo je Joža Skok u »Kaju« br. 5/1970. donijevši 
vrijedan članak o životu i radu Antuna Mihanovića. Bit će 
da je to najvrednije što je objavljeno o pjesniku zadnjih 
dva i po desetljeća. 


Valja se dičiti, ne opravdavati! 


Kada danas želimo himni vratiti prijašnje priznanje i 
dostojanstvo, gotovo se uvijek pozivamo kako je njome 
bio oduševljen ruski književnik Maksim Gorki. Gorkijevo 
je priznanje vrijedno svake hvale, ali je ono došlo kasno, 
kada je »Lijepa naša« već postala hrvaiskom himnom. 
Čemu je uvođenje hrvatske himne u ponovni život ovisno 
o bilo kome, pa i o Maksimu Gorkome? Na što bi se 
dotičnici pozivali da je možda Gorki nije pohvalio? Kao 
da se opravđavamo pred onima koji je proračunato 
potisnuše i hoćemo im dokazati njezinu umjetničku vri- 
jednost oslanjajući se na veliko ime. Zaboga, pa to je film 
za slijepce. Nisu se oni povodđili za umjetničkim mjerilima 
ni kada su je odgurnuli u kut. Otvoreno i istinito: edbacili 
su je jer je hrvatska, jer je nacionalna. Samim je- iime 
stajala na putu nakaradnom unitarizmu. Zbog svega 
rečenoga neće biti zgorega prigodno prozboriti o našoj 
himni i njezinoj krasoti. 


Mila si nam ti jedina. . 


Preporodna je književnost bila prožeta dvovrsnom ljubavi 
= ljubavi prema domovini i ljubavi prema zemlji. Lirika 
je uz to dobrano odisala nazdravičarstvom i površnošću, 
no Mihanović nije podlegao opće raspoloženju. U »Hrvat- 
skoj domovini« progovorio je o domovini toplo, izravno, 
intimno, iskreno i duboko; opisao zemlju i narod, unio u 
nju prošlost i suvremenost ne podredujući je hirovima 


vremena. Dosta je. navesii prve dvije kitice da bi se 
osvijetlila sva njezina draž, ljepota, neposrednost; 


Lijepa naša domovino, 
Oj junačka zemljo mila, 
Stare slave djedovino, 
Da bi vazda sretna bila! 


Mila, kano si nam slavna, 
Mila si nam ti jedina, 
Mila, kuda si nam ravna, 
Mila, kuda si planina! 


Pjesnik govori u množini, tj. svi mi razgovaramo sa 
svojom domovinom, kazujemo joj, divimo joj se. Posebna 
je snaga u epitetima (ukrasnim  pridjevima): LIJEPA, 
JUNAČKA, STARA, SRETNA, MILA. Tako se u osam 
stihova pet puta nalazi MILA, zapravo svaki stih druge 
kitice počinje pridjevom MILA; na njemu počiva sva 
vrijednost izrečenih misli. Ovu riječ majka najčešće 
upućuje svomu djetetu. Prikladnijih epiteta nema koji bi 
se mogli pridati domovini; kao da je u njima čitava naša 
povijest i sva vrlina naše domovine. Imenice su: DOMO- 
VINA, ZEMLJA, DJEDOVINA. A domovina je SLAVNA, 
JEDINA, RAVNA, PLANINA. Kako ni jedno ljudsko djelo 
nije potpuno, a nekmoli savršeno, nije ni »Lijepa naša«. 
Naime, u njoj se ne spominje more, iako je niknula na 
moru, u Rijeci. Ali istini za volju, nazočnost osobini 
čakavskog narječja u njezinu jeziku približuje je moru, 
daje joj dah hrvatskog mora. Dakako, ovo je samo potvrda 
da ju je napisao kopneni Hrvat. 


Najsretnije rlesenje 
Spomenuto je kako je pjesnik od oca naslijedio nešto 
štokavice, ali je po majci i sredini u kojoj je rođen i 
odrastao bio pravi kajkavac. Živeći u Rijeci, primio je u 
svoj jezik dio čakavskoga besjednog sklada. Kada se svrne 
pozornost na jezik hrvatske himne, lako je ustanoviti da u 
njoj ima primjesa čakavskoga i kajkavskog narječja, što 
će reći kako su u njezinu jeziku sjedinjena sva tri 
hrvatska narječja. Tako je zadnji stih prve kitice glasio: 

Da bi vazda čestna bila! 
Pz om čestna znači SLAVNA. Čakavizam je i u 
stinu: 

Vele gore, veli ljudi. 


Uz neke kajkavske riječi njezin je naglasak pretežno 
kajkavski; Mihanović je izgovarao, na primjer, domovina. 
djedovina tek su je štokavci poštokavili svojim čitanjem. 
Svatko ju je čitao na svoj način. Budući da je do 1836. 
godine hrvatska književnost bila trojezična (a takva je i 
danas), tj. na štokavskomu, čakavskom i kajkavskom, 
himni jedino odgovara predstavljati spoj sva tri književna 
jezika. Sretnije se rješenje ne može zamisliti. 


Himna koju je izubrao sam narod 


Pjesnik nije doživio doba kada je njegova  »Hrvatska 
domovina« postala hrvatskom himnom; u vremenu nacio- 
nalnog buđenja nije se mislilo na himnu. Pjesma demo- 
kratskoga raspoloženja postaje himnom takoder na de- 
mokratski način, tj. bez natječaja, odbora, uvjeta, gla- 
sovanja i kojekakvih natezanja. Pjesma bijaše omiljena 
medu čitateljskim općiustvom pa ju je 1846. uglazbio u 
Glini vojni kapelnik Josip Runjanin, Vinkovčanin, za 
potrebe Jelačićeve pukovnije. Prvi su je dakle pjevali 
hrvatski vojnici i donosili je u svoja sela, u svoje domove 
po izlasku iz vojske. Širila se gotovo jednako kao i 
Marseljeza: i nju su prvi raznijeli vojnici po Francuskoj, 
kasnije ju prigrlila sva Francuska. Uskoro se »Hrvatska 
domovina« počela pjevati u svečanim prigodama, na 
đomoljubnim predstavama i skupovima; hrvatski je narod 
tako plebiscitarno izabrao pjesmu koja mu je najbolje 
odgovarala, koja mu je pogađala srce i um, u jednu riječ, 
u kojoj je vidio sebe. Na kraju 19. stoljeća zakonošama ne 
preosta drugo nego potvrditi stvarno stanje, U minulom su 
stoljeću isticane i druge pjesme kao moguće za hrvatsku 
himnu, primjerice Preradovićeva »Naša domovina« i 
»Bože živi« te Badalićeva »Hrvatska  himna«. ali nec 
mogahu potisnuti »Lijepu našu«. Ona je prošla s hrvai- 
skim narodom kroz sve bure i oluje, uvijek je Prva, Jedna 
i Jedina. 

Hrvatski se narod dostojno odužio ivorcu svoje himne. O 
stotoj obljetnici »Hrvatske himne« u Mihanovićevu je 
dolu podignut kameni spomenik s reljefom kipara Rudolfa 
Ivankovića, na kući u Opatičkoj ulici 12 u Zagrebu 
postavljena je spomen-ploča, djelo Roberta Frangeša Mi- 
hanovića. Primjećujem usput kako u Zagrebu još nema 
dostojna spomenika pjesniku Hrvatske himne. Kada baš 
ništa nije učinjeno prije 18 godina, u povodu 100. godiš- 
njice Mihanovićeve smrti, možda nije kasno vratiti dug 
pjesniku na 110. godišnjicu smrti, koja je upravo ove 
godine. Mi se svojih velikana slabo sjećamo, a ako ih se 
sjelimo. obično to činimo kasno. Pred nama je više od 
pola godine i u tom bi se roku ipak moglo nešto učiniti. 


HRVATSKI TJEDNIK br. 7 / 28. svibnja 1971. 


